open-index/open-wikipedia-markdown huggingface dataset:
ⵄⴱⴷⵍⵍⴰⵀ ⵓ ⵢⴰⵙⵉⵏ ⴰⴳⵓⵣⵓⵍ

**ⵄⴱⴷⵍⵍⴰⵀ ⵓ ⵢⴰⵙⵉⵏ** (ⵙ ; ⵉⵍⵓⵍ ⵖ "ⵜⴰⵎⴰⵏⴰⵔⵜ", ⵉⵎⵎⵜ ⵖ 7 ⵢⵓⵍⵢⵓ 1059 ⴷ.ⵍ ⵖ "ⴽⵔⵉⴼⵍⴰ", ⵜⴰⵎⴰ ⵏ ⵕⴰⵎⵎⴰⵏⵉ, ⵍⵎⵖⵔⵉⴱ ⴰⵜⵔⴰⵔ) ⵉⴽⴽⴰ ⵜⵜ ⵉⵏⵏ ⵉⴳⴰ ⵢⴰⵏ ⵓⵎⴰⵙⵙⴰⵏ ⴰⵏⵙⵍⵎ, ⴰⵎⵓⵣⵔ ⴰⵙⴳⴷⴰⵏ ⴷ ⵓⵎⵙⵔⵙ ⵏ ⵜⵔⵙⴰⵍ ⵏ ⵓⵎⵓⵙⵙⵓ ⴰⵎⵕⴰⴱⴹ.

## ⵜⵉⵎⵥⵉ, ⴰⵙⴳⵎⵉ ⴷ ⵜⵓⴷⵔⵜ ⵜⴰⵣⵣⵓⵍⴰⵏⵜ

ⵉⴳⴰ ⵄⴱⴷⵍⵍⴰⵀ ⵓ ⵢⴰⵙⵉⵏ ⵣⵖ ⵓⵇⴱⵉⵍ ⵏ ⵉⴳⵓⵣⵓⵍⵏ (ⵙ ) ⵏ ⵙⵓⵙ ⵍⵍⵉ ⵉⴳⴰⵏ ⵢⴰⵏ ⵓⵇⴱⵉⵍ ⵉⵜⵜⵓⵃⴰⵙⴰⴱⵏ ⴼ ⵉⵥⵏⴰⴳⵏ. ⵉⵏⵏⴰⵙ ⵜⴳⴰ ⵜⵉⵏ ⵉⵣⴰⵎⵎⴰⵔⵏ ⵣⵖ ⵓⵇⴱⵉⵍ ⵏ ⵉⴳⵓⵣⵓⵍⵏ, ⵜⴷⴷⵔ ⵖ ⵓⵙⵓⵏ ⵏ ⵜⵎⴰⵏⴰⵔⵜ. ⵉⴳⴰ ⴰⵎⵙⵏⴰⵙⴳⴷ ⵏ ⵜⵉⵏⵎⵍ ⵜⴰⵎⴰⵍⵉⴽⵉⵜ, ⵉⴳ ⵢⴰⵏ ⵣⵖ ⵉⵎⵃⴹⴰⵕⵏ ⵏ ⵡⴰⴳⴳⴰⴳ ⵓ ⵣⵍⵍⵓ ⴰⵍⵎⴹⵉⵢ, ⵍⵍⵉ ⴰⵙ ⵉⴳⴰⵏ ⵖ ⵜⵡⵊⴰ, ⵉⵖⵔ ⵖ ⵓⵔⵉⴱⴰⵟ ⵏⵏⵙ ⵏⵏⴰ ⵎⵉ ⵉⵙⵎ "ⴷⴰⵔ ⴰⵍ-ⵎⵓⵔⴰⴱⵉⵜⵉⵏ" (ⵜⵉⴳⵎⵎⵉ ⵏ ⵉⵎⵕⴰⴱⴹⵏ) ⵏⵏⴰ ⵉⵍⵍⴰⵏ ⵖ ⵓⵙⵓⵏ ⵏ ⵓⴳⵍⵓ (ⵜⴰⵎⴰ ⵏ ⵜⵣⵏⵉⵜ ⵜⴰⵜⵔⴰⵔⵜ). ⵖ 1046, ⵢⵓⵛⴽⴰ ⴷ ⵓⵎⵖⴰⵔ ⵏ ⵉⴳⵓⴷⴰⵍⵏ ⵢⴰⵃⵢⴰ ⵓ ⴱⵕⴰⵀⵉⵎ ⵙ ⵓⵔⵉⴱⴰⵟ, ⴰⵔ ⵉⵙⵉⴳⴳⵉⵍ ⴽⵔⴰ ⵏ ⵢⴰⵏ ⴰⴷ ⵉⵣⵓⵣⵣⵔ ⵓⵎⵍⴰⵏ ⵏ ⵓⵙⴳⴷ ⴰⵏⵙⵍⵎ ⴳⵔ ⵉⵎⴰⵣⵉⵖⵏ ⵏ ⵓⴷⵔⴰⵔ (ⵍⵍⵉ ⵉⵍⵍⴰⵏ ⵖ ⵎⵓⵔⵉⵜⴰⵏⵢⴰ ⵜⴰⵜⵔⴰⵔⵜ), ⵉⵙⵜⵉ ⵡⴰⴳⴳⴰⴳ ⵓ ⵣⵍⵍⵓ ⴰⴷ ⴷⵉⴷⵙ ⵢⴰⵣⵏ ⵄⴱⴷⵍⵍⴰⵀ ⵓ ⵢⴰⵙⵉⵏ. ⵖ ⵓⵣⵎⵣ ⴰⵏⵏ, ⵉⵙⵓⵍ ⵍⵉⵙⵍⴰⵎ ⵏ ⵉⵥⵏⴰⴳⵏ ⵓⵔ ⵉⴷⵔⵉ, ⵙⵓⵍⵏ ⵛⴱⴱⵔⵏ ⵖ ⵎⵏⵏⴰⵡⵜ ⵜⵡⵔⴳⵍⵉⵏ ⵜⵉⵡⴰⵜⴰⵏⵉⵢⵉⵏ, ⴰⵔ ⴰⵙⵏ ⵉⵍⵎⵎⴰ ⵉⵎⵎⴰⵍⴰ ⵓ ⵢⴰⵙⵉⵏ ⵜⴰⵖⴰⵔⴰⵙⵜ ⵜⴰⵙⵓⵏⵏⵉⵜ.

ⴹⴰⵕⴰⵜ ⵏ ⵢⴰⵜ ⵜⵖⵡⵡⴰⵖⵜ ⵏ ⵉⴳⵓⴷⴰⵍⵏ, ⵉⵜⵜⵓⵙⵖⵯⵉ ⴰⵙ ⴰⴷ ⵢⵓⵔⵔⵉ ⵏⵜⵜⴰⵏ ⴷ ⵉⵏⴹⴼⴰⵕⵏ ⵏⵏⵙ. ⵙ ⵓⵎⵎⵓⵍⵍⵉ ⴷ ⵢⴰⵃⵢⴰ ⵓ ⵄⵓⵎⴰⵔ, ⴰⵎⵖⴰⵔ ⵏ ⵓⵇⴱⵉⵍ ⵏ ⵉⵍⵎⵜⵓⵏⵏ, ⵉⵙⵙⵏⵙ ⵜⴰⴽⴰⵜ ⵏ ⵜⴳⵔⴰⵡⵍⴰ.

ⵉⵙⵏⵓⵍⴼⴰ ⵓ ⵢⴰⵙⵉⵏ ⴰⵎⵇⵇⵓⵏ ⴰⵎⵕⴰⴱⴹ ⵙ ⵜⵇⴱⵉⵍⵉⵏ ⵏ ⵉⵍⵎⵜⵓⵏⵏ, ⵉⵎⵙⵓⴼⵏ ⴷ ⵉⴳⵓⴷⴰⵍⵏ ⵍⵍⵉ ⵖ ⵉⴳⴰ ⵏⵜⵜⴰⵏ ⴰⵎⵓⵣⵔ ⴰⵏⵉⵎⴰⵏ, ⵉⴳ ⵢⴰⵃⵢⴰ ⵓ ⵄⵓⵎⴰⵕ ⴰⵎⵓⵣⵔ ⴰⵄⵙⴽⵔⵉ. ⵖ 1054, ⵉⵙⵎⴷ ⵡⴰⵍⵉⴽ ⵏ ⵙⵉⵊⵉⵍⵎⴰⵙⴰ ⵍⵍⵉ ⵢⴰⴷⵍⵍⵉ ⵏⴱⴹⵏ ⵉⵎⵖⵔⴰⵡⵏ. ⵉⵙⵙⴽⵛⵎ ⵏⵏ ⴼⵍⵍⴰⵙⵏ ⵓ ⵢⴰⵙⵉⵏ ⵜⴰⵏⴱⴰⴹⵜ ⵏⵏⵙ ⵜⵓⵔⵜⵓⴷⵓⴽⵙⵉⵜ - ⴳⵔ ⵎⵏⵏⴰⵡⵜ ⵜⵖⴰⵡⵙⵉⵡⵉⵏ, ⴰⵏⵥⵉⵥ ⴷ ⵓⵥⴰⵡⴰⵏ ⵜⵜⵓⴳⴷⴰⵍⵏ, ⴹⵕⵏⵜ ⵜⵏⴽⴽⵉⵙⵉⵏ ⵓⵔ ⵉⴳⵉⵏ ⵜⵉⵏⵙⵍⵎⵉⵏ, ⴰⵔ ⵉⵜⵜⵓⴼⴽⴰ ⵉ ⵉⵎⴰⵙⵙⴰⵏⵏ ⵉⵙⴳⴷⴰⵏⵏ ⵍⵅⵎⵙ (1/5) ⵏ ⵜⵡⴱⴱⴰⵍⵜ ⵏ ⵓⵎⵏⵖⵉ. ⴰⵣⵣⴳⵉⵔ ⴰⴷ ⵉⵛⴷⴷⴰⵏ ⵏ ⵍⵉⵙⵍⴰⵎ ⴰⴷ ⵉⴳⴰⵏ ⵜⴰⵎⵏⵜⵉⵍⵜ ⵏ ⵜⵖⵡⵡⴰⵖⵜ ⵏⵏⴰ ⵔⴰⴷ ⵉⵊⵕⵓ ⵖ 1055.

## ⵜⴰⵎⵜⵜⴰⵏⵜ
ⵉⵜⵜⵓⵏⵖⴰ ⵢⴰⵃⴰ ⵓ ⵄⵓⵎⴰⵕ ⵖ 1056 ⵖ ⵜⵖⵡⵡⴰⵖⵜ ⵏⵏⴰ ⵎⵉ ⵓⵍⵙⵏ ⵉⴳⵓⴷⴰⵍⵏ ⵖ ⵜⵏⵣⵔⵓⴼⵜ, ⵉⵙⵎⵍ ⵉⵍⵎⵎⴰ ⵓ ⵢⴰⵙⵉⵏ ⴳⵯⵎⴰⵙ ⵏ ⵢⴰⵃⴰ ⴰⴱⵓ ⴱⴰⴽⵔ ⵓ ⵄⵓⵎⴰⵕ (1056-1087) ⴰⴼⴰⴷ ⴰⴷ ⵉⴳ ⴰⵎⵓⵣⵔ ⴰⵄⵙⴽⵔⵉ ⴰⵎⴰⵢⵏⵓ. ⵉⵅⵯⵍⴰ ⴰⴱⵓ ⴱⴰⴽⵔ ⵙⵉⵊⵉⵍⵎⴰⵙⵙⴰ, ⵎⴰⵛⵛ ⵉⴳⴳⴰⵎⵎⵉ ⴰⴷ ⵉⵔⴰⵔ ⵉⴳⵓⴷⴰⵍⵏ ⵙ ⵓⵎⵇⵇⵓⵏ ⴰⵎⵕⴰⴱⴹ ⵙ ⵛⵛⵉⵍ. ⵉⴷⴷⴰ ⵙ ⵙⵓⵙ ⵢⴰⵎⵥ ⵜⵜ, ⵢⴰⵎⵥ ⵜⴰⵎⴰⵥⵓⵏⵜ ⵏⵏⵙ ⴰⵖⵎⴰⵜ (ⵜⴰⵥ ⵉ ⵎⵕⵕⴰⴽⵛ ⵜⴰⵜⵔⴰⵔⵜ) ⵖ 1058.

ⵉⵎⵎⵓⵜ ⵓ ⵢⴰⵙⵉⵏ ⵖ ⵓⵎⵏⵖⵉ ⵎⴳⴰⵍ ⵉⴱⵓⵔⵖⵡⴰⵟⵏ ⵍⵍⴰⵏⵉⵏ ⵖ ⵓⵣⴰⵖⴰⵔ ⵏ ⵓⵜⴰⵔⴰⵎ ⵖ 1059. ⵢⵓⵎⵥ ⵙⵓⵍⴰⵢⵎⴰⵏ ⵓ ⵃⴷⴷⵓ ⴰⴷⵖⴰⵔ ⵏⵏⵙ, ⵍⵍⵉⵖ ⵉⵎⵎⵓⵜ ⴷⵖ ⵏⵜⵜⴰⵏ, ⵓⵔ ⵉⵍⵍⵉ ⵎⴰⴷ ⵜ ⵉⵅⵍⴼⵏ. ⵜⴻⵜⵜⵓⴱⵏⴰ ⵜⵎⵣⴳⵉⴷⴰ ⴷ ⵓⴷⴱⵏⵉ ⴼ ⵓⵙⵎⴹⵍ ⵏⵏⵙ, ⵙⵓⵍⵏ ⴰⵔ ⴰⵙⵙ ⴰ.

## ⵥⵕ ⴰⵡⴷ
* ⵉⵎⵕⴰⴱⴹⵏ (ⴰⵡⴰⵏⴽ)
* ⵡⴰⴳⴳⴰⴳ ⵓ ⵣⵍⵍⵓ ⴰⵍⵎⴹⵉ

## ⵖⵔ ⵓⴳⴳⴰⵔ

* Norris, H.T.  1971. New evidence on the life of ‘Abdullah B. Yasin and the origins of the Almoravid movement. *The Journal of African History,* Vol. 12, No. 2 (1971), pp.&nbsp;255–268.

## ⵉⵙⴰⵖⵓⵍⵏ

ⴰⵙⵎⵉⵍ:ⴱⵍⴰ ⴰⵙⴳⴳⵯⴰⵙ ⵏ ⵜⵍⴰⵍⵉⵜ
ⴰⵙⵎⵉⵍ:ⵉⵥⵏⴰⴳⵏ
ⴰⵙⵎⵉⵍ:ⵎⴷⴷⵏ ⵣⵖ ⴰⵇⵇⴰ, ⵍⵎⵖⵔⵉⴱ
ⴰⵙⵎⵉⵍ:ⵉⵎⴰⵙⵙⴰⵏⵏ ⵉⵏⵙⵍⵎⵏ ⵏ ⵜⴰⵙⵓⵜⴰ ⵜⵉⵙⵙ 11
ⴰⵙⵎⵉⵍ:ⵉⵎⴰⵙⵙⴰⵏⵏ ⵉⵎⴰⵣⵉⵖⵏ
ⴰⵙⵎⵉⵍ:ⵜⵉⵎⵜⵜⴰⵏⵉⵏ ⵏ 1059
ⴰⵃⵎⴰⴷ ⵚⵚⴼⵔⵉⵡⵉ

**ⴰⵃⵎⴰⴷ ⵚⵚⴼⵔⵉⵡⵉ** (; ), ⴰⵔ ⴰⵙ ⵜⵜⵉⵏⵉⵏ  ⴰⵎⵖⵔⵉⴱⵉ, ⵉⵍⵓⵍ ⵖ ⴼⴰⵙ ⵖ 1915, ⵉⵎⵎⵜ ⵖ ⵕⵕⴱⴰⵟ 2004. ⴰⵔ ⵉⵜⵜⵓⵏⵏⴰ ⵎⴰⵙ ⴷ ⴰⵃⵎⴰⴷ ⵚⵚⴼⵔⵉⵡⵉ ⴰⴷ ⵉⴳⴰⵏ ⴰⵎⴰⵔⴰ ⴰⵎⵖⵔⵉⴱⵉ ⴰⵎⵣⵡⴰⵔⵓ ⵙ ⵜⵓⵜⵍⴰⵢⵜ ⵜⴰⴼⵕⴰⵏⵙⵉⵙⵜ, ⴷⴰⵜ ⵏ ⵓⵎⴰⵔⴰ ⴰⵟⴰⵏⵊⴰⵡⵉ ⵄⴱⴷⵍⵇⴰⴷⵔ ⵛⵛⴰⵟ ⵙ ⵓⴷⵍⵉⵙ ⵏⵏⵙ "". ⴰⵢⴰ ⴷⴰ ⵜ ⵉⵜⵜⵏⴰⴽⴰⵕ ⵓⵎⴰⵥⴰⵎ ⴰⵃⵎⴰⴷ ⵍⴼⵜⵓⵃ ⴰⵛⴽⵓ ⵉⴼⴼⵖ ⴷ ⵡⵓⵏⴳⴰⵍ ⵏ ⵚⵚⴼⵔⵉⵡⵉ ⵖ 1949, ⵍⵍⵉⵖ ⵢⴰⴷ ⵜⵣⵔⵉ 17 ⵏ ⵓⵙⴳⴳⵯⴰⵙ ⴼ ⵜⵥⵕⵉⴳⵜ ⵏ ⵡⵓⵏⴳⴰⵍ "" ⵏ ⵄⴱⴷⵍⵇⴰⴷⵔ ⵛⵛⴰⵟ ⵍⵍⵉ ⵢⴰⵔⴰ ⵖ 1930, ⵜⴼⴼⵖ ⴷ ⵖ ⴱⴰⵔⵉⵣ ⵖ ⵓⵙⴳⴳⵯⴰⵙ ⵏ 1932.

## ⵜⵓⴷⵔⵜ ⵜⴰⵣⵣⵓⵍⴰⵏⵜ
ⵉⴳⴰ ⵢⴰⵏ ⵓⵎⴰⵔⴰ ⴰⵎⵖⵔⵉⴱⵉ ⵡⴰⵍⴰ ⵉⵙⵜⴰⵡⵀⵎⵎⴰⵏ. ⵉⵍⵓⵍ ⵖ 1915 ⵖ ⵜⵎⴷⵉⵏⵜ ⵏ ⴼⴰⵙ. ⵉⵎⴰⵔⴰⵡⵏ ⵏⵏⵙ ⴳⴰⵏ ⵉⵎⴰⵣⵉⵖⵏ ⵙⵖ ⵡⴰⵟⵍⴰⵙ ⴰⵏⴰⵎⵎⴰⵙ. ⵉⵏⴽⵔ ⴷ ⵖ ⵜⵎⴷⵉⵏⵜ ⵜⴰⵇⴱⵓⵔⵜ ⵏⵏⴰ ⴷ ⴱⴰⵀⵔⴰ ⵉⵜⵜⴱⴰⵢⴰⵏⵏ ⵖ ⵜⵓⴳⵜ ⵏ ⵜⵡⵓⵔⵉⵡⵉⵏ ⵏⵏⵙ. ⵉⴱⴷⴰ ⵜⵓⴷⵔⵜ ⵏⵏⵙ ⵜⴰⵣⵣⵓⵍⴰⵏⵜ ⵡⴰⵏ ⵓⵏⵖⵎⴰⵙ ⴰⵄⵔⵔⵉⵎ ⵖ ⵜⴽⵓⵢⴰⵙⵜ ⵏ "", ⵉⵍⵎⵎⴰ ⵔⴰⴷ ⵉⵜⵜⴰⵔⴰ ⵉⵎⵏⵏⵉⵜⵏ ⵉⵎⵣⵔⴰⵢⵏ, ⴼⴰⴷⴷ ⵔⴰⴷ ⵉⴳ ⵉⵎⵃⴹⵉ ⵏ "ⵜⵙⵏⵏⵉⵖⵜ ⵏ ⴹⴹⵓⵃⴰ".  ⴹⴰⵕⴰⵜ ⵏ 1938, ⵉⵅⴷⵎ ⵖ ⵎⵏⵏⴰⵡⵜ ⵜⵎⵙⵙⵓⴳⵓⵔⵉⵏ ⵜⵓⵏⴱⵉⴹⵉⵏ ⵏ ⵜⴷⵍⵙⴰ, ⴰⵙⴳⵎⵉ ⴷ ⵜⵎⴰⵍⵍⴰⵢⵜ ⵖ ⵜⵎⴰⵥⵓⵏⵜ ⵜⴰⵎⵖⵔⵉⴱⵉⵜ ⵕⵕⴱⴰⵟ.

ⵉⴼⵙⵔ ⵓⵏⴳⴰⵍ ⵏⵏⵙ ⴰⵎⵣⵡⴰⵔⵓ ⵙ ⵓⵣⵡⵍ "" ⵖ 1949, ⵢⴰⵡⵉ ⵙⵉⵙ ⵜⴰⵙⵎⵖⵓⵔⵜ ⵎⵇⵇⵓⵔⵏ ⵏ ⵍⵎⵖⵔⵉⴱ ⵉ ⵜⵙⴽⵍⴰ, ⵉⴳ ⴰⵎⵖⵔⵉⴱⵉ ⴰⵎⵣⵡⴰⵔⵓ ⴰⴷ ⵜⵜ ⵢⴰⵡⵉ. ⵉⵎⵎⵓⵜ ⵖ ⵕⵕⴱⴰⵟ ⵖ 2004 ⵙ ⵓⵡⵜⴰⵢ ⵉⵣⵣⴳⵔⵏ 89 ⵏ ⵓⵙⴳⴳⵯⴰⵙ, ⵉⵜⵜⵓⵎⴹⴰⵍ ⵖ ⵓⵙⵎⴹⵍ ⵏ ⵛⵛⵓⵀⴰⴷⴰ ⵏ ⵕⵕⴱⴰⵟ.

## ⵜⵉⵙⵎⵖⵓⵔⵉⵏ
ⵜⵉⵙⵎⵖⵓⵔⵉⵏ ⴷⴰ ⵢⵓⵡⵉ:

* ⵜⴰⵙⵎⵖⵓⵔⵜ ⵎⵇⵇⵓⵔⵏ ⵏ ⵍⵎⵖⵔⵉⴱ ⵉ ⵜⵙⴽⵍⴰ ⵙ ⵡⵓⵏⴳⴰⵍ "Le Chapelet d'ambre".
* ⵜⴰⵙⵎⵖⵓⵔⵜ ⵏ ⵓⵏⵙⵙⵉⵅⴼ ⵏ ⵜⴳⴷⵓⴷⴰ ⵜⴰⴼⵕⴰⵏⵙⵉⵙⵜ ⵖ ⵓⵙⴳⴳⵯⴰⵙ ⵏ 1953.
* ⵜⴰⵙⵎⵖⵓⵔⵜ ⵏ ⵎⴰⵔⵙⵓⵍⵉⵏ ⵊⵉⵔⵓⵏ ⵣⵖ ⴷⴰⵔ ⵜⴽⴰⴷⵉⵎⵜ ⵜⴰⴼⵕⴰⵏⵙⵉⵙⵜ ⵖ ⵓⵙⴳⴳⵯⴰⵙ ⵏ 1949.
* ⵜⴰⵙⵎⵖⵓⵔⵜ ⵏ ⴽⵜⴰⵔ ⵉ ⵡⵓⵏⴳⴰⵍ ⴰⵄⵕⴰⴱ ⵙⵎⵎⵓⵙ ⵉⵙⴳⴳⵯⴰⵙⵏ ⵏⵏⴹⴼⵔⵏⵉⵏ.

## ⵜⵉⵡⵓⵔⵉⵡⵉⵏ ⵏⵏⵙ

* 
* 
* 
* 

## ⵉⵙⴰⵖⵓⵍⵏ
ⴰⵎⵎⴰⵙ ⵏ ⵓⵔⵣⵣⵓ ⴰⵎⴰⵣⵉⵖ

**ⴰⵎⵎⴰⵙ ⵏ ⵓⵔⵣⵣⵓ ⴰⵎⴰⵣⵉⵖ** ⵏⵖ **ⴰⵎⵎⴰⵙ ⵏ ⵓⵙⵉⴳⴳⵍ ⴰⵎⴰⵣⵉⵖ** (CRB, s tfṛansist: Centre de Recherche Berbère) ⵉⴳⴰ ⵢⴰⵜ ⵜⵣⵓⵏⵉ ⵖ ⵓⵙⵉⵏⴰⴳ ⴰⵏⴰⵎⵓⵔ ⵏ ⵜⵓⵜⵍⴰⵢⵉⵏ ⴷ ⵜⵖⵔⵎⵉⵡⵉⵏ ⵜⵉⴳⵎⵓⴹⴰⵏⵉⵏ (ⵉⵏⴰⵍⵛo) ⵏⵏⴰ ⵎⵉ ⵜⴳⴰ ⵜⵥⵍⴰⵢⵜ ⵜⵓⵜⵍⴰⵢⵉⵏ ⵜⵉⵎⴰⵣⵉⵖⵉⵏ. ⴰⵎⵎⴰⵙ ⴰⴷ ⴷⴰ ⵉⵙⴷⵉⴽⵉⵏ ⴼ ⵜⴷⵍⵙⴰ ⴷ ⵜⵓⵜⵍⴰⵢⵜ ⵜⴰⵎⴰⵣⵉⵖⵟ, ⵉⴳ ⵜⴰⵎⴰⴷⴷⴰⵙⵜ ⵜⴰⵇⵇⴱⵓⵔⵜ ⴰⴽⴽⵯ ⵏⵏⴰ ⵉⵙⴰⵍⴰⵏ ⵎⴰⵢⴰ.  ⴰⵔ ⵉⵜⵜⵎⵢⴰⵡⴰⵙ ⵡⴰⵎⵎⴰⵙ ⴰⴷ ⴷ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ ⵏ ⵍⵎⵖⵔⵉⴱ, ⵉⵎⵢⴰⵡⵙ ⴷ ⵉⵖⴰⵡⴰⵙⵏ ⵖ ⵜⵙⴰⴷⵡⵉⵢⵉⵏ ⵜⵉⵎⵖⵔⵉⴱⵉⵢⵉⵏ.

ⵉⵙⵔⵙ ⵓⵎⵙⵏⵓⵉⵍⵙ ⴰⴷⵣⴰⵢⵔⵉ ⴰⵎⴰⵣⵉⵖ ⵙⴰⵍⵎ ⵛⴰⴽⵔ ⵜⵉⵔⵙⴰⵍ ⵏ ⵡⴰⵎⵎⴰⵙ ⵖ 1990, ⵉⵙⵡⵓⴷⴷⵓ ⵜ ⴰⵔ ⵜⵉⴳⵉⵔⴰ ⵏ 2009. ⵉⵙⵙⵉⵅⴼ ⵄⴱⴷⵍⵍⴰⵀ ⴱⵓⵏⴼⵓⵔ ⴰⵎⵎⴰⵙ ⴰⴷ ⵣⵖ ⵢⴰⵏⴰⵢⵔ 2010.

## ⵉⵙⵖⵓⵏⵏ ⵉⴱⵕⵕⴰⵏⵏ
* Centre de Recherche Berbère - Accueil

## ⵉⵙⴰⵖⵓⵍⵏ
ⵉⴳⴹⴰⴹ ⵏ ⵡⵉⵀⵕⴰⵏ

**ⵉⴳⴹⴰⴹ ⵏ ⵡⵉⵀⵔⴰⵏ **( ⵙ ⵓⵙⴽⴽⵉⵍ ⴰⵍⴰⵜⵉⵏⵉ : igdad n wihran ) ⵏⵜⵜⴰ ⴷ ⵢⴰⵏ ⵡⵓⵏⴳⴰⵍ ⴰⵎⴰⵣⵉⵖ ⵏⵏⴰ ⵎⵉ ⵉⴳⴰ ⵓⵎⴰⵔⴰ ⵏⵏⵙ ⵍⵃⵓⵙⴰⵢⵏ ⴱⵓⵢⵄⵇⵇⵓⴱⵉ ⴳ ⵓⵙⴳⴳⵯⴰⵙ ⵏ 2012 ⴷ ⵙⴳ ⵓⵥⵕⴰⴳ ⵏ ⵜⴳⵎⵎⵉ ⵏ ⵜⵥⵕⴰⴳⵜ ***ⵙⵉⴷⵉ ⵎⵓⵎⵏ''' ''.
ⵓⵏⴳⴰⵍ ⵉⵙⴰⵡⴰⵍ ⵅⴼ ⵓⵙⵏⵜⵍ ⵏ ⵜⴰⵣⵡⴰⴳⵜ ⵏ ⵉⴷⴷⵔ ⵙ ⵜⵎⴰⵣⵉⵔⵜ ⵏ ⴼⵕⴰⵏⵚⴰ ⵃⵎⴰ ⴰⴷ ⵉⵙⵎⴷ ⵜⴰⵖⵓⵔⵉ ⵏⵏⵙ .
ⵓⵏⴳⴰⵍ ⴰⴷ ⵉⴱⴰ

== ⴰⵎⴰⵔⴰ ==
ⵍⵃⵓⵙⴰⵢⵏ ⴱⵓⵢⵄⵇⵇⵓⴱⵉ ⴷ ⴰⵙⵍⵎⴰⴷ ⴷ ⴰⵎⴰⵔⴰ , ⵉⵍⵓⵍ ⴳ ⵓⵙⴳⴳⵯⴰⵙ ⵏ 1974 ⴳ ⵜⴰⵔⵔⴰⵙⵜ ⴳ ⵜⵎⴷⵉⵏⵜ ⵏ ⵓⴳⴰⴷⵉⵔ ,ⴹⴰⵕⵜ ⴳ ⵢⵓⵎⵣ ⵜⵓⴳⴳⴰ ⵏ ⵜⵓⵔⴰⴳⵜ ⴳ ⵜⵣⵓⵏⵉ ⵏ ⵓⵎⵣⵔⵓⵢ ⴳ ⵜⵙⴷⴰⵡⵉⵜ ⵏ ⴱⵏⵓ ⵥⵓⵀⵕ , ⵉⵣⵓⴳ ⵙ ⴼⵕⴰⵏⵚⴰ ⴳ ⵓⵙⴳⴳⵯⴰⵙ ⵏ 2002 ⵃⵎⴰ ⴰⴷ ⵉⵙⵎⴷ ⵜⴰⵖⵓⵔⵉ ⵏⵏⵙ , ⵙⴳ 2006 ⵉⵙⵓⵊⴰⴷ ⵉ ⴷⴷⵓⴽⵜⵓⵕⴰ ⴳ ⵜⴰⵙⵏⴰⴼⴳⴰⵏⵜ ⴳ ⵜⵉⵏⵎⵍ ⵜⴰⵎⴰⴼⵍⵍⴰⵜ ⵏ ⵜⵖⵓⵔⵉⵡⵉⵏ ⵏ ⵜⵎⴰⵙⵙⴰⵏⵉⵏ ⵜⵉⵏⴰⵎⵓⵏⵉⵏ ⴳ ⴱⴰⵔⵉⵣ , ⴷ ⵉⵙⵙⵍⵎⴰⴷ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⴳ ⵓⵙⵉⵏⴰⴳ ⴰⵏⴰⵎⵓⵔ ⵏ ⵜⵓⵜⵍⴰⵢⵉⵏ ⴷ ⵜⵖⵔⵎⵉⵡⵉⵏ ⵜⵉⴳⵎⵎⴰⴹⵉⵏⵉⵏ , ⴳ ⵓⵙⴳⴳⵯⴰⵙ ⵏ 2009 ⵉⵙⵙⵓⴼⴳ ⴷ ⵢⴰⵏ ⵓⴷⵍⵉⵙ ⵏⵏⵙ ⵙ ⵓⵣⵡⵍ '''ⵎⵓⵃⵎⵎⴰⴷ ⵛⴰⴼⵉⵇ ,ⴰⵔⴳⴰⵣ ⵏ ⵜⴰⵎⵓⵏⵜ :ⵜⵉⴽⵍⵉ ⵏ ⵢⴰⵏ ⵓⵡⵔⵉⴽ ⴰⵅⴰⵜⴰⵔ ⴳ ⵓⵎⵓⵙⵙⵓ ⴰⵎⴰⵣⵉⵖ ⴳ ⵍⵎⵖⵔⵉⴱ   '''.
ⴳ ⵓⵙⴳⴳⵯⴰⵙ 2010 ⵉⵙⵙⵓⴼⵖ ⴷ ⵓⵏⴳⴰⵍ ⵏⵏⵙ ⴰⵎⵣⵡⴰⵔⵓ ⴷⴷⴰⵡ ⵓⵣⵡⵍ ***ⵉⴳⴹⴰⴹ ⵏ ⵡⵉⵀⵕⴰⵏ*** ⴷ ⴳ ⵓⵙⴳⴳⵯⴰⵙ ⵏ 2012 ⵉⵙⴽⵔ ⵢⴰⵏ ⵓⵣⴷⴰⵢ ⵉ ⵓⴷⵍⵉⵙ ⵏ ***ⵉⵎⴰⵣⵉⵖⵏ ⴳ ⴼⵕⴰⵏⵚⴰ** '', ⴷ ⵉⵙⵙⵓⴼⵖ ⴷ ⴷⵉⵖ ⵢⴰⵏ ⵓⴷⵍⵉⵙ ⴷⴷⴰⵡ ⵓⵣⵡⵍ ***ⵜⴰⵎⵙⵍⴰⵢⵜ ⵜⴰⵎⴰⵣⵉⵖⵜ ⴳ ⵍⵎⵖⵔⵉⴱ ⴷ ⴷⵣⴰⵢⵔ*' *ⴳ ⵓⵙⴳⴳⵯⴰⵙ ⵏ 2019 , ⴷ ⴰⵍⵜⵓ ⵢⴰⵔⵓ ⵛⵉⴳⴰⵏ ⵏ ⵉⵎⴳⵔⴰⴷⵏ ⴳ ⴽⵉⴳⴰⵏ ⵏ ⵜⵖⵓⵏⵉⵏ ⵜⵉⵏⴰⵎⵓⵔⵉⵏ ⴷ ⵜⵉⵎⴰⴹⵍⴰⵏⵉⵏ , ⴰⵙⵙⴰ ⵉⵙⵡⵓⵔⵉ ⴷ ⴰⵙⵍⵎⴰⴷ ⵏ ⴳ *'ⵜⵖⵉⵡⴰⵏⵜ ⵏ ⵜⵓⵜⵍⴰⵢⵉⵏ ⴷ ⵜⵥⵓⵕⵉⵡⵉⵏ ⴷ ⵜⵎⴰⵙⵙⴰⵏⵉⵏ ⵜⵉⵏⴼⴳⴰⵏⵉⵏ .**ⴳ ⵜⵙⴷⴰⵡⵉⵏⵜ ⵏ ⴱⵏⵓ ⵥⵓⵀⵕ .
== ⵜⵓⵎⴰⵢⵜ ==
ⵉⴳⴹⴰⴹ ⵏ ⵡⵉⵀⵔⴰⵏ ⵉⴳⴰ ⵢⴰⵏ ⵡⵓⵏⴳⵍ ⵉⵙⴰⵡⴰⵍⵏ ⵅⴼ  ⵢⴰⵜ ⵜⵎⵏⵜⵉⵍⵜ ⵜⴰⵎⵇⵇⵔⴰⵏⵜ ⵏⵏⴰ ⵉⴳⴰⵏ ⴷ ''ⵜⴰⵣⵡⴰⴳⵜ'', ⴰⵢⴰ ⵢⵓⴷⵊⴰ ⵓⵏⴳⴰⵍ ⴰⴷ ⴰⴷ ⵢⵓⵎⵓ ⴳ ⵢⵉⴳⵔ ⵏ ⵡⵓⵏⴳⴰⵍ ⴰⵜⵔⴰⵔ ⵎⵉⵏⵣⵉ ⵜⴱⴷⴷⴰ ⵅⴼ ⵢⴰⵏ ⵓⵙⵏⵜⵍ ⵏ ⵜⴰⵎⴰⵖⵜ ⴳⵔ ⵜⵎⴰⴳⵉⵜⵉⵏ ⴷ ⵜⴷⵍⵙⵉⵡⵉⵏ ⵏ ⵍⵎⵖⵔⵉⴱ ⴷ ⵜⵎⵉⵣⴰⵔ ⵏ ⵉⵕⵓⵎⵉⵏ (ⵓⵕⵓⴱⴱⴰ) .
ⵉⵜⵜⴰⵍⵙ ⵡⵓⵏⴳⵍ ⴰⴷ ⵅⴼ ⵢⴰⵜ ⵜⵏⵢⵓⴷⴷⵓⵜ ⵏ ⵢⴰⵏ ⵓⵎⵃⴹⴰⵕ ⵙ ⴼⵕⴰⵏⵚⴰ ⵉⵙⵎ ⵏⵏⵙ ''ⵢⵉⴷⵔ ' ⵃⵎⴰ ⴰⴷ ⵉⵙⵎⴷ ⵜⴰⵖⵓⵔⵉ ⵏⵏⵙ ⵜⴰⵎⴰⵜⵜⴰⵢⵜ .
== ⵉⵡⵔⵉⴽⵏ ==
# **ⵉⴷⴷⵔ :**ⵏⵜⵜⴰ ⴷ ⴰⵡⵔⵉⴽ ⴰⴷⵙⵍⴰⵏ ⵏ ⵡⵓⵏⴳⴰⵍ , ⵉⴳ ⴰⵎⵣⵔⴰⵡ ⴰⵎⵣⵡⴰⴳ ⵙⴳ ⵢⵉⴼⴼⵓⵙ ⵏ ⵍⵎⵖⵔⵉⴱ ⴰⵔ ⴼⵕⴰⵏⵚⴰ; ⵙⴳ ⵜⵖⴰⵔⵉⵡⵉⵏ ⵏⵏⵙ :
* ⵖⵓⵔⵙ ⵢⴰⵏ ⵓⴼⵔⴰⴽ ⵅⴼ ⵜⵎⴰⵣⵉⵖⵜ.
* ⵉⵏⵏⵓⵕⵥⵎ ⵅⴼ ⵜⵎⴰⴳⵉⵜⵉⵏ ⴷ ⵜⴷⵍⵙⵉⵡⵉⵏ ⵏⵏⵉⴹⵏ .
# **ⵎⵉⵍⴰⵏⵉ :** ⵢⴰⵜ ⵜⵔⴱⴰⵜ ⵙⴳ ⵜⵎⴰⵣⵉⵔⵜ ⵏ ⴼⵕⴰⵏⵚⴰ , ⴷ ⵜⵍⵍⴰ ⵜⴰⵢⵔⵉ ⵉⵏⴳⵔ ⴰⵙ ⴷ ⵉⴷⴷⵔ .

== ⵉⵙⴰⵖⵓⵍⵏ ==
**ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) :** [[ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ]] (ⵎ.ⵎ.ⵙ.ⵎ)
**ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) :** [[ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ]] (ⵎ.ⵎ.ⵙ.ⵎ)
**ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) :''' ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⵜⵉⵎⵎⵓⵖⵔⴰ ⵏ ⵜⵎⵖⴰⵔⵜ

**ⵜⵉⵎⵎⵓⵖⵔⴰ ⵏ ⵜⵎⵖⴰⵔⵜ** ⵙ (ⵓⵙⴽⴽⵉⵍ ⴰⵍⴰⵜⵉⵏⵉ : **Timmuɣra n tmɣart** ) ⵜⴳⴰ ⵜⴰⴳⵔⵓⵎⵎⴰ ⵏ ⵜⵓⵍⵍⵉⵙⵉⵏ  ⵢⴰⵔⵓ ⵓⵎⴰⵔⴰ ⵄⵓⵎⴰⵔ ⴰⵢⵜ ⵙⵄⵉⴷ ⵏⵏⴰ ⴷ ⵉⵙⵙⵓⴼⵖ ⴳ ⵓⵙⴳⴳⵯⴰⵙ ⵏ 2022 ⴷ ⵙⴳ ⵜⵥⵕⴰⴳⵜ ⵜⵉⵏⵏⵓⵎⵙⴰ ⵏ *ⵙⵓⵙ ⴰⵢⵜ ⵎⵍⵍⵓⵍ *, ⵜⵜⵢⴰⵔⴰ ⵙ ⵓⵙⴽⴽⵉⵍ ⴰⵍⴰⵜⵉⵏⵉ ,ⵜⴱⴹⵓ ⵅⴼ 10 ⵏ ⵜⵓⵍⵍⵉⵙⵉⵏ ⵜⵉⵖⵣⵣⴰⴼⵉⵏ ⵏⵏⴰ ⴳ ⵍⵍⴰⵏⵜ 123 ⵏ ⵜⴰⵙⵏⵉⵡⵉⵏ .
ⵉⴳ ⵓⵙⵏⵜⵍ ⵏ ⵓⴷⵍⵉⵙ ⴰⴷ ⴰⵔⵣⵣⵓ ⵅⴼ ⵓⵏⵄⴰⵕ ⵏ ⵉⵣⵔⴼⴰⵏ ⵏ ⵜⵎⵖⴰⵔⵜ ⵙ ⵓⵎⴰⵜⴰ ⴷ ⵡⵉⵏ ⵜⵎⵖⴰⵔⵜ ⵏ ⵓⵎⴰⴹⴰⵍ ⴰⴼⴰⵔⴰⵏ ⵏⵏⴰ ⵓⵔ ⵉⵍⵉⵏ ⵉⵣⵔⴼⴰⵏ ⴷ ⵡⴰⴷⴷⵓⵔ ⵙ ⵓⵥⵍⴰⵢ.
ⴰⴷⵍⵉⵙ ⴰⴷ ⵉⵙⴽⵔ ⴰⵙ ⵄⵓⵎⴰⵔ ⴷⵔⵡⵉⵛ ⴰⵙⵏⴽⴷ (ⵜⴰⵣⵡⴰⵔⵜ ) ⴷ ⵢⴰⵔⵓ ⴰⵙ ⵓⵎⴰⵔⴰ ⵃⴰⵎⵉⴷ ⵟⵟⴰⵍⵉⴱⵉ ⵏ *ⴰⵡⴰⵍ ⴷ ⵉⵏⵉⴳⵉ * ⴷ ⵉⵙⴼⵍ ⴰⵙ ⵎⵓⵃⵎⵎⴰⴷ ⵍⵃⴰⵙⴰⵏⵉ ⵜⴰⵖⴰⵔⵉⴼⵜ ⵏ ⵜⴳⵔⵓⵎⵎⴰ ⵏⵏⴰ ⵉⴳⴰⵏ ⵜⴰⴼⵍⵡⵉⵜ ⵏ ⵓⵏⴰⵥⵓⵕ ⵎⵓⵃⴰ ⵎⵍⵍⴰⵍ .

## ⴰⵎⴰⵔⴰ
ⵄⵓⵎⴰⵔ ⴰⵢⵜ ⵙⵄⵉⴷ ⵉⴳⴰ ⴰⵎⴰⵔⴰ ⴷ ⴰⵎⴷⵢⴰⵣ ⴳ ⵜⵙⴽⵍⴰ ⵜⴰⵎⴰⵣⵉⵖⵜ ,ⵉⵍⵓⵍ ⴳ ⵓⵙⴳⴳⵯⴰⵙ ⵏ 1978 ⴳ ⵉⵖⵔⵎ ⵏ *ⴰⵢⵜ ⵃⴷⴷⵓⵛ *ⵜⴰⵙⴳⴰ ⵏ ⵜⵖⵔⵎⵜ ⵏ ⵉⵎⴳⵓⵏ ⵏⵏⴰ ⵉⵟⴼⴰⵕⵏ ⵉ ⵜⵉⵏⵖⵉⵔ ,ⵢⵓⵎⵥ ⴽⵔⴰⴹ ⵉⵙⵍⴽⵉⵏ , ⵜⴰⵎⵣⵡⴰⵔⵓⵜ ⴳ ⵜⵖⵓⵔⵉⵡⵉⵏ ⵜⵉⵎⴰⵣⵉⵖⵉⵏ ⴳ ⴼⴰⵙ , ⵜⵉⵙⵙ ⵙⵏⴰⵜ ⴳ ⵜⵙⴽⵍⴰ ⵜⴰⴼⵕⴰⵏⵙⵉⵙⵜ ⴳ ⵓⴳⴰⴷⵉⵔ ,ⵜⵉⵙⵙ ⴽⵔⴰⴹⵜ ⴳ ⵜⵙⴽⵍⴰ ⵜⴰⵏⴳⵍⵉⵣⵉⵜ ⴳ ⴰⵢⵜ ⵎⵍⵍⵓⵍ , ⵢⴰⵎⵥ ⴰⵡⴷ ⵜⵓⴳⴳⴰ ⵏ ⵓⵎⴰⵚⵟⵕ ⴳ ⵜⵓⵜⵍⴰⵢⵜ ⴷ ⵜⴷⵍⵙⴰ ⵜⴰⵎⴰⵣⵉⵖⵜ ⴳ ⵓⴳⴰⴷⵉⵔ ⴳ ⵓⵙⴳⴳⵯⴰⵙ ⵏ 2018 ,ⴰⵔ ⴰⵙⵙⴰ ⵉⵙⵡⵓⵔⵉ ⴷ ⴰⵙⵍⵎⴰⴷ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ  ⴳ ⵜⵎⵔⵙⵍⵜ ⵏ ⵓⵏⵏⵓⵕⵥⵎ ⴳ ⵓⴳⴰⴷⵉⵔ .
ⵙⴳ ⵜⵥⵕⵉⴳⵉⵏ ⵏⵏⵙ ⵏⵜⵜⴰⴼ :

#### ⵉⴷⵍⵉⵙⵏ
* ⵜⴰⴷⵍⴰ ⵏ *ⵜⴰⴱⵔⴰⵜ ⵏ ⵓⵙⵙⴳⵎⵉ *2008.
* ⵜⴰⴷⵍⴰ ⵏ *ⵜⵉⵣⵍⴰⵜⵉⵏ *2010 .
* *ⵜⵉⵎⵎⵓⵖⵔⴰ ⵏ ⵜⵎⵖⴰⵔⵜ 2022.*
## ⵉⵡⵔⵉⴽⵏ
# **ⵣⴰⵀⴰ :**ⴰⵡⵔⵉⴽ ⴰⴷⵙⵍⴰⵏ , ⵢⴰⵜ ⵜⵔⴱⴰⵜ ⵉⵣⴷⴷⵉⴳⵏ ,ⵜⴰⵎⵉⵖⵉⵙⵜ , ⵜⴰⵎⴽⵙⴰⵜ ⵏ ⵡⵓⵍⵍⵉ , ⵜⴰⵎⵉⵔⵉⵜ ⵏ ⵢⵉⴷⵉⵔ ...
# **ⵢⵉⴷⵉⵔ :** ⴰⵡⵔⵉⴽ ⴰⴷⵙⵍⴰⵏ , ⵢⴰⵏ ⵓⵄⵔⵔⵉⵎ ⴰⵚⴱⵃⴰⵏ ,ⵉⵜⵜⴰⵢⵡⵙ ⵎⵉⴷⴷⵏ , ⴰⵎⴷⵢⴰⵣ ,ⴱⵓ ⵉⵔⴼⵙⴰⵏ ⵉⵃⵍⴰⵏ , ⴰⵎⵉⵔⵉ ⵏ ⵣⴰⵀⴰ , ⵉⵣⵓⴳ ⵙ ⴱⵕⵕⴰ ⵃⵎⴰ ⴰⴷ ⵢⴰⴼ ⵜⴰⵡⵓⵔⵉ ....
# **ⴱⴱⴰ ⴷ ⵎⵎⴰ ⵏ ⵣⴰⵀⴰ :**ⵉⵡⵔⵉⵊⵏ ⵉⵙⵉⵏⴰⵏ , ⵜⵜⵉⵔⵉⵏ ⵜⴰⵔⴱⴰⵜ ⵏⵏⵙⵏ , ⵙⴱⵣⵣⴰⵣⵏ ⵖⵉⴼⵙ ⴰⴷ ⵜⴰⵡⵍ ⵢⵉⵡⵙ ⵏ ⵓⵎⵖⴰⵔ ⵏ ⵉⵖⵔⵎ ....
# **ⴰⵎⵖⴰⵔ ⵏ ⵉⵖⵔⵎ :** ⴰⵡⵔⵉⴽ ⴰⵙⵉⵏⴰⵏ , ⴰⵅⴰⵜⴰⵔ ⵏ ⵉⵖⵔⵎ ,ⵖⵓⵔ ⵜⴰⵏⴱⴰⴹⵜ ....
# **ⵢⵉⵡⵙ ⵏ ⵓⵎⵖⴰⵔ ⵏ ⵉⵖⵔⵎ :** ⴰⵡⵔⵉⴽ ⴰⵙⵉⵏⴰⵏ , ⵢⴰⵏ ⵓⵄⵔⵔⵉⵎ ⴰⵎⵄⴳⴰⵣ ...
# **ⴰⵃⵊⵊⴰⵎ :** ⴰⵡⵔⵉⴽ ⴰⵙⵉⵏⴰⵏ , ⵖⵓⵔⵙ ⵢⴰⵏ ⵓⵎⵚⵕⵉⵢ ⵏ ⵓⵃⵊⵊⵎ , ⵏⵜⵜⴰ ⴰⴷ ⵉⴽⵙⵏ ⴰⵣⵣⴰⵔ ⵉ ⵣⴰⵀⴰ ....
# **ⴱⵓ ⵜⵏⵖⵍⵓⵙⵜ :**ⴰⵡⵔⵉⴽ ⴰⵙⵉⵏⴰⵏ , ⵉⴳⴰ ⵢⴰⵏ ⵓⵡⵔⵉⴽ ⵢⵉⵡⵙⵏ ⴳ ⵓⵙⴱⵓⵖⵍⵓ ⵏ ⵜⵉⴳⴰⵡⵉⵏ....
# **ⵜⴰⵎⵟⵟⵓⴹⵜ ⵜⴰⵡⵙⵙⴰⵔⵜ :**ⴰⵡⵔⵉⴽ ⴰⵙⵉⵏⴰⵏ , ⵜⴰⴱⴰⵖⵓⵔⵜ , ⵎⵎ ⵜⴰⴷⴷⴰⵔⵜ ⵜⴰⵅⴰⵜⴰⵔⵜ , ⵜⵣⴷⴷⵖ ⵉⵡⵉⵍ ⵏⵏⵙ ,ⵜⵜⴰⵡⵙ ⵉ ⵣⴰⵀⴰ
# **ⴰⵎⵙⴰⵙⴼⴰⵔ :**ⴰⵡⵔⵉⴽ ⴰⵙⵉⵏⴰⵏ , ⵉⵜⵜⴳ ⵜⴰⵣⵣⵓⵍⵜ ⵏ ⵓⵙⵏⵉⵊⵊⵉ ⵓⴳⴳⴰⵔ ⵏ 10 ⵏ ⵉⵙⴳⴳⵯⴰⵙⵏ , ⵢⵉⵡⵙ ⴰⵙ ⵉ ⵣⴰⵀⴰ ⵃⵎⴰ ⴰⴷ ⵜⴷⵡⵍ ⵙ ⵖⵓⵔ ⴰⵢⵜ ⵓⵅⴰⵎ ⵏⵏⵙ ....
# **ⴰⴱⵔⵔⴰⵃ :** ⴰⵡⵔⵉⴽ ⴰⵙⵉⵏⴰⵏ , ⵏⵜⵜⴰ ⴰⴷ ⵉⴱⵔⵔⵃⵏ ⵙ ⵣⴰⵀⴰ ⵉⵙ ⵜⵓⵛⴽⴰ ....
# **ⵟⵟⴰⵍⴱ :** ⴰⵡⵔⵉⴽ ⴰⵙⵉⵏⴰⵏ , ⵏⵜⵜⴰ ⴰⴷ ⵉⵙⵙⵉⵡⵍ ⵣⴰⵀⴰ ⴷ ⵢⵉⴷⵉⵔ ....
# **ⴰⵏⵉⵔ :** ⴰⵡⵔⵉⴽ ⴰⵙⵉⵏⴰⵏ , ⵢⵉⵡⵙ ⵏ ⵣⴰⵀⴰ ⴷ ⵢⵉⴷⵉⵔ ....

## ⵜⵓⵎⴰⵢⵜ
ⵢⵓⵎⴰ ⵓⴷⵍⵉⵙ ⴰⴷ ⵅⴼ ⵎⵔⴰⵡⵏ ⵏ ⵜⵓⵍⵍⵉⵙⵉⵏ , ⴽⵓ ⵜⵓⵍⵍⵉⵙⵜ ⵜⵓⵙⵉ ⴰⵣⵡⵍ ⵏⵏⴰ ⵙⵉⵙ ⵉⵥⵍⵉⵏ :
# ⵜⵉⵎⵎⵓⵖⵔⴰ ⵏ ⵜⵎⵖⴰⵔⵜ 
# ⵉⵎⵄⵚⵉ ⵏ ⵎⵎⴰ ⵏⵏⵙ 
# ⵜⴰⴼⵓⴽⵜ
# ⴱⴰⵇⵛⵉⵛ
# ⴰⵎⴰⴹⴰⵍ ⵉⴳⴰⵏ ⴰⵅⴰⵎ ⵉⵏⵓ 
# ⴰⵛⵛⵓ ⴷ ⵓⵖⵢⵓⵍ ⵏⵏⵙ ⵉⵛⵇⵇⴰⵏ 
# ⴽⵯⵏⵏⵉ ⴰⴷ ⵉⴳⴰⵏ ⴰⵍⵍⵏ ⵏⵏⵖ 
# ⵜⴰⴱⵔⴰⵜ ⵏ ⵜⵉⴼⴰⵡⵜ 
# ⵡⴰⴱⴰ ⵄⵍⵉ ⵉⵙⵡⵉⵏⴳⵉⵎ ⵉⵙⵙⴰⴼⴰⵏ
# ⵙⵙⴼⵍⴷⴰⵜ ⵉ ⵡⵓⵍⴰⵡⵏ ⵏⵏⵓⵏ
## ⵉⵙⴰⵖⵓⵍⵏ

***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⴱⵕⴰⵀⵉⵎ ⵍⵄⴰⵍⴰⵎⵉ

**ⴱⵕⴰⵀⵉⵎ ⵍⵄⴰⵍⴰⵎⵉ** (1930-2000) ⵉⴳⴰ ⵢⴰⵏ ⵓⵎⴰⵔⵉⵔ ⴰⵎⵖⵔⵉⴱⵉ ⴰⵎⴰⵣⵉⵖ ⵉⴹⴼⵕⵏ ⵉ ⵜⴰⵙⵓⵜ ⵏ ⵉⵎⵣⵡⴰⵔⵏ, ⴷ ⵉⵙⴽⵔ ⴰⴷⵖⴰⵔ ⵏⵏⵙ ⴳⵔ ⵜⵓⴳⵜⵜ ⵏ ⵉⵎⴰⵔⵉⵔⵏ ⵉⵅⴰⵜⴰⵔⵏ ⵏ ⵜⵣⵍⵉⵜ ⵜⴰⵎⵖⵔⵉⴱⵉⵜ, ⴷ ⵔⴰⴷ ⵜ ⴱⴷⴷⴰ ⵉⴽⵯⵜⵜⵉ ⵓⵎⵣⵔⵓⵢ ⵏ ⵜⵣⵍⵉⵜ ⵜⴰⵎⵖⵔⵉⴱⵉⵜ .

## ⴰⵙⵙⵏⵜⵉ ⵏ ⵓⴱⵔⵉⴷ
ⵉⵍⵓⵍ ⴳ ⵡⴰⵏⴼⴰ (ⵜⵉⴳⵎⵎⵉ ⵜⵓⵎⵍⵉⵍⵜ) ⴰⵙⴳⴳⵯⴰⵙ ⵏ 1930, ⴷ ⵓⵔ ⴱⴰⵀⵔⴰ ⵉⴽⴽⵉ ⵢⴰⵜ ⴳ ⵓⵙⵙⵍⵎⴷ ⴷ ⵉⴼⴼⴰⵖ ⴳ ⵓⵙⵡⵉⵔ ⴰⵎⵏⵣⵓ. ⵉⵙⵙⵏⵜⵉ ⴰⵔ ⵉⵙⵡⴰⴹ ⴰⴷⵉⵏⴰⵏ/ⵍⵄⵡⵡⴰⴷ ⴷ ⵓⵎⴰⵔⴳ ⵙⴳ ⵉⵙⴳⴳⵯⴰⵙⵏ ⵏ ⵉⴷ ⴽⵓⵎⵔⴰⵡ, ⴷ ⵉⴽⴽⴰ ⵜ ⵉⵏⵏ ⴰⵔ ⵉⵜⵜⴰⵍⵙ ⵉ ⵜⵣⵍⴰⵜⵉⵏ ⵏ ⵄⴱⴷⵍⵡⴰⵀⵀⴰⴱ ⴷ ⵓⵎⵎ ⴽⵍⵜⵓⵎ ⴷⴰⵜ ⴰⴷ ⵏⵏ ⵉⵎⵓⵏ ⴷ ⵜⴰⵙⵓⵜ ⵏ ⵉⵏⵎⵖⵓⵔⵏ ⵏ ⵜⵣⵍⵉⵜ ⵜⴰⵎⵖⵔⵉⴱⵉⵜ ⴹⴰⵕⵜ ⵏ ⵜⵙⵉⵎⴰⵏⵜ, ⴷ ⴰⴷ ⵉⵙⴽⴰⵔ ⵜⵉⵣⵍⴰⵜⵉⵏ ⵏⵏⵙ ⵙ ⵢⵉⵖⴼ ⵏⵏⵙ. ⴷ ⵜⴼⴼⴰⵖ ⴷ ⵜⵣⵍⵉⵜ ⵏⵏⵙ ⵍⵍⵉ ⵜⵜⵢⵓⵙⵙⴰⵏⵏ "ⵎⴰ ⴰⵃⵍⴰ ⵉⴼⵔⴰⵏ/ⵉⴽⴰⴷ ⴼⵓⵍⴽⵉⵏ ⵉⴼⵔⴰⵏ" ⴳ ⵓⵙⴳⴳⵯⴰⵙ ⵏ 1957; ⴷ ⵢⵓⵎⵥ ⵜⴰⵔⵙⵓⵜ ⵏ ⵓⵏⵙⵙⵉⵖⴼ ⵏ ⵓⵊⵓⵇ/ⵜⵔⴰⴱⴱⵓⵜ ⵏ ⵜⵏⵣⵡⴰⵢⵜ ⴰⵙⴳⴳⵯⴰⵙ ⵏ 1967; ⴷ ⵉⴽⴽⴰ ⵜ ⵉⵏⵏ ⴰⵔ ⵉⵙⵔⵓⵙ ⵜⴰⵍⵖⴰⵜⵉⵏ ⴷ ⵜⴳⵓⵔⵉⵡⵉⵏ ⵉ ⵓⵎⴰⵔⴳ ⵏⵏⵙ ⵓⵍⴰ ⵉ ⵡⵉⵢⵢⴰⴹ ⵢⴰⴹⵏⵉⵏ, ⵣⵓⵏ ⴷ ⵉⵙⵎⴰⵄⵉⵍ ⴰⵃⵎⴰⴷ... . ⴷ ⵉⵖⴰⵎⴰ ⴰⵎ ⵓⵎⴰⵔⵉⵔ ⴷ ⵓⵎⴷⵢⴰⵣ ⴰⵔ ⵜⵉⴳⵉⵔⴰ ⵏ ⵉⵙⴳⴳⵯⴰⵙⵏ ⵏ ⵉⴷ ⵜⴰⵎⵔⴰⵡ.

## ⴰⵣⴰⵍ ⵏⵏⵙ
ⴱⵕⴰⵀⵉⵎ ⵍⵄⴰⵍⴰⵎⵉ ⵉⴳⴰ ⴰⵣⴳⵣⵍ ⵏ ⵎⴰⵕⵕⴰ ⵉⴽⵯⵍⴰⵏ ⵉⵎⵥⴰⵡⴰⵏⵏ ⵉⵎⵖⵔⵉⴱⵉⵢⵏ ⵙ ⵜⵖⵎⵉⵡⵉⵏ ⵏⵏⵙⵏ ⴷ ⵜⴼⴰⵍⴽⴰⵢⵉⵏ ⵏⵏⵙⵏ. ⵉⵙⵙⵎⵔⵙ ⵓⵏⴰⵥⵓⵕ ⴰⴷ ⴰⵅⴰⵜⴰⵔ, ⵍⵍⵉ ⵉⴳⴰⵏ ⵙ ⵜⵉⴷⵜ ⵢⴰⵏ ⵓⵎⴰⵜⴰⵔ/ⵢⵉⵏⵉⴳⵍ ⵙⴳ ⵉⵏⴰⴳⵍⵉⵡⵏ ⵏ ⵓⵥⴰⵡⴰⵏ ⴰⵎⵖⵔⵉⴱⵉ, ⵢⴰⵜ ⵜⴳⴷⴰ ⵍⵍⵉ ⵉⴷⵔⵓⵙⵏ ⵎⴰⴷ ⵉⵣⵎⵔⵏ ⴰⴷ ⵙⵉⵙ ⵉⵙⵡⵓⵔⵉ. ⵉⴳ ⵓⵔ ⵉⵙⵙⵏⵜⵉ ⵙⴳ ⵓⵍⵓⴳⵏ ⵏ ⵓⵍⴽⵓⵎ/ⵓⵙⵍⴱⵜ ⵏ ⵜⵡⵉⵏⵙⵜ ⵏ ⵜⵍⵖⴰⵏⵜ ⵉ ⵡⴰⵏⵢⴰ ⵏⵖ ⴷ ⵓⵍⴽⵓⵎ ⵏ ⵡⴰⵏⵢⴰ ⵉ ⵜⵡⵉⵏⵙⵜ ⵜⴰⵍⵖⴰⵏⵜ, ⵎⴰⵛⴰ ⵜⴽⴽⴰ ⵜⵜ ⵉⵏⵏ ⵖⵓⵔⵙ ⵢⴰⵜ ⵜⴱⵔⵉⴷⵜ ⵉⵥⵉⵍⵏ ⵍⵍⵉ ⵙ ⴰⵙ ⵓⵔ ⵉⵣⵡⵉⵔ ⴰⵡⴷ ⵢⴰⵏ ⴷ ⵓⵔ ⵉⵍⵍⵉ ⴽⵔⴰ ⵏ ⵓⵎⴷⵢⴰⵣⵏ ⵍⵍⵉ ⵢⵓⵍⵙⵏ ⵉ ⵡⴰⵔⵔⴰⵎ ⵏⵏⵙ, ⴷ ⵜⴽⴽⴰ ⵜⵜ ⵏⵏ ⴷⴰⵔⵙ ⵜⴰⵣⵎⵔⵜ ⴰⴷ ⵉⵙⵍⵖⵓ/ⵉⵙⵏⴰⵢ ⴰⵥⴰⵡⴰⵏ ⵏ ⵉⵎⵓⵙⵙⵓⵜⵏ ⵉⵎⵏⵢⴰⵏ ⵙ ⵜⴽⵔⵙⵉ ⵏⵏⵙⵏ ⴷ ⵜⵏⵎⴰⵔⵉⵏ ⵏⵏⵙⵏ. ⴷ ⴰⵔ ⵏⵜⵜⴰⴼⴰ ⵉ ⵓⵢⴰ ⵢⴰⵏ ⵓⵎⴷⵢⴰ ⵉⴷⴷⵔⵏ ⴳ ⵓⵙⵡⵍⴼ ⵏⵏⵙ ⵉ ⴷⵇⵇⴰ ⵜⴰⵎⵕⵕⴰⴽⵛⵉⵜ ⵙ ⵜⵍⵖⴰⵜ ⵓⵔ ⴷ ⵙ ⵡⴰⵏⵢⴰ ⴳ ⵜⵣⵍⵉⵜ ⵏⵏⵙ ⵉⵅⴰⵜⵔⵏ "ⴼⵙⵉ  ⴰ ⵡⵓⵍ ⵉⵏⵓ ⴼⵙⵉ", ⵍⵍⵉⵖ  ⵉⵎⵎⵓⵜⵜⵉ  ⵖⵔ ⵜⵡⵉⵏⵙⵜ ⵜⴰⵍⵖⴰⵏⵜ ⵍⵍⵉ ⴳ ⴰⵔ ⵉⵜⵜⵉⵏⵉ "ⵓⵍ ⵉⵏⵓ ⵉⵎⵙⴰⵙⴰ ⴷ ⵡⴰⵍⵍⵏ ⵉⵏⵓ ⴽⵙⵏ ⵉⵢⵉ ⵔⵡⵍⵏ ⵙⴳⵉ, ⵎⵎⴰⵖⵏ ⴷⵉⵜⵉ ⴷ ⵔⴰⵏ ⵡⴰⵢⵢⴰⴹ ⴱⵍⴰ ⵏⴽⴽ, ⵏⵜⵜⵏⵉ ⴰⴷ ⵉⵢⵉ ⵉⵙⵎⵔⵔⵜⵏ". ⴷ ⵉⴼⴽⴰ ⴰⵙ ⵓⵏⵙⵙⵉⵖⴼ ⴱⵓⵔⵇⵉⴱⴰ ⵢⴰⵜ ⵜⵎⴰⴷⴰⵢⵜ ⵙ ⵓⵙⵙⵎⵖⵔ ⵏⵏⵙ ⴷ ⵜⵡⴰⴷⴰ ⵏⵏⵙ ⵜⴰⵥⵓⵕⴰⵏⵜ ⵉⴱⵖⵔⵏ ⴷ ⵉⴽⵜⵓⵔⵏ ⵙ ⵜⵉⴽⴽⵉ.

## ⵜⴰⵎⵜⵜⴰⵏⵜ ⵏⵏⵙ
ⵉⵎⵎⵓⵜ ⴱⵕⴰⵀⵉⵎ ⵍⵄⴰⵍⴰⵎⵉ ⴳ ⵓⵙⴳⴳⵯⴰⵙ ⵏ 2000 ⴳ ⵓⵡⵜⴰⵢ ⵏ 70 ⵏ ⵉⵙⴳⴳⵯⴰⵙⵏ ⴹⴰⵕⵜ ⵏ ⵢⴰⵏ ⵓⵎⵏⵖⵉ ⵉⵛⵇⵇⴰⵏ ⴷ ⵡⴰⵟⵟⴰⵏ.

## ⵥⵕ ⵓⴳⴳⴰⵔ

* **[[ⵍⵃⴰⵊⵊ ⴱⵍⵄⵉⴷ]]**
* '''ⵎⴱⴰⵕⴽ ⴰⵢⵙⵙⴰⵔ'''

## ⵉⵙⴰⵖⵓⵍⵏ
ⵄⴱⴷⵍⵍⴰⵀ ⵍⵄⵔⵡⵉ

**ⵄⴱⴷⵍⵍⴰⵀ ⵍⵄⵔⵡⵉ** (ⵉⵍⵓⵍ ⴰⵙⵙ ⵏ 7 ⵏⵓⵡⴰⵏⴱⵉⵔ 1933) ⵉⴳⴰ ⵢⴰⵏ ⵓⵏⵎⵣⵔⴰⵢ/ⵓⵎⵙⵏⵎⵣⵔⵓⵢ ⴷ ⵓⵎⵏⴳⴰⵍ ⴷ ⵓⵎⵙⵡⵉⵏⴳⵉⵎ ⴰⵎⵖⵔⵉⴱⵉ. ⵉⴳⴰ ⵙⴳ ⵉⵎⵙⵡⵉⵏⴳⵉⵎⵏ ⵍⵍⵉ ⵉⵙⴽⵔⵏ ⴳ ⵜⵎⵣⵔⵓⵢⵜ ⵜⴰⵜⵔⴰⵔⵜ ⵢⴰⵜ ⵜⵖⴰⵔⴰⵙⵜ ⴷ ⵜⴼⵍⵙⴰⴼⵜ ⴷ ⵢⴰⵏ ⵓⴱⵔⵉⴷ/ⵡⴰⵔⵔⴰⵢ ⵏ ⵓⵚⵍⴰⴹ. ⵢⵓⵎⵥ ⵜⴰⵙⵎⵖⵓⵔⵜ ⵏ "ⵜⵉⵡⵡⵓⵔⴽⴰ ⵏ ⵓⵙⴳⴳⵯⴰⵙ ⴰⴷⵍⵙⴰⵏ" ⴳ ⵜⵙⵓⵜⵍⵜ ⵜⵉⵙ 11 ⵏ ⵜⵙⵎⵖⵓⵔⵜ ⵏ ⵛⵛⵉⵅ ⵣⴰⵢⴷ ⵏ ⵓⴷⵍⵉⵙ ⴰⵙⴳⴳⵯⴰⵙ ⵏ 2017.

## ⵜⴰⵡⴰⴷⴰ ⵏⵏⵙ
ⵉⵍⵓⵍ ⵄⴱⴷⵍⵍⴰⵀ ⵍⵄⵔⵡⵉ  ⴳ ⵓⵙⴳⴳⵯⴰⵙ ⵏ 1933 ⴳ ⵡⴰⵢⵢⵓⵔ ⵏ ⵏⵓⵡⴰⵏⴱⵉⵔ ⴳ 7 ⴳⵉⵙ ⴳ ⵜⵎⴷⵉⵏⵜ ⵏ ⵓⵣⵎⵎⵓⵔ ⵜⴰⵎⴰⵣⵉⵖⵜ, ⴳ ⵢⴰⵜ ⵜⵡⵊⴰ ⵉⵍⴰⵏ ⴰⴷⴷⵓⵔ ⴰⵅⴰⵜⴰⵔ. ⵜⵎⵎⵓⵜ ⴰⵙ ⵉⵎⵎⴰⵙ ⵍⵍⵉⵖ ⵙⵓⵍ ⵉⵎⵥⵥⵉ.

ⵉⵖⵔⴰ ⴰⵙⵙⵍⵎⴷ ⴰⵎⵣⵡⴰⵔⵓ ⴷ ⵓⵙⵉⵏⴰⵏ ⴳ ⵓⵣⵎⵎⵓⵔ ⴷ ⵎⵕⵕⴰⴽⵛ, ⵉⵍⵎⵎⴰ ⵉⵎⵎⵓⵜⵜⵉ ⵖⵔ ⵕⵕⴱⴰⵟ ⴷ ⵖⵉⵏⵏ ⴰⴷ ⴳ ⵢⵓⵎⵥ ⵜⴰⴱⴰⴽⴰⵍⵓⵔⵉⵜ ⵏⵏⵙ ⴳ ⵓⵙⴳⴳⵯⴰⵙ ⵏ 1953. ⴹⴰⵕⵜ ⵏ ⵓⵢⴰ, ⵉⵎⵎⵓⵜⵜⵉ ⵖⵔ ⴼⵕⴰⵏⵚⴰ ⴰⴼⴰⴷ ⴰⴷ ⵉⵖⵔ ⵜⵉⵎⴰⵙⵙⴰⵏⵉⵏ ⵜⵉⵙⵔⵜⴰⵏⵉⵏ, ⴷ ⵖⵉⵏⵏ ⴰⴷ ⵖ ⵢⵓⵎⵥ ⵜⵓⵔⴰⴳⵜ ⴳ ⵓⵙⵉⵏⴰⴳ ⵏ ⵜⵖⵓⵔⵉⵡⵉⵏ ⵜⵉⵙⵔⵜⴰⵏⵉⵏ ⴳ ⴱⴰⵔⵉⵣ ⴰⵙⴳⴳⵯⴰⵙ ⵏ 1956. ⵉⵙⵎⴷ ⵉ ⵜⵉⵖⵔⵉ ⵏⵏⵙ ⵜⴰⵏⴰⴼⵍⵍⴰⵜ, ⴷ ⵢⵓⵎⵥ ⴰⴷⵉⴱⵍⵓⵎ/ⴰⴳⵔⴷⴰⵙ ⵏ ⵢⵉⵎⵉⵔ ⵡⵉⵙ ⴽⵕⴰⴹ ⴳ ⵓⵎⵣⵔⵓⵢ ⴰⵙⴳⴳⵯⴰⵙ ⵏ 1958, ⴷ ⵓⵙⵍⴽⵉⵏ ⵏ ⵓⵙⵙⵓⴳⵔ ⴰⵎ ⵓⵙⵍⵎⴰⴷ ⴰⵎⵙⵓⴳⵔ ⴳ ⵜⵓⵙⵍⵉⵎⵉⵏ/ⵍⵉⵙⵍⵎⵉⵢⴰⵜ ⴰⵙⴳⴳⵯⴰⵙ ⵏ 1963.

ⵢⵓⵎⵥ ⴷⵓⴽⵜⵓⵔⴰ ⴳ ⵓⵙⴳⴳⵯⴰⵙ ⵏ 1976 ⵖⴼ ⵢⴰⵜ ⵜⵓⵙⵔⵉⵙⵜ ⵙ ⵓⵣⵡⵍ "ⵉⵥⵓⵕⴰⵏ ⵉⵏⴰⵎⵓⵏⵏ ⴷ ⵉⴷⵍⵙⴰⵏⵏ ⵏ ⵜⵏⵏⵓⵎⵔⴰ ⵜⴰⵎⵖⵔⵉⴱⵉⵜ: 1830-1912". ⵉⵙⵡⵓⵔⵉ ⵉⵍⵎⵎⴰ ⴰⵎ ⵓⵙⵍⵎⴰⴷ ⴳ ⵜⵖⵉⵡⴰⵏⵜ ⵏ ⵜⵎⴰⵙⵙⴰⵏⵉⵏ ⵜⵉⵏⴼⴳⴰⵏⵉⵏ ⴳ ⵜⵙⴷⴰⵡⵉⵜ ⵏ ⵎⵓⵃⵎⵎⴰⴷ ⵡⵉⵙ ⵙⵎⵎⵓⵙ ⴰⵔ ⴰⵢⵍⵍⵉⴳ ⵢⵓⵎⵥ ⵜⴰⵏⴰⴼⵜ ⴳ ⵓⵙⴳⴳⵯⴰⵙ ⵏ 2000.

## ⴰⵡⵏⴳⵉⵎ ⵏⵏⵙ
ⴰⵔ ⵉⵜⵜⴰⵏⵏⴰⵢ ⵓⵎⵙⵡⵉⵏⴳⵉⵎ ⵄⴱⴷⵍⵍⴰⵀ ⵍⵄⵔⵡⵉ ⵎⴰⵙ ⴷ ⵜⴰⵎⵣⵔⵓⵢⵜ ⵓⵔ ⵜⴳⵉ ⵖⴰⵙ ⵢⴰⵜ ⵜⴼⵍⵙⴰⴼⵜ ⵏ ⵜⵥⵕⵉ, ⵎⴰⵛⴰ ⵜⴳⴰ ⵢⴰⵏ ⵓⴱⴷⴷⵉ/ⵡⴰⴷⴷⴰⴷ ⴰⵎⴰⵀⵍⴰⵏ ⴷ ⵓⵔⴼⵙⴰⵏ ⵍⵍⵉ ⵉⵡⴰⵜⵜⵙⵏ ⴰⵔⵎⴰⵙ ⵏ ⵓⵎⵉⵍⴰⵏ ⴷ ⵓⵙⵡⴰⵍⴰ ⵏ ⵢⵉⵎⴰⵍ ⵙ ⵜⵣⵔⴰⵡⵜ ⵏ ⵜⵎⵙⴰⵔⵉⵏ/ⵉⵎⵊⵕⵉⵜⵏ ⵏ ⵓⵎⵣⵔⵓⵢ. ⴳ ⵜⴰⵏⵏⴰⵢⵜ ⵏⵏⵙ, ⴰⵎⵣⵔⵓⵢ ⵉⴳⴰ ⴰⵎ ⵢⴰⵏ ⵓⵙⴰⵔⵎ ⵏ ⵓⵎⵓⴳⴳⵉ/ⵜⵎⵙⴽⵔⵜ ⵜⴰⵏⴼⴳⴰⵏⵜ, ⴷ ⵙⴳⵉⵙ ⵏⵥⴹⴰⵕ ⴰⴷ ⵏⵙⴼⴼⴰⵖ ⵜⵉⵎⵙⵉⵔⵉⵏ ⵜⵉⵎⴰⵀⵍⴰⵏⵉⵏ ⴳ ⵉⵔⴼⵙⴰⵏ ⴷ ⵜⵙⵔⵜⵉⵜ. ⴷ ⴰⵔ ⵉⵙⵙⵎⵔⴰⵙ ⵍⵄⵔⵡⵉ ⴰⴱⵔⵉⴷ ⴰⴷ ⵃⵎⴰ ⴰⴷ ⵉⵙⴽⵔ ⴰⴽⴰⵣ ⵉ ⵜⵉⵍⴰⵡⵜ ⵏ ⵍⵎⵖⵔⵉⴱ ⴷ ⵉⵎⵓⵏⵏ ⵢⴰⴹⵏ,ⴷ ⴰⵔ ⵉⵜⵜⴰⵏⵏⴰⵢ ⵎⴰⵙ ⵜⴰⵎⵣⵔⵓⵢⵜ ⴰⴷ ⵜⴳⴰ ⵢⴰⵏ ⵢⵉⵎⵉⵙⵙ ⵍⵍⵉ ⵔⴰⴷ ⴰⵙ ⵢⴰⵡⵙ ⴰⴷ ⵉⵙⵙⵏ ⵉⵎⵏⵉⵍⵜⵏ ⵏ ⵓⵎⴰⵟⵍ ⴰⵎⵣⵔⵓⵢⴰⵏ ⵏ ⵉⵡⴰⵏⴽⵏ ⵏ ⵜⴳⵣⵉⵔⵜ ⵜⴰⵙⵔⵖⵉⵏⵜ. ⴷ ⴰⵔ ⵜ ⵜⴻⵜⵜⴰⴷⵊⴰ ⴰⴷ ⵉⵙⴷⵉⴽⵏ ⵖⴼ ⵜⵣⵔⴰⵡⵜ ⵏ ⵡⴰⵎⵓⵏ ⴷ ⵓⵎⵣⵔⵓⵢ ⵏ ⵎⵓⵔⴰⴽⵓⵛ.

## ⵉⴷⵍⵉⵙⵏ ⵏⵏⵙ

# ⴰⵣⵡⴰⴳ, ⵓⵏⴳⴰⵍ, 1971.
# ⴰⴳⵓⵊⵉⵍ: ⵓⵏⴳⴰⵍ, 1978.
# ⴰⵔⵎⵎⵓⵙ ⵏ ⵜⴷⵢⵓⵍⵓⵊⵉⵜ/ⵜⵙⵏⴰⴽⴰ, 1980.
# ⴰⵔⵎⵎⵓⵙ ⵏ ⵜⵍⴻⵍⵍⵉ, 1981.
# ⴰⵔⵎⵎⵓⵙ ⵏ ⵓⵡⴰⵏⴽ, 1981.
# ⵜⴰⴷⵍⵙⴰ ⵏⵏⵖ ⴳ ⵜⵎⵓⵖⵍⵉ/ⵓⵎⵏⴰⴷ ⵏ ⵓⵎⵣⵔⵓⵢ, 1983.
# ⴰⵙⴳⵣⵍ ⵏ ⵓⵎⵣⵔⵓⵢ ⵏ ⵍⵎⵖⵔⵉⴱ, 1984.
# ⵜⴰⵔⴰⴱⴱⵓⵜ/ⵍⴼⴰⵔⵉⵇ, ⵓⵏⴳⴰⵍ, 1986.
# ⵜⵉⵏⴼⵓⵍⵉⵏ/ⴰⵡⵔⴰⵇ, ⵜⴰⵙⴽⵏⵉⴷⵉⵔⵜ, 1989.
# ⴰⵔⵎⵎⵓⵙ ⵏ ⵓⵎⵣⵔⵓⵢ, 1992.
# ⴰⵔⵎⵎⵓⵙ ⵏ ⵜⴳⵔⵔⴰⵡⵜ, 1996.
# "ⵖⴰⵢⵍⴰ": ⵓⵏⴳⴰⵍ. ⵙⵙⵓⵏⵏⴰ ⴷ ⵓⵙⴳⴳⴷ. ⵙⴳ ⵜⴰⴷⵍⴰ ⵏ ⵜⵙⵔⵜⵉⵜ, 2009.
# ⵜⵉⵡⵏⴳⵉⵎⵉⵏ ⵏ ⵜⵉⴼⴰⵡⵜ (ⵉⵙⵎⵍⵓⵙⵙⴰⵏ ⵙⴳ ⴽⴽⵓⵥ ⵉⴳⵣⵣⵓⵎⵏ, ⴰⵎⴳⴳⴰⵔⵓ ⴷⵉⴳⵙⵏ ⵉⴼⴼⵖ ⴷ ⴰⵙⴳⴳⵯⴰⵙ ⵏ 2015).
# ⴰⵎⵙⵇⵙⵉ, 2016.
# ⴳⵔ ⵜⴼⵍⵙⴰⴼⵜ ⴷ ⵓⵎⵣⵔⵓⵢ, 2020.

## ⴰⵙⵓⵖⵍ

* ⵜⵉⵙⵡⵉⵏⴳⵎⵉⵏ ⴳ ⵓⵎⵣⵔⵓⵢ ⵏ ⵉⵕⵓⵎⴰⵏⵉⵢⵏ ⵉⵙⵔⴰⴳⵏ ⵏ ⵜⵏⴽⵔⴰ ⴷ ⵓⴷⴼⴷⴼ/ⵜⵍⴰⴽⴰⵢⵜ, ⵎⵓⵏⵜⵉⵙⴽⵢⵓ 2011.
* ⴰⵙⴳⴷ ⵏ ⵜⵏⵓⵍⴼⵓⵜ/ⵓⵏⵓⵍⴼⵓ .

## ⵜⵉⵙⵎⵖⵓⵔⵉⵏ

* ⵜⴰⵙⵎⵖⵓⵔⵜ ⵏ "ⵜⵉⵡⵡⵓⵔⴽⴰ ⵏ ⵓⵙⴳⴳⵯⴰⵙ ⴰⴷⵍⵙⴰⵏ" ⴳ ⵜⵙⵓⵜⵍⵜ ⵜⵉⵙ 11 ⵏ ⵜⵙⵎⵖⵓⵔⵜ ⵏ ⵛⵛⵉⵅ ⵣⴰⵢⴷ ⵏ ⵓⴷⵍⵉⵙ.

## ⵥⵕ ⵓⴳⴳⴰⵔ

* ⵉⴷⵔⵉⵙ ⵛⵛⵕⴰⵢⴱⵉ
* ⵎⵀⴷⵉ ⵍⵎⵏⵊⵕⴰ
* ⵎⵓⵃⵎⵎⴰⴷ ⵄⴰⴱⴷ ⵍⵊⴰⴱⵉⵔⵉ

## ⵉⵙⴰⵖⵓⵍⵏ
ⵏⴰⴱⵉⵍ ⵄⵢⵢⵓⵛ

**ⵏⴰⴱⵉⵍ ⵄⵢⵢⵓⵛ** (ⵙ ⵜⴼⵕⴰⵏⵚⵉⵚⵜ: Nabil Ayouch) (ⵉⵍⵓⵍ ⴳ 1 ⵉⴱⵔⵉⵔ 1969) ⵉⴳⴰ ⵢⴰⵏ ⵓⵎⵙⵙⵓⴼⵖ ⵏ ⵉⴼⵉⵍⵎⵏ ⴷ ⵓⵎⴰⵔⴰ ⵏ ⵉⵙⵉⵏⴰⵔⵢⵓⵜⵏ ⴰⴼⵕⴰⵏⵚⴰⵡⵉ ⵙ ⵉⵥⵓⵕⴰⵏ ⵉⵎⵖⵔⵉⴱⵉⵢⵏ ⵉⵎⴰⵣⵉⵖⵏ, ⴷ ⵉⴳ ⵓⵍⴰ ⵓⵎⵙⵢⴰⴼⵓ ⵏ ⵉⴼⵉⵍⵎ.ⴷ ⵢⴰⵏ ⵙⴳ ⵉⵎⵙⵙⵓⴼⵏ ⵏⵏⴰ ⴱⵀⵔⴰ ⵉⵜⵜⵢⵓⵙⵙⴰⵏⵏ ⴳ ⵍⵎⵖⵔⵉⴱ ⴷ ⵓⵎⴹⴰⵍ ⵏ ⵓⵙⵓⴼⵖ .

ⵉⵍⵓⵍ ⵄⵢⵢⵓⵛ ⴳ ⴱⴰⵔⵉⵣ, ⴷ ⴱⴰⴱⴰⵙ ⵏⵓⵕⴷⴷⵉⵏ ⵄⴰⵢⵢⵓⵛ ⵉⴳⴰ ⴰⵎⵖⵔⵉⴱⵉ, ⴷ ⵉⵏⵏⴰⵙ ⵜⴳⴰ ⵜⵓⴷⴰⵢⵜ ⵙⴳ ⴼⵕⴰⵏⵚⴰ ⵙ ⵉⵥⵓⵕⴰⵏ ⵉⵜⵓⵏⵙⵉⵢⵏ . ⴷ ⵉⵣⵣⵔⵉ ⴰⵣⵏ ⵏ ⵜⵎⵥⵉ ⵏⵏⵙ ⴳ ⵜⵙⴳⴰ ⵏ ⵙⴰⵔⵙⵉⵍ ⵜⴰⴱⴰⵔⵉⵣⵉⵜ. ⴹⴰⵕⵜ ⵏ ⴽⵕⴰⴹ ⵉⵙⴳⴳⵯⴰⵙⵏ ⵏ ⵜⵖⵓⵔⵉ ⵏ ⵜⵥⵓⵕⵉ ⵜⴰⵎⵣⴳⵓⵏⵜ (1987-1990), ⵉⵙⵙⵏⵜⵉ ⴰⴱⵔⵉⴷ ⵏⵏⵙ ⴰⵎ ⵓⵎⴰⵔⴰ ⵏ ⵉⵙⵉⵏⴰⵔⵢⵓⵜⵏ ⴷ ⵓⵎⵙⵙⵓⴼⵖ ⵖⵓⵔ ⵜⵙⵏⵓⵔⴰⵢⵜ ⵏ ⵉⵙⵎⴰⵍⵏ "ⵀⴰⴼⴰⵙ ⵜⴰⵎⴰⴹⵍⴰⵏⵜ" ⴰⵎⵎ ⵓⵎⴰⵔⴰ ⵏ ⵉⵙⵉⵏⴰⵔⵢⵓⵜⵏ ⴷ ⵓⵎⴰⵡⴰⵙ ⵏ ⵓⵎⵙⵙⵓⴼⵖ, ⴷ ⵉⵙⵙⵓⴼⵖ ⴷ ⴽⵉⴳⴰⵏ ⵏ ⵉⴼⵉⵍⵎⵏ ⵉⵙⵓⵙⵙⵏⵏ ⴷ ⵉⴼⵉⵍⵎⵏ ⵉⴳⵣⵣⵓⵍⵏ ⵍⵍⵉ ⵢⵓⵎⵥⵏ ⵜⵉⵙⵎⵖⵓⵔⵉⵏ ⵜⵉⵅⴰⵜⴰⵔⵉⵏ. ⵉⵙⵙⵓⴼⵖ ⴷ ⴰⴼⵉⵍⵎ ⵏⵏⵙ ⴰⵖⵣⵣⴰⴼ ⴰⵎⵣⵡⴰⵔⵓ "ⵎⴽⵜⵓⴱ" ⵍⵍⵉ ⴰⵙ ⴱⴰⵀⵔⴰ ⵉⵎⵓⵔⵙⵏ ⵜⵉⵣⵉ ⴰⵏⵏ, ⴷ ⴰⵡⴷ ⴰⴼⵉⵍⵎ ⵏⵏⵙ ⵄⵍⵉ ⵣⴰⵡⴰ ⵢⵉⵡⵉ ⵓⴳⴳⴰⵔ ⵏ 40 ⵏ ⵜⵙⵎⵖⵓⵔⵉⵏ ⴳ ⴽⵉⴳⴰⵏ ⵏ ⵉⵏⵎⵓⴳⴳⴰⵔⵏ.

## ⵜⴰⵡⴰⴷⴰ ⵏⵏⵙ ⵜⴰⵥⵓⵕⴰⵏⵜ
ⴳ ⵜⵣⵡⵉⵔⵉ ⵏⵏⵙ, ⵉⵙⵡⵓⵔⵉ ⵄⵢⵢⵓⵛ ⴰⵎ ⵓⵎⴰⵡⴰⵙ ⵏ ⵓⵎⵙⵙⵓⴼⵖ, ⴷ ⵉⵙⵙⵓⴼⵖ ⴷ ⵜⵓⴳⴷⵜ ⵏ ⵉⵙⵎⴰⵍⵏ ⵉⵙⵓⵙⵙⵏⵏ ⴰⵙⴳⴳⵯⴰⵙ ⵏ 1992. ⴹⴰⵕⵜ ⵏ ⵓⵢⴰ, ⵉⵙⵙⵓⴼⵖ ⴷ ⵄⵢⵢⵓⵛ ⴽⵕⴰⴹ ⵉⴼⵉⵍⵎ ⵉⴳⵣⵣⵓⵍⵏ: "ⴰⵎⵣⵣⵏⵣ ⵏ ⵓⵙⵖⴷⵉ" ⴰⵙⴳⴳⵯⴰⵙ ⵏ 1995, ⴷ "ⵉⵎⵢⴰⵡⴰⴹⵏ ⵏ ⵡⴰⴹⵓ/ⵉⵣⵡⵓⵡⵉⵢⵏ" ⴰⵙⴳⴳⵯⴰⵙ ⵏ 1993, ⴷ ⵓⵎⵥⵏ ⵙⵉⵏ ⵉⴼⵉⵍⵎⵏ ⴰⴷ ⵏⵏⵙ ⵜⵓⴳⵜⵜ ⵏ ⵜⵙⵎⵖⵓⵔⵉⵏ, ⴷ ⵉⵙⵙⵓⴼⵖ ⵓⵍⴰ ⴰⴼⵉⵍⵎ ⵏ "ⵉⵥⵕⴰⵏ ⵉⵏⵉⵍⵉⵢⵏ ⵏ ⵜⵏⵣⵔⵓⴼⵜ " ⴰⵙⴳⴳⵯⴰⵙ ⵏ 1992 ⴰⴽⴷ ⵓⵎⵙⴹⵚⴰⵢ ⵊⴰⵎⴰⵍ ⴷⴱⴱⵓⵣ. ⵉⵙⵙⵓⴼⵖ ⴷ ⴳ ⵓⵙⴳⴳⵯⴰⵙ ⵏ 1997 ⴰⴼⵉⵍⵎ ⵏⵏⵙ ⴰⵖⵣⵣⴰⴼ ⴰⵎⵣⵡⴰⵔⵓ "ⴰⵟⵍⴰⵍ", ⵉⵍⵎⵎⴰ ⴰⴼⵉⵍⵎ ⵏ "ⵎⴽⵜⵓⴱ" ⵍⵍⵉ ⴱⴰⵀⵔⴰ ⵉⵎⵓⵔⵙⵏ ⴷ ⵍⵍⵉ ⵉⵜⵜⵢⵓⵙⵙⴰⵏⵏ ⴳ ⵍⵎⵖⵔⵉⴱ ⴰⴽⵓⴷⴰⵏⵏ, ⴰⵢⵍⵍⵉ ⵜ ⵢⵓⵊⵊⴰⵏ ⴰⴷ ⵉⴳ ⴰⵎⵏⴽⴰⴷ ⵏ  ⵜⵙⵎⵖⵓⵔⵉⵏ ⵏ ⵓⵙⴽⴰⵔ ⴰⵙⴳⴳⵯⴰⵙ ⵏ 1998. ⵉⵙⵙⵔⵙⵍ ⵏⴰⴱⵉⵍ ⴰⵙⴳⴳⵯⴰⵙ ⵏ 2003 ⵜⴰⴳⵓⵣⵓⵍⵜ/ⴰⵎⵓⵍⵍⵉ ⴰⵎⵖⵔⵉⴱⵉ ⵏ ⵓⵎⵢⴰⵏⴰⵡ ⴰⴷⵍⵙⴰⵏ ⵙ ⵡⴰⵏⵏⴰⵍ ⵏ ⵜⵎⵓⵏⵜ ⵜⵓⵕⵓⴱⴱⵉⵜ, ⴷ ⵉⵙⴽⵔ ⴰⵙⴳⴳⵯⴰⵙ ⵏ 2005 ⵜⴰⵎⵙⵙⵓⵔⵜ "ⵜⴰⵎⴳⵓⵔⵉ ⵏ ⵙⵙⵉⵏⵉⵎⴰ ⴳ ⵍⵎⵖⵔⵉⴱ" ⵉ ⵓⴼⴰⵔⵙ ⵏ 30 ⵏ ⵉⴼⵉⵍⵎⵏ ⵏ ⵡⵓⵏⴳⴰⵍⵏ ⵉⵖⵣⵣⵉⴼⵏ, ⴷ ⵉⵙⵙⵏⵜⵉ ⴳ ⵓⵙⴳⴳⵯⴰⵙ ⵏ 2009 ⴰⵙⵏⴼⴰⵔ "ⵜⵉⵡⵍⴰⴼⵉⵏ ⵉ ⵎⴰⵕⵕⴰ".

## ⵜⵉⵙⵎⵖⵓⵔⵉⵏ

# ⵜⴰⵙⵎⵖⵓⵔⵜ ⵏ ⵍⵓⵎⵢⵉⵔ ⵏ ⵓⴼⵉⵍⵎ ⴰⴼⵕⴰⵏⴽⵓⴼⵓⵏⵉ ⴰⵎⵓⴼⴰⵢ, ⴰⵙⴳⴳⵯⴰⵙ ⵏ 2014.
# ⵜⴰⵙⵎⵖⵓⵔⵜ ⵏ ⵓⵎⵙⵙⵓⴼⵖ ⴰⵎⵓⴼⴰⵢ ⵏ ⵓⴼⵉⵍⵎ ⴰⵖⵣⵣⴰⴼ ⴰⵙⵔⵖⵉⵏ ⴳ ⵜⵙⵓⵜⵍⵜ ⵜⵉⵙ ⴽⴽⵓⵥⵜ ⵏ ⵓⵏⵎⵓⴳⴳⴰⵔ ⵏ ⴷⴷⴰⵡⵃⴰ ⵏ ⵙⵙⵉⵏⵉⵎⴰ ⴳ ⵓⵙⴳⴳⵯⴰⵙ ⵏ 2014. 
# ⵜⴰⵙⵎⵖⵓⵔⵜ ⵜⴰⵅⴰⵜⴰⵔⵜ ⵏ ⵜⵙⵓⵜⵍⵜ ⵜⵉⵙ 57 ⵏ ⵉⵎⴰⵍⴰⵙⵙ ⴰⴳⵔⴰⵖⵍⴰⵏ ⵏ ⵙⵙⵉⵏⵉⵎⴰ ⴳ ⴱⴰⵍⴰⴷⵓⵍⵉⴷ/ⵓⵡⴰⵏⴽ ⵏ ⵍⵡⴰⵍⵉⴷ ⴰⵙⴳⴳⵯⴰⵙ ⵏ 2012.
# ⵜⴰⵙⵎⵖⵓⵔⵜ ⵏ ⵓⵙⵏⴼⵍⵓⵍ ⴰⵥⵓⵕⴰⵏ ⴳ ⵓⵏⵎⵓⴳⴳⴰⵔ ⵏ ⵍⵉⵙⴽⴰⵏⴷⴰⵔⵢⴰ ⴰⴳⵔⴰⵖⵍⴰⵏ ⴰⵙⴳⴳⵯⴰⵙ ⵏ 2013.
# ⵜⴰⵙⵎⵖⵓⵔⵜ ⵏ "ⴼⵕⴰⵏⵙⵡⴰ-ⵛⴰⵍⵉ" ⴰⵙⴳⴳⵯⴰⵙ ⵏ 2012.

## ⴰⵃⵓⴽⴽⵓ ⵏ ⵡⴰⵡⴰⵍ
ⵉⵜⵜⵢⵓⵙⵙⴰⵏ ⵏⴰⴱⵉⵍ ⵄⵢⵢⵓⵛ ⵙ ⵎⴰⵙ ⴰⵔ ⵉⵙⴰⵡⴰⵍ ⵖⴼ ⵉⵙⵏⵜⴰⵍ ⵉⵎⵃⵓⵍⴼⴰⵏⵏ ⴳ ⵡⴰⵎⵓⵏ ⵣⵓⵏ ⴷ ⵜⴰⵡⵙⵉⵜⴷ ⵓⵙⴳⴷ ⴷ ⵜⴰⵥⵕⴰⵙⵔⴽⵎⵜ(La Srafication sociale). ⵙⵙⵏⴽⵔⵏⵜ ⴽⵔⴰ ⵏ ⵜⵡⵓⵔⵉⵡⵉⵏ ⵏⵏⵙ ⵢⴰⵏ ⵓⴷⵉⴷⴰ ⴳ ⵡⴰⵎⵓⵏ, ⴰⵅⴰⵜⴰⵔ ⵙⴳⵉⵙⵏ ⴰⴼⵉⵍⵎ ⵏ "ⵣⵣⵉⵏ ⵍⵍⵉ ⴼⵉⴽ/ⵣⵣⵉⵏ ⵍⵍⵉ ⴳⵉⵎ ⵉⵍⵍⴰⵏ" ⴰⵙⴳⴳⵯⴰⵙ ⵏ 2015 ⵙ ⵜⵉⵍⴰⵍⵜ ⵜⴰⵎⵇⵇⵔⴰⵏⵜ ⵏ ⵍⵓⴱⵏⴰ ⴰⴱⵉⴹⴰⵕ ⵖⴼ ⵜⵉⵙⴼⵍⵖⵜ ⴳ ⵍⵎⵖⵔⵉⴱ, ⵍⵍⵉ ⵉⵙⴽⵔⵏ ⵢⴰⵏ ⵓⵎⴹⴰⴽⴰⵕ ⴰⵅⴰⵜⴰⵔ ⴳ ⵡⴰⵎⵓⵏ ⴰⵎⵖⵔⵉⴱⵉ, ⴷ ⵉⵜⵜⵓⴳⴷⵍ ⵓⵙⴼⵙⵔ ⵏⵏⵙ ⵙⴳ ⴷⴰⵔ ⵜⵎⴰⵡⴰⵙⵜ ⵏ ⵓⵎⵢⴰⵡⴰⴹ ⵜⴰⵎⵖⵔⵉⴱⵉⵜ.

## ⵜⵉⵡⵓⵔⵉⵡⵉⵏ ⵏⵏⵙ

# 1997: "ⴰⵟⵍⴰⵍ". 
# 1997: "ⵎⴽⵜⵓⴱ".
# 2000: ⵄⵍⵉ ⵣⴰⵡⴰ. 
# 2003: ⵜⵓⵔⵣⴰ ⵏ ⵜⵉⵍⵍⴰⵙ.
# 2007: "ⵍⴽⵕⴰⴱ".
# 2008: ⵏⵜⵜⴰⵜ.
# 2010: ⵢⴰⴽ ⵏⴳⴰ ⵉⵏⵓⵔⴰⴳ .
# 2010: ⴰⵎⴰⵏ ⵏ ⵎⴰⵔⵓⵔ. 
# 2011: ⵉⵏⵓⵔⴰⴳ ⴱⴷⴷⴰ .
# 2012: ⴽⵓⵍⵍⵓ ⴰⵏⵖ ⵏⴳⴰ ⵉⵏⵓⵔⴰⴳ . 
# 2012: ⵡⴰ ⴰⵢⵢⵉⵙ ⵏ ⵕⴱⴱⵉ . 
# 2012: ⴰⴽⴰⵍ ⵉⵏⵓ (ⴰⴼⵉⵍⵎ ⵓⵜⵉⵎ) . 
# 2013: ⵏⵜⵜⵏⵉ ⴰⵢⴷ ⵉⴳⴰⵏ ⵉⵢⴷⴰⵏ .
# 2015: ⴰⵢⴰ ⴷ ⵢⵉⵍⵍ .
# 2015: ⵣⵣⵉⵏ ⵍⵍⵉ ⴳⵉⵎ ⵉⵍⵍⴰⵏ. 
# 2017: "ⵖⵣⵉⵢⴰ" .
# 2019: ⴰⴷⴰⵎ . 
# 2021: ⵙⵙⵍⴽⵎ ⵉⵎⵙⵍⵉ ⵏⵏⵙ  . 
# ⵉⵙⴽⵔ ⴰⴼⴰⵔⵙ ⵏ ⵢⴰⵏ ⵓⴼⵉⵍⵎ ⴰⵎⴰⵣⵉⵖ ⵡⵉⵏ ⴳⴰⵔ ⴰⴼⵇⵇⵉⵔ .
# 2022: ⴰⴱⵔⵓⵖ ⴰⵏⵉⵍⵉ. 
# 2024: ⴳ ⵜⴰⵢⵔⵉ ⵏ ⵜⵓⴷⴰ.

## ⵥⵕ ⵓⴳⴳⴰⵔ

* **[[ⵄⵓⵎⴰⵕ ⵍⵓⵟⴼⵉ]]**
* '''ⵄⴰⵣⵉⵣ ⴷⴰⴷⴰⵙ'''
* ⴰⵙⵓⴼⵖ
* **[[ⵕⴰⵛⵉⴷ ⵍⵡⴰⵍⵉ]]**

## ⵉⵙⴰⵖⵓⵍⵏ
ⵛⵛⴰⴱ ⵃⵙⵏⵉ

ⵉⴳⴰ **ⵛⵛⴰⴱ ⵃⵙⵏⵉ** ⵏⵖ ⴷ **ⵃⵙⵏⵉ ⵛⵇⵕⵓⵏ** ⴰⵎⵖⵏⵏⵊ ⴰⴷⵣⴰⵢⵔⵉ ⵏⵏⴰ ⵉⵜⵜⵓⵙⴰⵏ ⴳ ⵓⵙⵡⵉⵔ ⴰⵎⴰⴹⵍⴰⵏ, ⵉⵍⵓⵍ ⴳ 1 ⴱⵕⴰⵢⵕ 1969 ⴳ ⵜⵓⴷⴷⵓⵔⵜ ⵏ ⵡⴰⵀⵔⴰⵏ. ⵉⵙⵙⵏⵜⵉ ⴰⵔ ⵉⵜⵜⵉⵔⵉⵔ ⴳ ⵓⵙⴳⴳⵯⴰⵙ 1986 ⵙ ⵍⴰⵍⴱⵓⵎ ⵏ “ⵍⴱⴰⵕⴰⴽⴰ” ⵏⵜⵜⴰ ⴰⵙ ⵉⵙⵓⴳⵔ ⴳ ⵓⵙⴰⵢⵔⴰⵔ ⵏ ⵜⵥⵓⵕⵉ ⵏ ⵕⵕⴰⵢ ⴳ ⵓⵙⵡⵉⵔ ⴰⵏⴰⵎⵓⵔ ⵓⵍⴰ ⴰⵙⵡⵉⵔ ⴰⵎⴰⴹⵍⴰⵏ, ⴳⴰⵏ ⴰⵙ ⵙ ⵡⴰⵙⵙⴰⵖ ⴰⴳⵍⵍⵉⴷ ⵏ ⵜⵖⵏⵏⵉⵊⵜ ⵏ ⵕⵕⴰⵢ. ⵏⵖⴰⵏ ⵜ ⴽⵔⴰ ⵡⵉⴷ ⵓⵔ ⵜⵜⵓⵙⵙⴰⵏ ⴳ ⵜⵄⵄⵓⵔⵎⴰ ⵏⵏⵙ ⴳ ⵡⴰⵙⵙ ⵏ ⵓⴽⵡⴰⵙ 29 ⵛⵓⵜⴰⵏⴱⵉⵔ 1994, ⵉⵏⴽⵔ ⴷ ⴳ ⵢⴰⵜ ⵜⵡⵊⴰ ⵜⴰⵎⵥⵍⵓⴹⵜ ⴱⴰⴱⴰⵙ ⵉⴽⴽⴰ ⵜⵜ ⵉⵏⵏ ⵉⴳⴰ ⴰⵎⵣⵉⵍ ⵉⴹⵕ ⴳ ⵢⴰⵜ ⵜⵎⵓⴽⵔⵉⵙⵜ ⵉⵣⴷⵉⵏ ⴷ ⵉⵇⵇⴰⵕⵉⴹⵏ ⵍⵍⵉⵖ ⵉⵎⵥⵥⵉ ⵃⵙⵏⵉ, ⵉⴽⴽⴰ ⵜⵜ ⵉⵏⵏ ⴱⴰⴱⴰⵙ ⵉⵔⴰ ⴰⴷ ⵉⴳ ⵢⵓⵙ ⵍⵍⵉ ⴷⴰⵔⵙ ⵎⵥⵥⵉⵏ ⴰⵎⵙⴳⵏⴰⴼ ⵏⵖ ⴷ ⴰⵎⵙⵜⴰⵏ ⵎⴰⵛⵛ  ⵃⵙⵏⵉ ⴰⵔ  ⵉⵜⵜⵡⴰⵔⴳⴰ ⵏⵜⵜⴰ  ⴰⴷ ⵉⴳ ⴰⵎⵓⵔⴰⵔ ⵏ ⵜⵡⵊⵊⴰ ⵏ ⵓⴹⴰⵕ, ⵉⵙ ⴰⴽⴽⵯ ⵉⵙⵙⵏⵜⵉ ⴷ ⵢⴰⵜ ⵜⵔⴰⴱⴱⵓⵜ ⴳ ⵜⵎⴷⵉⵏⵜ ⵏ ⵡⴰⵀⵔⴰⵏ, ⵎⴰⵛⵛ ⵜⴰⵡⴰⵔⴳⵉⵜ ⴰⴷ ⵓⵔ ⴰⴽⴽⵯ ⵜⵎⴰⵟⵍ, ⵉⵜⵜⵓ ⵜⵜ ⵃⵙⵏⵉ ⴳ ⵡⴰⴳⵊⴰ ⵏ ⵉⵣⴷⴰⵔ ⴳ ⵢⴰⵏ ⵓⵏⵎⵓⵇⵇⴰⵔ ⵍⵍⵉⵖ ⵉⴷⵔⴰ ⵏⵜⵜⴰ ⴷ ⵜⵔⴰⴱⴱⵓⵜ ⵏⵏⵙ, ⵉⴳⴳⴰⵡⵔ ⴳ ⵓⵙⴳⵏⴰⴼ ⵎⵏⵏⴰⵡ ⵉⴷ ⵉⵎⴰⵍⴰⵙⵙ, ⴳ ⵜⵉⵣⵉ ⴰⵏⵏ ⴰⵔ ⵉⵙⵙⴼⵍⵉⴷ ⵉ ⵜⵖⵏⵏⵉⵊⵉⵏ ⵏ ⴼⴰⵔⵉⴷ ⴰⵍⴰⵟⵕⴰⵛ, ⵍⵍⵉⵖ ⴷ ⵉⴼⴼⵖ ⴳ ⵓⵙⴳⵏⴰⴼ ⵉⴹⵕ ⵓⵙⵡⵉⵔ ⵏⵏⵙ ⴳ ⵜⵡⵊⵊⴰ ⵏ ⵓⴹⴰⵕ, ⵉⵖⵜⵙ ⵉⵍⵍⴰ ⴰⴷ ⵉⴳ ⴰⵏⴰⵥⵓⵕ ⴷ ⴰⴷ ⵉⵜⵜⵉⵔⵉⵔ ⴰⵡⴷ ⵏⵜⵜⴰ.

ⵍⵍⵉⵖ ⵉⵎⵥⵥⵉ ⵉⴷⵔⴰ ⵃⵙⵏⵉ ⴷ ⵢⴰⵜ ⵜⵔⴰⴱⵓⵜ ⵜⴰⴼⵓⵍⴽⵍⵓⵔⵉⵜ ⵏⵏⴰ ⵉⵍⵍⴰⵏ ⴷⴷⵓ ⵡⴰⵙⵙⴰⵖ “ⵇⴰⴷⴷⴰ ⵏⴰⵡⵉ” ⵉⴷⵔⴰ ⴳ ⵜⵓⴳⵜ ⵏ ⵜⵎⵖⵔⵉⵡⵉⵏ ⴷ ⵉⵣⵉⵡⵏ ⵏⵏⴰ ⵉⵜⵜⵓⵙⴽⴰⵔⵏ ⴳ ⵜⵎⴷⵉⵏⵜ ⵏ ⵡⵉⵀⵔⴰⵏ.

## ⴽⵔⴰ ⴳ ⵜⵖⵏⵏⵉⵊⵉⵏ ⵏⵏⵙ

# ما تسألونيش إلى بكيت عليها
# c'est pas ma faute
# إذا بكيتي نبكي معاك
# ديما سكران وما نصحاشي
# نسيتي ليام نسيتي l'histoire
# ال visa
# شتا يسالو
# مكواني إلى نسكر
ⴰⵙⵎⵉⵍ:ⴰⵏⴰⵥⵓⵕ
ⵜⴰⵡⵏⵣⴰ (ⵓⵏⴳⴰⵍ)

**ⵜⴰⵡⵏⵣⴰ** ⵜⴳⴰ ⵢⴰⵏ ⵓⴷⵍⵉⵙ ⴰⵙⴽⵍⴰⵏ ⵏ ⵓⵏⴳⴰⵍ ⴰⵎⴰⵣⵉⵖ ⵜⵓⵔⴰ ⵜⵜ ⵜⴰⵎⴰⵔⴰⵜ **ⴼⴰⵟⵉⵎⴰ ⴱⴰⵀⵍⵓⵍ** ⴳ ⵓⵙⴳⴳⵯⴰⵙ 2011 ⵙⴳ ⵓⵎⵕⵥⴰⴳ **ⵜⴰⵣⵍⵖⴰ ⵏ ⵜⵉⵔⵔⴰ**. ⵓⵏⴳⴰⵍ ⴰⴷ ⵍⵍⵉ ⵉⴳⴰⵏ ⵢⴰⵏ ⵙⴳ ⵜⵔⵎⵉⵜⵉⵏ ⵜⵉⵎⵓⵔⵙⵉⵏ ⵏ ⵎⴰⵙⵙⴰ ⴼⴰⵟⵉⵎⴰ ⴱⵀⵍⵓⵍ, ⴷ ⵢⵓⴼⴰ ⴽⵉⴳⴰⵏ ⵏ ⵜⵎⵙⵓⵙⵏⵜ ⵍⵍⵉⵖ ⴷ ⵉⴼⴼⵓⵖ.
## ⵜⵓⵎⴰⵢⵜ ⵏ ⵓⵏⴳⴰⵍ
ⴰⵔ ⵉⵙⴰⵡⵍ ⵓⵏⴳⴰⵍ ⵅⴼ ⵜⴰⵡⵜⵎⵜ ⵜⴰⵎⴰⵣⵉⵖⵜ ⴰⴳⵏⵙⵓ ⵏ ⵡⴰⵎⵓⵏ ⴷ ⵡⴰⴷⴷⵓⵔ ⵏⵏⵙⵏ, ⵎⵇⵇⴰⵔ ⵉⵎⵓⴽⵔⵉⵙⵏ ⴷ ⵉⵡⵜⵜⴰ ⵍⵍⵉ ⵉⵙⴽⵔ ⵡⴰⵎⵓⵏ ⵉ ⵜⴰⵡⵜⵎⵜ. ⵜⵙⵎⵔⵙ ⵎⴰⵙⵙⴰ ⴼⴰⵟⵉⵎⴰ ⵉⵡⵔⵉⴽⵏ ⵏ ⵓⵏⴳⴰⵍ ⴳ ⵜⵓⴳⵜⵜ ⵏ ⵜⵙⵓⵎⴰⵔ ⵃⵎⴰ ⴰⴷ ⵜⵃⵉ ⵏⵉⵖ ⴰⴷ ⵜⵙⵓⴼⴼⵖ ⵉⵙⵢⴰⴼⵓⵜⵏ ⵏ ⵉⵡⵔⵉⴽⵏ ⴳ ⵓⵎⵔⴰⵔⴰ ⵏ ⵡⴰⵡⴰⵍ ⴷ ⵡⴰⵍⵍⴰⵙ ⴰⴳⵏⵙⵓ ⵏ ⵜⴰⵍⵍⴰⵙⵜ, ⴰⴼⴰⴷ ⴰⴷ ⵏⵙⵢⴰⴼⴰ ⵓⵍⴰ ⵏⴽⴽⵏⵉ ⴰⴷⵖⴰⵔ ⵏ ⵜⴰⵡⵜⵎⵜ ⴰⴳⵏⵙⵓ ⵏ   ⵡⴰⵎⵓⵏ. ⵜⴰⵡⵏⵣⴰ ⵍⵍⵉ ⵉⴳⴰⵏ ⵜⵎⴰⵜⴰⵔⵜ ⵏ ⵓⴼⵓⵍⴽⵉ ⴷ ⵓⴱⵓⵔⵣ ⴷⴰⵔ ⴽⵓ ⵜⵡⵜⵎⵜ

## ⵜⴰⵖⴰⵔⵉⴼⵜ
ⵜⴰⵡⵉⵍⴰ ⵏ ⵓⵏⴳⴰⵍ ⵓⵏⵣⵉⵍ ⵖⵓⵔⵙ ⵢⴰⵏ ⵓⴽⵍⵓ ⴰⵣⴳⴳⵯⴰⵖ ⴳ ⵓⴷⵎ ⵏⵏⵙ ⴰⵔ ⵏⵜⴰⴼⴰ ⴰⵙⵙⴰⵖ ⵏ ⵜⴰⵎⴰⵔⴰⵜ ⴷ ⵡⴰⵙⵙⴰⵖ ⵏ ⵓⵏⴳⴰⵍ ⵙ ⵓⵙⴽⴽⵉⵍ ⴰⵍⴰⵜⵉⵏⵉ ⴷ ⵓⵙⴽⴽⵉⵍ ⵏ ⵜⴼⵉⵏⴰⵖ ⴳ ⵜⵓⵥⵎⵜ ⵏ ⵜⵖⴰⵔⵉⴼⵜ ⵜⵍⵍⴰ ⵢⴰⵜ ⵜⵡⵍⴰⴼⵜ ⵏ ⵓⵙⵙⵓⵏⵖ ⵉ ⵢⴰⵜ ⵜⴰⵡⵜⵎⵜ ⵜⵡⴰⵍⴰⵖ ⵜⴰⴷⴰⵡⵜ ⴰⵔ ⵜⵥⵕⴰ ⴳ ⵜⵙⴳⴰ ⵢⴰⴹⵏⵉⵏ ⵣⵓⵏ ⴷ ⵉⵖ ⵜⵇⵍ ⵙ ⴽⵔⴰ. ⵙⴳ ⵓⴽⵍⵓ ⴰⵣⴳⴳⵯⴰⵖ ⴷ ⵜⵡⵍⴰⴼⵜ ⵍⵍⵉ ⵜⵙⵜⵉ ⵎⴰⵙⵙⴰ ⴼⴰⵟⵉⵎⴰ ⴰⵔ ⵏⵉⵙⵙⴰⵏ ⵎⴰⵙⴷ ⴰⵙⵏⵜⵍ ⵏ ⵓⵏⴳⴰⵍ ⴷⴰⵔⵙ ⵜⵣⴷⴰⵢⵜ ⵙ ⵜⵡⵜⵎⵉⵏ, ⴷ ⵓⵣⵡⵍ ⵏ ⵓⴷⵍⵉⵙ ⴰⵔ ⵉⵙⵙⴰⵖ ⴳ ⵜⵡⵏⴳⵉⵎⵜ ⴰⴷ. **ⵜⴰⵡⵏⵣⴰ** ⵍⵍⵉ ⵉⴳⴰⵏ ⵙ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵜⵉⵣⵡⵉⵔⵉ ⵏ ⵓⵣⵣⴰⵔ ⴳ ⵉⵅⴼ ⴷ ⵜⵜⵢⵓⵙⵙⴰⵏ ⵙⵉⵙ ⵜⵉⵡⵜⵎⵉⵏ. 
## ⵜⴰⵎⴰⵔⴰⵜ
**ⴼⴰⵟⵉⵎⴰ ⴱⴰⵀⵍⵓⵍ** ⵜⴳⴰ ⵢⴰⵜ ⵙⴳ ⵜⵎⴰⵔⴰⵜⵉⵏ ⵜⵉⵡⵜⵎⵉⵏ ⵙ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵖⵓⵔⵙ ⵜⵓⴳⵜⵜ ⵏ ⵉⴷⵍⵉⵙⵏ ⴳ ⵜⵓⴳⵜⵜ ⵏ ⵡⴰⵏⴰⵡⵏ ⵉⵙⴽⵍⴰⵏⵏ, ⵜⴳⴰ ⵎⴰⵙⵙⴰ ⴼⴰⵟⵉⵎⴰ ⴱⴰⵀⵍⵓⵍ ⵢⴰⵜ ⵙⴳ ⵜⵉⵎⴰⵔⴰⵜⵉⵏ ⵙ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⴳ ⵙⵓⵙ ⴷⴰⵔⵙ ⵜⵓⴳⵜ ⵏ ⵜⵉⵡⵓⵔⵉⵡⵉⵏ, ⵙⴳ ⵉⴷⵍⵉⵙⵏ ⵍⵍⵉ ⵜⵙⵓⴼⵖ ⴷ : 

* ⵉⴼⵙⵙⵉ ⴷ ⵜⵎⵜⵜⴰⵏⵜ ( ⵓⵏⴳⴰⵍ) 2024.
* ⵎⵏⵏⴰⵡ ⵓⵥⵍⵉⵎⵏ ⴳ ⵢⴰⵜ ⵜⴳⵓⴹⵉ (ⵓⵏⴳⴰⵍ) 2023

**ⵜⵉⵙⵎⵖⵓⵔⵉⵏ** :

* ⵜⵖⵡⵉ ⵜⴰⵙⵎⵖⵓⵔⵜ ⵜⴰⵎⵣⵡⴰⵔⵓⵜ ⵏ ⵜⵙⴽⵍⴰ ⵜⴰⵎⴰⵣⵉⵖⵜ ⴳ 2011.

## ⵥⵕ ⵓⴳⴳⴰⵔ

* ⵜⴰⵙⴽⵍⴰ ⵜⴰⵎⴰⵣⵉⵖⵜ
* ⵎⵓⵃⵎⵎⴰⴷ ⵛⴰⴼⵉⵇ
* ⵎⵓⵃⵎⵎⴰⴷ ⵅⴰⵢⵔ ⴷⴷⵉⵏ

## ⵉⵙⴰⵖⵓⵍⵏ
ⴰⵙⵎⵉⵍ:ⵜⴰⵙⴽⵍⴰ ⵜⴰⵎⴰⵣⵉⵖⵜ
ⴰⵙⵎⵉⵍ:ⵜⴰⵙⴽⵍⴰ ⵜⴰⵎⵖⵔⵉⴱⵉⵢⵜ
ⴰⵙⵎⵉⵍ:ⵜⵓⵜⵍⴰⵢⵜ ⵜⴰⵎⴰⵣⵉⵖⵜ
ⴰⵙⵎⵉⵍ:ⴰⴷⵍⵉⵙ ⴰⵎⴰⵣⵉⵖ
ⴰⵙⵎⵉⵍ:ⴰⴷⵍⵉⵙ
ⵊⴰⵏ-ⵎⴰⵔⵉ ⴷⴰⵍⵉ (ⴰⵎⵙⵏⵉⵍⵙ)

ⵉⴳⴰ **ⵊⴰⵏ-ⵎⴰⵔⵉ ⴷⴰⵍⵉ** (21 ⵏⵓⵡⴰⵎⴱⵉⵔ, 1909–3 ⵖⵓⵛⵜ, 1972) ⵢⴰⵏ ⵖ ⵉⵎⴰⵔⴰⵡⵏ ⵓⵎⵍⵉⵍⵏ (Les pères blancs) ⵉⴳ ⴰⵎⵙⵏⵉⵍⵙ ⴰⵎⵥⵍⴰⵢ ⵖ ⵜⵣⵔⴰⵡⵉⵏ ⵜⵉⵎⴰⵣⵉⵖⵉⵏ, ⴷ ⵜⵇⴱⴰⵢⵍⵉⵜ ⵙ ⵡⵓⴷⵎ ⵉⵥⵍⵉⵏ.

ⵉⴳⴰ ⵊⴰⵏ-ⵎⴰⵔⵉ ⴳⴳⵓ ⴽⴰⵏⵜⴰⵍ, ⵉⵙⵡⵓⵔⵉ ⵖ ⵜⴱⵔⴽⵉⵜ ⵏ ⴰⵏⵊⵉ ⴷⴰⵜ ⴰⴷ ⵉⵎⵓⵏ ⴷ ⵊⴰⴽ ⵍⴰⵏⴼⵔⵢ ⵖ ⵍⴰⵔⴱⵄⴰ ⵏ ⴰⵢⵜ ⵉⵔⴰⵜⵏ ⵖ 1934, ⵉⴽⴽ ⴳⵉⵙ ⴰⵢⵍⵍⵉ ⴷ ⵉⵖⴰⵎⴰⵏ ⵖ ⵜⵓⴷⵔⵜ ⵏⵏⵙ. ⵉⴱⴰⵢⵏ ⴷ ⴷⴰⵔⵙ ⵢⴰⵏ ⵓⵙⵎⴽⵍ ⵉ ⵜⵓⵜⵍⴰⵢⵉⵏ ⴷ ⵜⴷⵍⵙⴰ ⵜⵉⵎⴰⵣⵉⵖⵉⵏ ⵣⵉⴽⴽ, ⵉⵙⵙⵏⵜⵉ ⵜⵉⵖⵔⵉ ⵏ ⵜⵓⵜⵍⴰⵢⵜ ⵜⴰⵇⴱⴰⵢⵍⵉⵜ.

ⵣⵖ 1946 ⴰⵔ ⵍⵍⵉⵖ ⵜⴰⵎⵜⵜⴰⵏⵜ ⵏⵏⵙ ⵖ 1972, ⵉⵙⵏⴰⵔ ⵡⴰⵏ ⵓⵎⵏⵀⴰⵍ ⵏ *ⵓⴼⴰⵢⵍⵓ ⵏ ⵓⵏⵜⴰⵎ ⴰⵎⴰⵣⵉⵖ* ⵍⵍⵉ ⵉⴳⴰⵏ ⵢⴰⵏ ⵓⵖⵎⵉⵙ ⴰⵣⵎⵣⴰⵏ ⴰⵎⵥⵍⴰⵢ ⵏⵏⴰ ⵉⵜⵜⵏⴰⵡⴰⵍⵏ ⵜⵉⵣⵔⴰⵡⵉⵏ ⵜⵉⵎⴰⵣⵉⵖⵉⵏ. ⵉⴳ ⴷⴰⵖ ⴰⵎⵥⵕⴰⴳ ⵏ ⵎⵏⵏⴰⵡⵜ ⵜⵡⵓⵔⵉⵡⵉⵏ ⴼ ⵜⵓⵜⵍⴰⵢⵜ ⵜⴰⵇⴱⴰⵢⵍⵉⵜ, ⵣⴳⵉⵜⵙⵏ ⵎⵙⵎⵓⵏ ⴰⵡⴰⵍ ⴰⵇⴱⴰⵢⵍⵉ-ⴰⴼⵕⴰⵏⵙⵉⵙ ⵏⵏⴰ ⴷ ⵉⴼⴼⵓⵖⵏ ⴹⴰⵕⴰⵜ ⵏ ⵜⵎⵜⵜⴰⵏⵜ ⵏⵏⵙ.

## ⵜⴱⵉⴱⵍⵢⵓⴳⵔⴰⴼⵜ

* *Initiation à la langue berbère (Kabylie)*, FDB Fort National, 1960.
* *Les cahiers de Belaid ou la Kabylie d'Antan*, FDB Fort National, 1963.
* *Contes Kabyles inédits *, FDB Fort National, 1967
* *Dictionnaire Kabyle-Français*, SELAF - Societe d'Etudes Linguistiques et Anthropologiques de France, 1982  .
* *Dictionnaire Francais-Kabyle, Parler Des at Mangellat (Algérie)*, SELAF - Societe d'Etudes Linguistiques et Anthropologiques de France, 1985.

## ⵜⴰⵏⵏⴰⵢⵉⵏ

## ⵉⵙⴰⵖⵓⵍⵏ

ⴰⵙⵎⵉⵍ:ⵉⵏⵙⵎⴰⵣⵉⵖⵏ
ⴰⵙⵎⵉⵍ:ⵜⴰⵍⴰⵍⵉⵜ ⵏ 1909
ⴰⵙⵎⵉⵍ:ⵜⵉⵎⵜⵜⴰⵏⵉⵏ ⵏ 1972
ⴰⵙⵎⵉⵍ:ⵉⵎⵙⵏⵉⵍⵙⵏ ⵣⵖ ⴼⵕⴰⵏⵙⴰ
ⵜⴰⵎⴰⵣⵉⵖⵜ ⵏ ⴰⵢⵜ ⵉⵣⵏⴰⵙⵙⵏ

thumb|ⵜⴰⴽⴰⵕⴹⴰ ⵏ ⵜⴰⵏⵜⴰⵍⴰⵢⵉⵏ ⵏ ⵜⵔⵉⴼⵉⵢⵜ ⴳ ⵍⵎⵖⵔⵉⴱ
**ⵜⴰⵎⴰⵣⵉⵖⵜ ⵏ ⵉⵣⵏⴰⵙⵙⵏ** (ⵉⵣⵏⴰⵙⵙⵏ) ⵏⵖ ⴷ **ⵜⴰⵎⴰⵣⵉⵖⵜ ⵜⴰⵣⵏⴰⵙⵙⵜ** (ⵜⴰⵣⵏⴰⵙⵙⵜ) ⵜⴳⴰ ⵢⴰⵜ ⵜⵏⵜⴰⵍⴰ ⵜⴰⵎⴰⵣⵉⵖⵜ ⵣⵖ ⵜⵓⵜⵍⴰⵢⵉⵏ ⵜⵉⵣⴰⵏⴰⵜⵉⵏ. ⴰⵔ ⵜⴻⵜⵜⵓⵙⴰⵡⴰⵍ ⵖ ⵜⵜⵎⵉ ⵏ ⵓⴳⴰⴼⴰ ⴰⴳⵎⵓⴹⴰⵏ ⵏ ⵍⵎⵖⵔⵉⴱ, ⵖ ⵡⴰⴽⴰⵍ ⵏ ⵉⵣⵏⴰⵙⵏ (ⵖ ⵜⵙⴳⴰ ⵏ ⴱⵔⴽⴰⵏ) ⴳⵔ ⵜⵓⵜⵍⴰⵢⵉⵏ ⵏ ⴰⵔⵔⵉⴼ ⴷ ⵜⵓⵜⵍⴰⵢⵉⵏ ⵜⵉⵎⴰⵣⵉⵖⵉⵏ ⵏ ⵓⵏⵥⵓⵍ ⵏ ⴷⵣⴰⵢⵔ. ⴰⵢⵜ ⵜⴳⵔⴱⴰⵣⵜ ⴰⴷ ⴰⵔ ⴰⵇⵇⵔⴰⵏ ⵉ ⵢⴰⵏ ⵣⴳⵉ-ⵙⵏ ⵙ ⵉⵙⵎ « ⴰⵣⵏⴰⵙⵙⵉ » ⵏⵖ « ⴰⵣⵏⴰⵙⵙⵏⵉ ».
## ⴰⵥⵓⵕ ⵏ ⵢⵉⵙⵎ
ⵎⵣⴰⵔⴰⵢⵏ ⵜⵓⴳⵜ ⵏ ⵉⵎⵉⵏⴰⴳⵏ ⵖ ⵡⴰⵥⵓⵕ ⵏ ⵢⵉⵙⵎ ⴰⴷ ⵏ *"ⵉⵣⵏⴰⵙⵙⵏ"* ⵎⴰⵛ ⴰⵔ ⵉⵜⵜⵉⵏⵉ ⵓⵎⵉⵏⴰⴳ ⵄⴰⴱⴷⵍⵍⴰⵀ ⵍⵃⵙⴰⵢⵏⵉ ⵖ ⵓⴷⵍⵉⵙ ⵏⵏⵙ *"-{ⴱⴰⵏⵓ ⵉⵣⵏⴰⵙⵏ ⴰⵍⵇⵉⵙⵙⴰ ⴰⵍⴽⴰⵎⵉⵍⴰ}-" (ⵉⵙⵏⴰⵎⴽⵏ: ⴰⵢⵜ ⵉⵣⵏⴰⵙⵏ ⵜⴰⵏⴼⵓⵙⵜ ⴽⵓⵍⵍⵓⵜ"* ⵎⴰⵙ ⴷ ⴰⵏⴰⵎⴽ ⵍⵍⵉ ⴰⴽⴽⵯ ⵢⴰⵥⵏ ⵉ ⵜⵎⵥⵍⴰ ⴷ ⵡⴰⵍⵍⵉ ⴰⴽⴽⵯ ⵉⵏⵜⴰⵛⵔⵏ ⵉⴳⴰ ⵜ ⴱⵍⵍⵉ ⵢⵉⵙⵎ ⴰⴷ ⵏ *"ⵉⵣⵏⴰⵙⵙⵏ"* ⵉⴽⴽⴰ ⴷ ⵜⴳⵓⵔⵉ ⵏ *"ⵣⵏⴰⵜⴰ"* ⵍⵍⵉ ⵉⴳⴰⵏ ⵢⴰⵜ ⵣⵖ ⵜⵇⴱⵉⵍⵉⵏ ⵜⵉⵎⴰⵣⵉⵖⵉⵏ ⵎⵇⵇⵓⵔⵏⵉⵏ ⵏ ⵉⵎⴰⵣⵉⵖⵏ ⵣⵓⵏ ⴷ ⵓⴽⴰⵏ ⵚⵏⵀⴰⵊⴰ ⴷ ⴽⵜⴰⵎⴰ. ⵙ ⵖⵎⴽⴰⴷ, *"ⵉⵣⵏⴰⵙⵙⵏ"* ⵜⴽⴽⴰ ⴷ *"ⵉⵣⵏⴰⵜⵏ"* ⵍⵍⵉ ⵉⵙⵏⴰⵎⴽⵏ *"ⵉⵣⵏⴰⵜⵉⵢⵉⵏ"* ⵏⵖ ⴷ *"ⵜⴰⵔⵡⴰ ⵏ ⵣⵏⴰⵜⴰ".*

## ⵜⵓⵜⵍⴰⵢⵜ ⵖ ⵉⵎⵉⵣⵉ
ⵣⵖ ⴰⵢⵍⵍⵉ ⵉⵜⵜⵉⵏⵉ ⵓⵙⵏⵎⴰⵍⴰ ⵏ ⵜⵎⵜⵜⴰ ⵉⵎⵓⵏⵏ ⵉ ⵓⵙⴳⵎⵉ, ⵜⴰⵎⴰⵙⵙⴰⵏⵜ ⴷ ⵜⴰⴷⵍⵙⴰ, ⵜⵓⵜⵍⴰⵢⵜ ⵏ ⴰⵢⵜ ⵉⵣⵏⴰⵙⵙⵏ ⵉⵎⵉⴽ ⵙ ⵉⵎⵉⴽ ⴰⵔ ⵜ ⵉⵜⵜⵉⵍⵉⵃ ⴷ ⴰⵔ ⵜⵜⵉⴷⵔⵓⵙ ⵖ ⵢⵉⵍⵙⴰⵡⵏ ⵏ ⵜⴰⵔⵡⴰ ⵏ ⵉⵎⵙⵉⵡⵍⵏ ⵏⵏⵙ ⴷ ⵓⵔ ⴰⵙ ⵉⵖⴰⵎⴰ ⵎⴰ ⵉⴳⴳⵓⵜⵏ ⴰⴷ ⵜⴰⵖⵓⵍ ⵜⴳ ⵜⵓⵜⵍⴰⵢⵜ ⵉⵏⵖⵓⴱⴰⵏ. ⴰⵔ ⵉⵜⵜⵉⵏⵉ ⵓⴷⵍⵉⵙ ⵏ *"ⴱⴰⵏⵓ ⵉⵣⵏⴰⵙⵙⵏ ⴰⵍⵇⵉⵙⵙⴰ ⴰⵍⴽⴰⵎⵉⵍⴰ"* ⵎⴰⵙ ⴷ ⵜⵓⵜⵍⴰⵢⵜ ⴰⴷ ⵖⵉⵍⴰⴷ ⵜⵍⵍⴰ ⵙⵓⵍ ⵖⴰⵔ ⵖ ⴽⵔⴰ ⵏ ⵜⵎⵉⵣⴰⵔ ⴷⵔⵓⵙⵏⵉⵏ ⵖ ⵜⴰⵎⴰ ⵏ ⴱⵔⴽⴰⵏ ⵣⵓⵏ ⴷ ⴰⴽⵍⵉⵎ ⴷ ⵛⵔⴰⵄⴰ ⴷ ⵜⴰⴼⵓⵖⴰⵍⵜ.

## ⵉⴷⵖⴰⵔⵏ ⵏ ⵜⵓⵜⵍⴰⵢⵜ
ⵍⵍⴰⵏ ⵎⵉⴷⴷⵏ ⵉⵙⴰⵡⴰⵍⵏ ⵙ ⵜⵓⵜⵍⴰⵢⵜ ⴰⴷ ⵖ ⵜⵎⴷⵉⵏⵜ ⵏ ⴱⵔⴽⴰⵏ ⴷ ⴽⵔⴰ ⵏ ⵉⴷⵖⴰⵔⵏ ⵍⵍⵉ ⴰⵙ ⵉⵡⴰⵍⴰⵏ, ⵣⵓⵏ ⴷ ⴰⴽⵍⵉⵎ ⴷ ⵜⴰⴼⵓⵖⴰⵍⵜ ⴷ ⵣⴳⵣⵍ ⴷ ⵛⵛⵡⵉⵃⵢⴰ ⴷ ⵛⵔⴰⵄⴰ ⴷ ⴱⵏⵉ ⵄⵟⵉⵢⴰ ⴷ ⵔⵙⵍⴰⵏ ⴷ ⵓⵣⴰⵖⴰⵔ ⵏ ⵜⵔⵉⴼⴰ. ⵜⴽⴽⴰ ⵜⵜ ⵉⵏⵏ ⵢⴰⵜ ⵍⵉⵛⴰⵄⴰ ⵖ ⵉⵙⴳⴳⵯⴰⵙⵏ ⵏ ⵉⴷ ⵜⴰⵎ ⵉⴷ ⵎⵔⴰⵡ ⵉⵙ ⴷ ⵎⵉⴷⴷⵏ ⵍⵍⵉ ⵙⴰⵡⴰⵍⵏⵉⵏ ⵙ ⵜⵣⵏⴰⵙⵜ ⴳⴰⵏ ⵉⴱⵓⵊⴰⴷⵉⵢⵏ ⴷ ⵡⵉⵍⵍⵉ ⵙⴰⵡⴰⵍⵏⵉⵏ ⵙ ⴷⴷⴰⵔⵉⵊⴰ ⵏⵜⵜⵏⵉ ⴰⴷ ⵉⴳⴰⵏ ⵉⵏⴰⵥⵉⵢⵏ. ⵓⵔ ⴷ ⵜⴰⴷ ⴰⴷ ⵉⴳⴰⵏ ⵜⴰⵎⵏⵜⵉⵍⵜ ⵜⴰⵎⵣⵡⴰⵔⵓⵜ ⵍⵍⵉ ⴷ ⵉⵏⵇⵇⴰⵏ ⵜⵓⵜⵍⴰⵢⵜ ⴰⴷ, ⵎⴰⵛ ⴰⵢⵍⵍⵉ ⴷ ⵢⵓⵊⵊⴰⵏ ⵜⵓⵜⵍⴰⵢⵜ ⴰⴷ ⴰⴷ ⵜ ⵉⵜⵜⵉⵍⵉⵃ ⵉⵎⵉⴽ ⵙ ⵉⵎⵉⴽ ⵉⴳⴰ ⵜ ⴰⵛⴽⵓ ⴰⵔ ⵜⵜⴰⵏⵏⴰⵢⵏ ⵜⵓⵜⵍⴰⵢⵜ ⴰⴷ ⵣⵓⵏ ⵉⵖ ⵜⴳⴰ ⵜⵓⵜⵍⴰⵢⵜ ⵏ ⵜⵎⴰⵣⵉⵔⵜ ⵓⵔ ⵉⵅⵚⵚⴰ ⵙⵉⵏ ⵎⵉⴷⴷⵏ ⴰⴷ ⴰⵙ ⵓⵔ ⵙⵙⵉⵏ ⵙ ⵙⵉⵏ ⴰⴷ ⵙⵉⵙ ⵙⴰⵡⵍⵏ.

## ⴰⵔⵎⴰⵙ
 
ⵉⵏⵏⴰ ⵓⵎⴰⵙⵙⴰⵏ ⴰⴼⵔⴰⵏⵙⵉⵙ ⵉⵎⵇⵇⵓⵔⵏ ⵉⴷⵎⵓⵏⴷ ⴷⵉⵙⵜⴰⵢⵏ ⵎⴰⵙ ⴷ ⵎⵉⴷⴷⵏ ⵍⵍⵉ ⵙⴰⵡⴰⵍⵏⵉⵏ ⵙ ⵜⵣⵏⴰⵙⵙⵜ ⴷⴰ ⵜⵔⵎⴰⵙⵏ ⵎⵉⴷⴷⵏ ⵍⵍⵉ ⵙⴰⵡⴰⵍⵏⵉⵏ ⵙ ⵜⵏⵜⴰⵍⴰ ⵏ ⵣⴽⴰⵔⴰ, ⴱⵏⵓ ⴱⵓⵣⴳⵓ ⴷ ⴱⵏⵉ ⴱⵓⵙⵄⵉⴷ ⴷ ⵜⴰⵎⴰⵣⵉⵖⵜ ⵏ ⴱⵏⵉ ⵙⵏⵓⵙ ⴷ ⵎⵉⴷⴷⵏ ⵍⵍⵉ ⵙⴰⵡⴰⵍⵏⵉⵏ ⵙ ⵜⴰⵎⴰⵣⵉⵖⵜ ⵏ ⴼⵉⴳⵉⴳ ⴷ ⵜⴰⵎⴰⵣⵉⵖⵜ ⵏ ⴰⵢⵜ ⵙⵖⵔⵓⵛⵛⵏ. ⴰⵔⵎⴰⵙ ⴰⴷ ⴰⵔ ⵉⵜⵜⴰⵖⵓⵍ ⵉⵛⵇⵇⴰ ⴷ ⵎⵉⴷⴷⵏ ⵍⵍⵉ ⵙⴰⵡⴰⵍⵏⵉⵏ ⵙ ⵜⵔⵉⴼⵉⵜ ⵎⵇⵇⴰⵔ ⵉⵍⵍⴰ ⵉⵎⵉⴽ ⵏ ⵓⵔⵎⴰⵙ ⴷⴰⵔ ⴰⵢⵜ ⵔⵉⴼ ⵉ ⵜⵓⵜⵍⴰⵢⵜ ⵏ ⴰⵢⵜ ⵉⵣⵏⴰⵙⵏ. ⴰⵔⵎⴰⵙ ⴰⴷ ⴰⵔ ⵉⵜⵜⴰⵖⵓⵍ ⵉⴳ ⴰⵡⵣⵖⵉ ⴷ ⵎⵉⴷⴷⵏ ⵏ ⵙⵓⵙ ⴷ ⵡⵉⵍⵍⵉ ⵙⴰⵡⴰⵍⵏⵉⵏ ⵙ ⵜⵛⵍⵃⵉⵜ. ⵙ ⵖⵎⴽⴰⴷ ⵏⵥⴹⴰⵕ ⴰⴷ ⵏⵉⵏⵉ ⵎⴰⵙ ⴷ ⵡⴰⵡⴰⵍ ⵏ ⴰⵢⵜ ⵉⵣⵏⴰⵙⵏ ⵢⴰⵥ ⵓⴳⴳⴰⵔ ⵉ ⵉⴷⵊⴰⵔⵏ ⵏⵏⵙⵏ ⵖ ⵉⴼⴼⵓⵙ ⴷ ⵉⴼⴼⵓⵙ-ⴰⴳⵎⵓⴹⴰⵏ ⵖ ⴱⵔⵔⴰ ⵏ ⵔⵔⵉⴼ: ⵜⴰⵎⴰⵣⵉⵖⵜ ⵏ ⴱⵏⵉ ⵙⵏⵓⵙ ⴷ ⵜⴰⵎⴰⵣⵉⵖⵜ ⵏ ⴰⵢⵜ ⵙⵖⵔⵓⵛⵛⵏ ⴷ ⵜⵉⵏ ⴰⵢⵜ ⵡⴰⵔⴰⵢⵏ.

## ⵉⵍⵓⴳⴰⵏ

* ⵓⵔ ⴷ ⵣⵓⵏ ⴷ ⵜⴰⵔⵉⴼⵉⵜ, ⴰⵙⴽⴽⵉⵍ ⵏ ⵢⴰⵜⵀ (ث) ⴰⵔ ⵉⵜⵜⴰⵖⵓⵍ ⵉⴳⴰ ⵢⴰⵀ (ⵏⵝⵏⵉⵏ ⇒ ⵏⵀⵏⵉⵏ).
* ⴰⵙⴽⴽⵉⵍ ⵏ ⵢⴰⴽ ⵖ ⵜⵔⵉⴼⵉⵜ ⴰⵔ ⵉⵜⵜⴰⵖⵓⵍ ⵉⴳⴰ ⵢⴰⵢ (ⴰⴽⵙⵓⵎ ⇒ ⴰⵢⵙⵓⵎ *ⵜⵉⴼⵉⵢⵢⵉ*).
* ⵉⵙⴽⴽⵉⵍⵏ ⵏ ⵢⴰⵃ ⴷ ⵢⴰⵄ ⵓⵔ ⵍⵍⵉⵏ, ⴷ ⵉⵖ ⴰⴽⴽⵯ ⵍⵍⴰⵏ ⴰⵔ ⵜⵜⵉⵍⵉⵏ ⵖ ⵉⵡⴰⵍⵉⵡⵏ ⵍⵍⵉ ⴷ ⵉⴽⴽⴰⵏ ⵜⵓⵜⵍⴰⵢⵉⵏ ⵜⵉⵎⴰⵣⵉⵖⵉⵏ ⵢⴰⴹⵏⵉⵏ ⵏⵖ ⴷ ⵜⴰⵄⵔⴰⴱⵜ.

## ⵜⴰⵏⵏⴰⵢⵉⵏ

## ⵉⵙⴰⵖⵓⵍⵏ

ⴰⵙⵎⵉⵍ:ⵜⵓⵜⵍⴰⵢⵜ ⵜⴰⵎⴰⵣⵉⵖⵜ
ⴰⵙⵎⵉⵍ:ⵜⴰⵙⵏⵉⵍⵙⵜ
ⵜⵓⵜⵍⴰⵢⵜ ⵏ ⵜⴰⵜⵙⵔⵔⵜ

**ⵜⴰⵜⵙⵔⵔⵜ** (ⵜⵉⵏ ⵙⵔⵜ) ⵜⴳⴰ ⵢⴰⵜ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵜⵓⵜⵔⵉⵎⵜ ⵏⵏⴰ ⵙ ⵙⴰⵡⴰⵍⵏⵜ ⵜⵇⴱⵉⵍⵉⵏ ⵜⵉⵜⴰⵔⴳⵉⵢⵉⵏ ⵏ ⴰⵢⵜ ⴰⵡⴰⵔⵉ ⴷ ⴽⴻⵍ ⴰⵖⵍⴰⵍ ⵖ ⵜⴳⵔⴰⵡⵜ ⵏ ⴰⴽⴰⴱⵉⵏⵓ ⵖ ⵏⵏⵉⵊⵔ. ⵜⴰⵎⵣⴰⵔⴰⵢⵜ ⵙ ⵙⴰⵡⴰⵍⵏ ⴰⵢⵜ ⴽⴻⵍ ⴰⵖⵍⴰⵍ ⴰⵔ ⴰⵙ ⴰⵇⵇⵔⴰⵏ -{-{taməsəɣlalt}-}-.

ⵜⴰⵜⵙⵔⵔⵜ ⵜⴳⴰ ⵢⴰⵜ ⵣⵖ ⵜⵓⵜⵍⴰⵢⵉⵏ ⵜⵉⵎⴰⵣⵉⵖⵉⵏ ⵜⵉⵎⴳⴳⵓⵔⴰ ⴰⴷ ⵜⴻⵜⵜⵢⴰⴽⴰⵣ ⴰⵎ ⵜⵓⵜⵍⴰⵢⵜ ⵙ ⵡⴰⴹⵓ ⵏⵏⵙ. ⴰⵔ 1981, ⴰⵔ ⴷⵉⴷⵙ ⵜⵜⵏⵄⵉⵎⵉⵍⵏ ⴰⵎ ⵜⴰⵏⵜⵍⴰ ⵏ ⵜⵓⵜⵍⴰⵢⵉⵏ ⵜⵉⵜⴰⵔⴳⵉⵢⵉⵏ, ⵉⵍⵉⵏ ⴰⴽⴽⵯ ⴽⵔⴰ ⵏ ⵉⵖⴱⵓⵍⴰ ⵉⵎⵣⵡⵓⵔⴰ ⵏⵏⴰ ⵎⵉ ⵜⵎⵎⵔⴽⵙ ⴷ ⵜⵓⵜⵍⴰⵢⵉⵏ ⵜⵉⵙⵓⵏⴳⴰⵢⵉⵏ ⵜⵉⴳⴰⴼⴰⵏⵉⵏ. ⵜⴰⵎⵜⵜⴰ ⵜⴰⵎⵣⵡⴰⵔⵓⵜ ⴰⴷ ⵜⴻⵜⵜⵓⴼⵙⴰⵔ ⴼ ⵜⵓⵜⵍⴰⵢⵜ ⴰ ⵜⴳⴰ ⵜⵜ -{-{Drouin}-}- (1984). ⵓⵔ ⴷ ⵢⵓⵎⵉⵏ ⵡⴰⵏⵛⵜ ⵙ ⵏⴰⵃⵢⴰ ⵜⵓⵜⵍⴰⵢⵜ ⵏ ⵜⴻⵜⵙⵔⵔⵜ ⴼ ⵜⵓⵜⵍⴰⵢⵜ ⵜⴰⵜⴰⵔⴳⵉⵜ ⴰⵔ ⵜⵓⵙⵔⵉⵙⵜ (-{-{Thèse}-}-) ⵏ ⵅⴰⵎⴷ ⴰⵜⵜⴰⵢⵢⵓⴱ (2001).

ⵖⴰⵔ ⵜⴰⵜⵙⵔⵔⵜ ⴽⴰ ⴰⴷ ⵉⴷⵔⴰⵏ ⴽⵔⴰ ⵏ ⵉⵏⴼⵉⵍⵏ ⵉⵎⵙⵉⵙⵍⵉⵜⵏ ⴷ ⵜⵥⵏⴰⴳⵜ ⵏ ⵎⵓⵔⵉⵜⴰⵏⵢⴰ. ⵉⵍⵍⴰ ⴳⵉⵙ ⴰⵡⴷ ⴰⵎⴰⵡⴰⵍ ⵓⵔ ⵉⴳⵉⵏ ⴰⵜⴰⵔⴳⵉ ⵏⵏⴰ ⵉⵍⵍⴰⵏ ⵖ ⵜⵓⵜⵍⴰⵢⵉⵏ ⵜⵉⵎⴰⵣⵉⵖⵉⵏ ⵢⴰⴹⵏⵉⵏ. ⵙ ⵓⵎⴷⵢⴰ, "ⴰⴼⴳⴰⵏ" ⵜⵔⵡⴰⵙ ⵜⵉⵏ ⵜⵛⵍⵃⵉⵢⵜ ⴷ ⵜⵎⴰⵣⵉⵖⵜ ⵏ ⵡⴰⵎⵎⴰⵙ ⵏ ⵍⵎⵖⵔⵉⴱ; "ⴰⵢⴷⴷⵉⴷ" (ⵉⵍⵎ ⵏ ⵡⴰⵖⴰⴹ ⵖ ⵜⵜⴳⴳⴰⵏ ⴰⵎⴰⵏ) ⵜⵔⵡⴰⵙ ⵜⴰⵖⴷⵉⵎⵙⵜ ⵏ ⵍⵉⴱⵢⴰ; ⴷ "ⴰⵡⴷⵓⵛ" (ⴰⵡⴹⵓⵛ?) ⵏ ⵜⵄⵕⴰⴱⵜ ⵜⴰⵃⵙⵙⴰⵏⵉⵢⵜ.

ⴽⵓⵍⵍⵓ ⵉⵎⵙⵉⵡⵍⵏ ⵙ ⵜⴻⵜⵙⵔⵔⵜ ⴳⴰⵏ ⵉⵙⵉⵏⵓⵜⵍⴰⵢⵏ ⵙ ⵜⵓⵜⵍⴰⵢⵜ ⵜⴰⵡⵍⵍⴰⵎⵎⵜ, ⵍⵍⵉ ⵉⵍⴰⵏ ⵉⴹⵉⵚ ⴼ ⵜⵓⵜⵍⴰⵢⵜ ⵏⵏⵙⵏ. ⵉⵎⵙⵉⵡⵏⵍⵏ ⵙ ⵜⴻⵜⵙⵔⵔⵜ ⵓⵔ ⴰⵔ ⵜⵜ ⵙⵓⵍ ⵙⴰⵡⴰⵍⵏ ⴷ ⵉⵎⵥⵥⵢⴰⵏⵏ ⵣⵖ 2011, ⴰⵢⴰ ⴰ ⴼ ⵜⵜⵓⵎⴰⵏ ⵉⵙ ⵜⵍⵍⴰ ⵖ ⵉⵎⵉⵣⵉ.

## ⵉⴷⵍⵉⵙⵏ
* Drouin, Jeannine. 1984. Nouveaux éléments de sociolinguistique touarègue. Un parler méridional nigérien, la *tamasaghlalt*. Paris Groupe Linguistique d'Études Chamito-Sémitiques, G.L.E.C.S.,XXIV-XXVIII (1979–1984), Geuthner, pp.&nbsp;507–520.
* Khamed Attayoub, Abdoulmohamine. 2001. *La tətsərret des Ayttawari Seslem : identification socio-linguistique d’un parler berbère non-documenté chez les touaregs de l’Azawagh (Niger)*. Mémoire de maîtrise dirigé par Salem Chaker. Inalco : Paris.
* Khamed Attayoub, Abdoulmohamine. Les mots du voyages chez les Touaregs Ayttawari Seslem. Quelques éléments lexicologues en *tetserrét*. In ed. H. Claudot-Hawad, *Voyager du point de vue d'un nomade*. Paris: Éditions Paris-Méditérranée, pp.&nbsp;159–166.
* Lux, Cécile. 2011. Etude descriptive et comparative d’une langue menacée : le tetserret, langue berbère du Niger. Doctoral thesis, Université de Lyon-2.
* Walentowitz, Saskia & Abdoulmohamine Khamed Attayoub. 2001. La tetserrét des Ayttawari Seslem: un parler proche du berbère "septentrionale" chez les Touaregs de l'Azawagh (Niger). *Annuaire de l'Afrique du Nord* vol. XXIX, 2000-2001.
## ⵉⵙⴰⵖⵓⵍⵏ

ⴰⵙⵎⵉⵍ:ⵜⵓⵜⵍⴰⵢⵉⵏ ⵜⵉⵎⴰⵣⵉⵖⵉⵏ
ⴰⵙⵎⵉⵍ:ⵜⴰⵙⵏⵉⵍⵙⵜ ⵜⴰⵎⴰⵣⵉⵖⵜ
ⴰⵎⵜⵡⵉ ⵏ ⵓⵏⵡⴰⵍ

**ⴰⵎⵜⵡⵉ ⵏ ⵓⵏⵡⴰⵍ** (ⵏⵖ **ⵉⵎⵏⵖⵉ ⵏ ⵓⵏⵡⴰⵍ**) ⵉⴳⴰ ⵢⴰⵏ ⵣⵖ ⵉⵎⵜⵡⵉⵢⵏ ⵏ ⵓⵏⵖⵉ ⵏ ⵔⵔⵉⴼ, ⴰⵎⵜⵡⵉ ⴰⴷ ⵉⵊⵕⴰ ⴳⵔ ⵉⵎⴰⵣⵉⵖⵏ ⵉⵔⵉⴼⵉⵢⵏ ⴷ ⵜⵙⵔⴷⴰⵙⵜ ⵜⴰⵚⴱⵏⵢⵓⵍⵜ ⵖ 22 ⵢⵓⵏⵍⵢⵓ 1921 ⵖ ⵓⵏⵡⴰⵍ ⵍⵍⵉ ⵉⵍⵍⴰⵏ ⵖ ⵓⴳⴰⴼⴰⵢ ⴰⴳⵎⵓⴹⴰⵏ ⵏ ⵍⵎⵖⵔⵉⴱ. ⵜⴻⵜⵜⵢⵓⵏⵏⵔⴰ ⵜⵙⵔⴷⴰⵙⵜ ⵜⴰⵚⴱⵏⵢⵓⵍⵜ, ⵜⵕⵥ ⵢⴰⵜ ⵜⵉⵔⵥⵉ ⵜⴰⵙⵔⴷⴰⵙⵜ ⵎⵇⵇⵓⵔⵏ, ⴰⵢⴰ ⴰⴷ ⵢⵓⵊⵊⴰⵏ ⵉⵚⴱⵍⵢⵓⵏⵏ ⴰⴷ ⵜⵜ ⵙⵎⵎⵓⵏ ⵙ “ⵜⴰⵡⴰⵖⵉⵜ ⵏ ⵓⵏⵡⴰⵍ" (ⵙ ⵜⵚⴱⵍⵢⵓⵏⵜ: *ⴷⴻⵙⴰⵙⵜⵔⴻ ⴷⴻ ⴰⵏⵏⵓⴰⵍ*). ⴽⵉⴳⴰⵏ ⵏ ⵎⴷⴷⵏ ⵎⵙⴰⵙⴰⵏ ⵉⵙ ⴷ ⵜⵉⵔⵥⵉ ⴰⴷ ⴰⴷ ⴰⴽⴽⵯ ⵉⵀⵔⵛⵏ ⴳ ⵓⵎⵣⵔⵓⵢ ⵏ ⵜⵙⵔⴷⴰⵙⵜ ⵜⴰⵚⴱⵍⵢⵓⵏⵜ ⵜⴰⵜⵔⴰⵔⵜ.

ⵉⵙⴽⵔ ⵓⵎⵜⵡⵉ ⴰⴷ ⴽⵔⴰ ⵏ ⵜⴰⵙⵙⴰⵙⵉⵏ ⵜⵉⵙⵔⵜⴰⵏⵉⵏ ⵎⵇⵇⵓⵔⵏⵉⵏ, ⵣⴳⵉⵙⵏⵜ ⵜⴰⴹⵓⵔⵉ ⵏ ⵎⵏⵏⴰⵡⵜ ⵜⵏⴱⴰⴹⵉⵏ, ⵜⴰⴷⵉⴽⵜⴰⵜⵓⵔⵉⵜ ⵜⴰⵙⵔⴷⴰⵙⵜ, ⴰⵙⵉⵍⵍⵢ ⵏ ⵓⴳⵍⵍⵉⴷ ⴰⵍⴼⵓⵏⵚⵓ ⵡⵉⵙ ⴽⵔⴰⴹ ⴷ ⵎⵔⴰⵡ ⴼ ⵜⵏⴱⴰⴹⵜ ⴷ ⵡⴰⵍⵍⴰⵙ ⵉ ⵓⵙⵏⵎⵍ ⵏ ⵜⵙⵔⵜⵉⵜ ⵏ ⵔⵔⵉⴼ ⴰⵛⴽⵓ ⴰⵏⴳⴳⴰⵔⵓ ⴰⴷ ⵉⵙⴷⵉⴷⴷⵉ ⴰⵥⴳⵯⵔ ⴰⵎⵙⴷⵓⵔⵔⵉ ⴰⵚⴱⵏⵢⵓⵍ ⵙ ⵜⵉⵎⵎⴰⴷ ⵏⵏⵙ.

## ⴰⵎⵏⴰⴹ
ⵖ ⵜⵣⵡⵉⵔⵉ ⵏ 1921, ⵙⵙⵏⵜⴰⵏⵜ ⵜⴰⴳⴳⴰⵍⵉⵏ ⵜⵉⵚⴱⵍⵢⵓⵏⵉⵏ, ⴷⴰⵡ ⵏ ⵜⵖⵍⴼⵜ ⵏ ⵓⵊⵉⵏⵉⵕⴰⵍ ⵎⴰⵏⵡⵉⵍ ⴼⵉⵔⵏⴰⵏⴷⵉⵣ ⵙⵉⵍⴼⵉⵙⵜⵔ, ⵢⴰⵏ ⵓⵙⵓⴳⵉ ⴼ ⵓⴳⴰⴼⴰⵢ ⴰⴳⵎⵓⴹⴰⵏ ⵏ ⵍⵎⵖⵔⵉⴱ ⵣⵖ ⵉⴼⵜⴰⵙⵏ ⵏⵏⴰ ⵢⴰⴷ ⵓⵎⵥⵏⵜ. ⵉⵜⵜⵢⵓⵙⴽⴰⵔ ⵓⴽⵛⴰⵎ ⴱⵍⴰ ⵙⵔⵙⵏ ⵉⵚⴱⵍⵢⵓⵏⵏ ⵢⴰⵏ ⵓⵣⵔⵉⵔⵉⴳ ⵏ ⵓⵏⵢⴰⵍⴽⴰⵎ ⵎⵇⵇⵓⵔⵏ ⵓⵍⴰ ⵓⵎⵥⵏ ⵉⴷⵖⴰⵔⵏ ⵏⵏⴰ ⵙ ⴽⵛⵎⵏ ⵙ ⵜⵎⴰⵎⴽⵜ ⵜⵓⵎⵎⵉⴷⵜ. ⴽⵛⵎⵏ ⵉⵚⴱⵍⵢⵓⵏⵏ 130 ⴽⵉⵍⵓⵎⵉⵟⵔ ⴷⴰⵔ ⵡⴰⴷⵓⵔⵏ ⵏ ⵉⵣⵏⴳⴰ, ⵎⴰⵛⵛ ⵓⵔ ⴱⵏⵉⵏ ⵉⴳⵓⴷⴰⵔ ⵖ ⵜⵜⴰⵔⵉⵏ ⵉⵅⴼⴰⵡⵏ ⵏⵏⵙⵏ ⵡⴰⵍⴰ ⵙⴽⵔⵏ ⵉⴷⵖⴰⵔⵏ ⵖ ⴷ ⵜⵜⴰⵡⵉⵏ ⴰⵢⵍⵍⵉ ⵙ ⵙⵖⴰⵡⵙⴰⵏ ⵏ ⵡⴰⵎⴰⵏ. ⴰⴽⴰⵍ ⴰⵎⴰⵢⵏⵓ ⵍⵍⵉ ⵓⵎⵥⵏ ⴳⴰⵏ ⴳⵉⵙ ⴽⵔⴰ ⵏ ⵡⴰⵏⵙⴰⵜⵏ ⵉⵙⵔⴷⴰⵙⵏ ⴳ ⵍⵍⴰⵏⵜ ⵖⴰⵔ ⴽⵔⴰ ⵏ ⵜⴳⵯⵎⵎⴰ ⴳⴰⵏⵉⵏ ⴰⴱⵍⵓⴽ (*blocaos*), ⴽⵔⴰⵢⴳⴰⵜ ⵢⴰⵜ ⵣⴳⵉⵜⵙⵏⵜ ⴰⵔ ⴳⵉⵙⵏⵜ ⵉⵜⵜⵉⵍⵉ ⵢⴰⵏ ⵡⵓⵔⴰⵡ ⵏ ⵓⵄⵚⴽⵕⵉ (12 ⴰⵔ 20). ⴰⵏⵙⴰⵜⵏ ⵍⵍⵓⵣⵣⴰⵏ, ⵎⵢⴰⴳⴰⵏ ⴽⵉⴳⴰⵏ, ⴰⵔ ⴱⴰⵀⵔⴰ ⵜⵜⵉⵍⵉⵏ ⵖ ⵎⴰⵏⵉ ⵢⴰⵜⵜⵓⵢⵏ, ⴰⴳⴳⵓⴳⵏ ⵉ ⵉⵙⵓⴳⴰⵎ ⵏ ⵡⴰⵎⴰⵏ, ⵢⵉⵍⵉⵃ ⴷⴰⵔⵙⵏ ⴰⵏⵢⴰⵍⴽⴰⵎ ⴷ ⵡⴰⵏⵙⴰⵜⵏ ⵉⵙⵉⵍⴰⵏⵏ. ⴰⵡⵜⵜⴰⵙ ⴰⵏⴳⴳⴰⵔⵓ ⵏ ⵓⵎⵣⵉⵣⵣⵍ ⵉⴳⴰ ⵜ ⵓⵙⵔⵓⵙ ⵏ ⵢⴰⵜ ⵜⵉⵍⵉⵜ ⵜⴰⵙⵔⴷⴰⵙⵜ ⵜⴰⵎⵖⵍⴰⵍⵜ ⵖ ⵓⵙⵍⴰⵍⵍⵓ ⵏ ⵍⵃⵓⵙⵉⵎⴰ ⵍⵍⵉ ⵉⴳⴰⵏ ⵢⴰⵏ ⵓⴷⵖⴰⵔ ⴰⵙⵜⵔⴰⵜⵉⵊⵉ ⴳⵔ ⵓⴼⵜⴰⵙ ⴰⵎⵖⵔⵉⴱⵉ ⵓⵜⵔⵉⵎ ⴷ ⵓⴳⵎⵎⵓⴹⴰⵏ.

ⵜⴰⴳⴳⴰⵍⵉⵏ ⵜⴰⵔⵓⵍⴳⴰⵏⵉⵏ ⵜⵉⵔⵉⴼⵉⵢⵉⵏ ⵍⵍⴰⵏⵜ ⴷⴷⴰⵡ ⵏ ⵜⵖⵍⴼⵜ ⵎⵓⵃⵎⵎⴰⴷ ⴱⵏ ⵄⴱⴷⵍⴽⵔⵉⵎ ⵍⵅⵟⵟⴰⴱⵉ (ⵉⵜⵜⵢⵓⵙⴰⵏ ⵓⴳⴳⴰⵔ ⵙ ⵄⴱⴷⵍⴽⵔⵉⵎ) ⵍⵍⵉ ⵜⵜ ⵉⵏⵏ ⵉⴽⴽⴰⵏ ⵉⴳⴰ ⵢⴰⵏ ⵓⵎⴰⵡⴰⵙ ⴷ ⵓⵎⵙⵙⵓⵖⵍ ⴳ ⵓⵙⵉⵔⴰ ⴰⵚⴱⵍⵢⵓⵏ ⵏ ⵉⵙⴽⴽⵉⵏⵏ ⵏ ⵉⵕⵚⵍⵉⵢⵏ ⵖ ⵎⵍⵉⵍⵜ, ⵉⴳ ⵢⴰⵏ ⵣⵖ ⵓⵎⵖⴰⵔⵏ ⵏ ⵜⵇⴱⵉⵍⵜ ⵏ ⴰⵢⵜ ⵡⵔⵢⴰⵖⵍ.

## ⴰⵏⵡⴰⵍ
ⵖ 15 ⵢⴰⵏⴰⵢⵔ 1921, ⴷⴷⴰⵡ ⵏ ⵜⵖⵍⴼⵜ ⵏ ⵙⵉⵍⴼⵉⵙⵜⵔ, ⴽⵛⵎⵏⵜ ⵜⴰⴳⴳⴰⵍⵉⵏ ⵜⵉⵚⴱⵍⵢⵓⵏⵉⵏ ⵙ ⵓⵙⵓⵏ ⵎⵥⵥⵉⵢⵏ ⵎⵉ ⵉⵙⵎ ⴰⵏⵡⴰⵍ ⵖ ⵓⵣⴰⵖⴰⵔ ⵏ ⴰⵢⵜ ⵓⵍⵉⵛⴽ, ⴰⵎⵥⵏ ⵜ. ⵚⴽⵓⵏⵜ ⴳⵉⵙ ⵜⴰⵙⵉⵍⴰ ⵜⴰⵙⵉⵍⴰⵏⵜ ⵣⵖ ⵔⴰⴷ ⵙⵙⵏⵜⴰⵢⵏⵜ ⵜⵉⵎⵀⴰⵍ ⵏⵏⵙⵏ ⵙ ⵓⵡⵜⵜⴰⵙ ⵏ ⵓⵙⴷⵓⵔⵔⵉ ⵏ ⵍⵎⵖⵔⵉⴱ ⴰⴳⵎⵎⵓⴹⴰⵏ. ⵉⴽⴽⴰ ⵜⵜ ⵉⵏⵏ ⵙⵉⵍ ⴼⵙⵜⵔ ⵉⴳⴰ ⵢⴰⵏ ⵓⴼⴳⴰⵏ ⴰⵎⴰⴷⵓ, ⵉⵙⴽⴰⵔⵏ ⴱⵍⴰ ⴱⴰⵀⵔⴰ ⵉⵙⵡⵉⵏⴳⵎ, ⵉⵜⵜⵢⵓⵙⵙⴰⵏ ⴷⴰⵖ ⵉⵙ ⵜ ⵉⵃⵎⵍ ⵓⴳⵍⵍⵉⴷ ⴰⵍⴼⵓⵏⵚⵓ ⵡⵉⵙ ⴽⵔⴰⴹ ⴷ ⵎⵔⴰⵡ. ⵖ ⵓⵙⴳⴳⵯⴰⵙ ⵏ ⵜⵖⵍⴼⵜ ⵏⵏⵙ ⴼ ⵜⵙⵉⵍⴰ ⵏ ⵎⵍⵉⵍⵜ, ⵉⵙⵙⵉⵎⵖⵓⵔ ⵙⵉⵍⴼⵉⵙⵜⵔ ⴰⴽⴰⵍ ⴷⴰ ⵜⵓⵎⵥ ⵚⴱⴰⵏⵢⴰ ⵖ ⵔⵔⵉⴼ ⴰⵏⴰⵎⵎⵙ ⴼ ⵙⵏⴰⵜ ⵜⵉⴽⴽⴰⵍ.

## ⵉⵙⴰⵖⵓⵍⵏ
ⵕⵓⵥⵉⵍⵍⴰ ⴰⵢⴰⵏ

ⵜⴳⴰ **ⵕⵓⵥⵉⵍⵍⴰ ⴰⵢⴰⵏ** ⵢⴰⵜ ⵜⵎⵓⵔⴰⵔⵜ ⵜⴰⵣⵣⵓⵍⴰⵏⵜ ⵏ ⵜⵡⵊⵊⴰ ⵏ ⵓⴹⴰⵕ, ⴷⴰ ⵜⴻⵜⵜⵓⵔⴰⵔ ⴰⵎ ⵜⵎⴰⴽⵯⴰⵢⵜ ⵉ ⵓⵙⴳⵔⴰⵡ ⵏ ⵟⵓⵟⵏⵀⴰⵎ ⵀⵓⵟⵙⴱⵓⵔ ⵖ ⵜⴰⴱⵔⴱⵔⵣⴰ ⵏ ⵜⵎⵖⴰⵔⵉⵏ ⴷ ⵜⴰⴳⴳⴰⵢⵜ ⵜⴰⵏⴰⵎⵓⵔⵜ ⵏ ⵍⵎⵖⵔⵉⴱ. ⵖ ⵓⵙⵡⵉⵔ ⴰⴳⵔⴰⵖⵍⴰⵏ, ⵜⴳⵣⴰ ⴰⵢⴰⵏ ⵉⵏⴳⵍⵉⵣ ⴷⴷⴰⵡ 17 ⴷ 19 ⴷⴰⵜ ⵏ ⵡⴰⴷ ⵜⵎⵎⴰⵜⵜⵉ ⵙ ⵜⵔⴰⴱⴱⵓⵜ ⵏ ⵍⵎⵖⵔⵉⴱ.

## ⵜⵉⵎⵥⵉ ⵏⵏⵙ
ⵜⵍⵓⵍ ⵖ ⵔⵉⴷⵉⵏ, ⴱⴰⴱⴰⵙ ⵉⴳⴰ ⴰⵎⵖⵔⵉⴱⵉ, ⵜⴳ ⵉⵏⵏⴰⵙ ⵜⴰⵙⴽⵓⵜⵍⴰⵏⴷⵜ. ⵜⵖⵔⴰ ⴰⵢⴰⵏ ⵖ ⵜⵉⵏⵎⵍ ⵏ ⵎⴰⵢⴷⵏ ⵉⵔⵍⵉⴳ.

## ⵜⵓⴷⵔⵜ ⵜⴰⵣⵣⵓⵍⴰⵏⵜ ⴷ ⵉⵙⴳⵔⴰⵡⵏ
### ⵜⵛⵉⵍⵙⵉ
ⵜⵙⵙⵏⵜⴰ ⴰⵢⴰⵏ ⵜⵓⴷⵔⵜ ⵏⵏⵙ ⵜⴰⵣⵣⵓⵍⴰⵏⵜ ⴷ ⵜⵛⵉⵍⵙⵉ ⴹⴰⵕⴰⵜ ⵏ ⵓⵣⵔⴰⵢ ⵖ ⵡⴰⵎⵎⴰⵙ ⵏ ⵓⵏⵓⴼⵍⴰⵢ ⵏ ⵓⵙⴳⵔⴰⵡ. ⵜⴱⴷⴰ ⵖ ⵓⵏⴳⵔⴰⵡ ⵏ ⵉⵄⵔⵔⵉⵎⵏ, ⵜⴰⵎⵓ ⵖ ⵜⵛⵉⵍⵙⵉ ⴷⴷⵓ 17 ⵏⵏⴰ ⵢⵉⵡⵉⵏ ⵜⴰⵢⵓⴳⴰ ⵏ ⵜⵎⵖⵓⵏⵜ ⴷ ⵓⴽⵔⵡⴰⵙ. ⵜⵓⵔⴰⵔ ⵜⴰⵎⵏⵢⵓⴳⴰⵔⵜ ⵏⵏⵙ ⵜⴰⵎⵣⵡⴰⵔⵓⵜ ⵖ ⵖⵓⵛⵜ ⵏ 2013 ⵎⴳⴰⵍ ⴷⵓⵏⴽⴰⵙⵜⵔ ⵔⵓⴼⵔⵙ ⴱⵉⵍⵣ; ⵜⵏⵏⵔⵓ ⵜⵛⵉⵍⵙⵉ. ⴹⴼⵓⵕⵏ ⵉⵍⵎⵎⴰ ⴽⵕⴰⴹ ⵉⵏⴼⴰⵍⴰⵍⵏ ⵢⴰⴹⵏⵉⵏ ⵎⴳⴰⵍ ⵉⴼⵉⵔⵟⵓⵏ, ⴱⵔⵉⵙⵜⵓⵍ ⵙⵉⵜⵉ ⴷ ⵏⵓⵜⵙ ⴽⴰⵡⵏⵜⵉ ⴷⴰⵜ ⵏ ⵡⴰⴷ ⵜⴻⵜⵜⵢⵓⵙⵜⴰ ⴰⴼⴰⴷ ⴰⴷ ⵜⴰⵎⵓ ⵖ ⵜⵔⴰⴱⴱⵓⵜ ⵏ ⵜⵛⵉⵍⵙⵉ ⵖ ⵜⴱⵔⵣⴰ ⵜⴰⴳⵔⴰⵖⵍⴰⵏⵜ ⵏ ⵉⵙⴳⵔⴰⵡⵏ ⵏ ⵜⵎⵖⴰⵔⵉⵏ 2013, ⵜⵓⵔⴰⵔ ⵙⵏⴰⵜ ⵜⴽⴽⴰⵍ, ⵜⴳ ⵜⵛⵉⵍⵙⵉ ⵜⵉⵙ ⵙⵏⴰⵜ ⵖ ⵓⵎⵣⵉⵣⵡⵔ ⴰⴷ. ⵖ 30 ⵖⵓⵛⵜ, ⵜⵙⵙⵡⴰ ⴰⵢⴰⵏ ⴽⴽⵓⵥⵜ ⵜⵎⵙⵙⵡⵉⵜⵉⵏ ⵎⴳⴰⵍ ⵍⵓⵏⴷⵓⵏ ⴱⵉⵣ ⵖ ⵜⵎⵖⵓⵏⵜ ⵜⴰⵏⵓⴼⵍⴰⵢⵜ ⵏ ⵜⵎⵖⴰⵔⵉⵏ (FA WSL) ⵖ ⵢⴰⵏ ⵓⵏⵎⴰⵍⴰ ⵖ ⵜⵏⵔⴰ ⵜⵛⵉⵍⵙⵉ ⵙ 8-0. 

#### ⵉⵣⵎⴰⵣ ⵏ ⵓⵕⵟⵟⴰⵍ
ⴹⴰⵕⴰⵜ ⵏ ⴽⴽⵓⵥ ⵉⵏⴼⴰⵍⴰⵏ ⴷⴰ ⵜⵙⴽⵔ ⵖ ⵉⵎⵣⵉⵣⵡⴰⵔⵏ ⴰⴽⴽⵯ ⴷ ⵜⵛⵉⵍⵙⵉ ⵖ 2014, ⵜⴻⵜⵜⵢⵓⵕⴹⴰⵍ ⴰⵢⴰⵏ ⵖ 2015 ⵉ ⵎⵉⵍⵡⴰⵍ; ⵜⴰⴳⴳⴰⵢⵜ ⴷⴰ ⴼ ⵜⵙⵙⵡⴰ ⵙⵏⴰⵜ ⵜⵎⵙⵙⵡⵉⵜⵉⵏ ⴷ ⵜⵛⵉⵍⵙⵉ ⵖ ⵓⴽⵔⵡⴰⵙ ⵏ ⵜⵎⵖⵓⵏⵜ ⵜⴰⵏⵓⴼⵍⴰⵢⵜ ⵏ ⵜⵎⵖⴰⵔⵉⵏ ⵖ 2015. ⴷⴼⴼⵉⵔ ⵏ ⴽⵔⴰ ⵏ ⵢⵉⵔⵏ ⴷ ⵎⵉⵍⵡⴰⵍ, ⵜⴰⵖⵓⵍ ⵙ ⴰⵙⴳⵔⴰⵡ ⵏⵏⵙ ⴰⵎⵣⵡⴰⵔⵓ. ⵖ 2016, ⵜⴻⵜⵜⵢⵓⵔⴹⴰⵍ ⴷⴰⵖ ⵉ ⴱⵔⵉⵙⵜⵓⵍ ⵙⵉⵜⵉ ⵏⵏⴰ ⴷ ⵜⵏⴼⴰⵍⴰⵍ ⵜⵥⴰⵜ ⵜⴽⴽⴰⵍ, ⵜⵙⵙⵡⵓ ⴽⵕⴰⴹⵜ ⵜⵎⵙⵙⵡⵉⵜⵉⵏ ⵖ ⵉⵎⵣⵉⵣⵡⴰⵔ ⴰⴽⴽⵯ ⴷⴰⵜ ⵏ ⵡⴰⴷ ⵜⵓⵔⵔⵉ ⵙ ⵜⵛⵉⵍⵙⵉ ⴰⵛⴽⵓ ⵢⵓⴳⵉ ⵓⵎⵙⵙⴰⵏⵓⵏ ⵏ ⴱⵔⵉⵙⵜⵓⵍ ⴰⴷ ⵉⵙⵙⵉⵖⵣⵉⴼ ⴰⵕⵟⵟⴰⵍ ⵏⵏⵙ. ⴹⴰⵕⴰⵜ ⵏ ⵡⵓⴼⵓⵖ ⵏⵏⵙ ⵣⵖ ⴱⵔⵉⵙⵜⵓⵍ, ⵜⴻⵜⵜⵢⵓⵕⴹⴰⵍ ⴷⴰⵖ ⵉ ⵉⴼⵉⵔⵟⵓⵏ ⵍⵍⵉ ⵔⴰⴷ ⵉⴳ ⴰⵙⴳⵔⴰⵡ ⵏⵏⵙ ⵡⵉⵙ ⴽⴽⵓⵥ. ⵜⵙⵙⵡⴰ ⵜⵉⵎⵙⵙⵡⵉⵜ ⵏⵏⵙ ⵜⴰⵎⵣⵡⴰⵔⵓⵜ ⴷ ⵉⴼⵉⵔⵟⵓⵏ ⵖ 17 ⵢⵓⵍⵢⵓ ⵖ ⵜⵎⵏⵢⵓⴳⴰⵔⵜ ⵖ ⵏⵏⵔⴰⵏ ⵙ 3–0 ⵎⴳⴰⵍ ⵢⵓⴼⵉⵍ ⵜⴰⵡⵏ.

## ⵜⵓⴷⵔⵜ ⵜⴰⵣⵣⵓⵍⴰⵏⵜ ⵜⴰⴳⵔⴰⵖⵍⴰⵏⵜ
ⵜⵓⵔⴰⵔ ⴰⵢⴰⵏ ⴷ ⵏⵏⴳⵍⵉⵣ ⴷⴷⴰⵡ 17 ⵓⵍⴰ ⴷⴷⴰⵡ 17. ⴳⵔ 2011 ⴷ 2012, ⵜⵙⴽⵔ ⵙⵎⵎⵓⵙ ⵉⵏⴼⴰⵍⴰⵍⵏ, ⵜⵙⵙⵡⵓ ⵢⴰⵜ ⵜⵎⵙⵙⵡⵉⵜ (ⵎⴳⴰⵍ ⴼⵉⵏⴰⵍⵏⴷⴰ). 

ⴰⵛⴽⵓ ⴱⴰⴱⴰⵙ ⵉⴳⴰ ⴰⵎⵖⵔⵉⴱⵉ, ⵜⵎⵉⵍ ⴰⴷ ⵜⴳⵣⵉ ⵍⵎⵖⵔⵉⴱ, ⵜⵙⵙⵏⵜⴰ ⴷⵉⴷⵙ ⵖ ⵢⵓⵏⵢⵓ 2021, ⵜⵙⵙⵡⵓ ⴷⴼⴼⵉⵔ ⵏ ⵓⴽⵛⵛⵓⵎ ⵏⵏⵙ ⵙ ⵜⵓⵙⴷⵉⴷⵜ ⵖ ⵜⵎⵏⵢⵓⴳⴰⵔⵜ ⵖ ⵉⵏⵏⵔⴰ ⵍⵎⵖⵔⵉⴱ ⵙ 3–0 ⵎⴳⴰⵍ ⵎⴰⵍⵉ. ⴷⵔⵓⵖ ⵢⴰⴷⵍⵍⵉ ⴰⴷ ⵜⵙⵜⵉ ⵙⴽⵓⵟⵍⴰⵏⴷⴰ, ⵙ ⵓⴳⵣⵣⵓⵎ, ⴰⵛⴽⵓ ⵜⵙⵙⵉⵜⵎ ⵎⴰⵙ ⴰⴷ ⵜⴰⵎⵓ, ⵜⴳ ⵜⴰⴳⵎⴰⵎⵜ ⵖ ⵜⴰⴳⴳⴰⵢⵜ ⵜⴰⵙⴽⵓⵟⵍⴰⵏⴷⵜ.

ⵖ 2022, ⵜⴷⵔⴰ ⴰⵢⴰⵏ ⵖ ⵓⴽⵔⵡⴰⵙ ⵏ ⵜⴼⵔⵉⵇⵜ ⵏ ⵜⵎⵜⵜⵉⵡⵉⵏ ⵉ ⵜⵎⵖⴰⵔⵉⵏ ⵏⵏⴰ ⵉⵙⵏⵎⴰⵍⴰ ⵍⵎⵖⵔⵉⴱ. ⵜⵙⵙⵏⵜⴰ ⵜⵉⵎⵢⵓⴳⴰⵔⵉⵏ ⵙ ⵙⴹⵉⵚⵜ ⵙⵖ ⵜⵓⴷⴷⵎⴰ, ⵜⵙⵙⵡⵓ ⵙⵏⴰⵜ ⵜⵎⵙⵙⵡⵉⵜⵉⵏ, ⵢⴰⵜ ⵣⴳⵉⵜⵙⵏⵜ ⵖ ⵜⵎⵏⵢⵓⴳⴰⵔⵜ ⵏ ⵜⴳⵉⵔⴰ. ⵜⵔⵥⴰ ⵜⴰⴳⴳⴰⵢⵜ ⵏ ⵍⵎⵖⵔⵉⴱ ⵙ 2–1, ⵜⴳ ⵜⵉⵙ ⵙⵏⴰⵜ ⵖ ⵓⵎⵣⵉⵣⵡⵔ ⵖ   ⵓⵎⵏⵉⴷ ⵏ ⵜⴼⵔⵉⵇⵜ ⵏ ⵓⵏⵥⵓⵍ.

### ⴰⵙⴳⵔⴰⵡ
*Ar ass n 16 Dujanbir 2023*

### Agraɣlan
*Ar 31 Kṭubr 2013* 

## ⵉⵙⴰⵖⵓⵍⵏ

ⴰⵙⵎⵉⵍ:ⵜⵉⵎⵓⵔⴰⵔⵉⵏ ⵏ ⵜⵡⵊⵊⴰ ⵏ ⵓⴹⴰⵕ
ⴰⵙⵎⵉⵍ:ⵜⵉⵎⵓⵔⴰⵔⵉⵏ ⵏ ⵜⵓⴼⵔⵉⵏⵜ ⵜⴰⵏⴰⵎⵓⵔⵜ ⵜⴰⵎⵖⵔⵉⴱⵉⵜ
ⴰⵙⵎⵉⵍ:ⵜⵉⵎⵓⵔⴰⵔⵉⵏ ⵜⵉⵎⵖⵔⵉⴱⵉⵢⵉⵏ
ⵄⴱⴷⵍⵡⴰⵃⴷ ⵍⵎⵕⵕⴰⴽⵛⵉ

**ⵄⴱⴷⵍⵡⴰⵃⴷ ⵍⵎⵕⵕⴰⴽⵛⵉ**  (1185-1250) ⵉⵙⵎ ⵏⵏⵙ ⴰⴷⵜⵜⴰⵏ **ⵎⵓⵃⵢⵉ ⴷⴷⵉⵏ ⵄⴱⴷⵍⵡⴰⵃⴷ ⵓ ⵄⵍⵉ ⵜⵜⴰⵎⵉⵎⵉ ⵍⵎⵕⵕⴰⴽⵛⵉ**, ⵉⴳⴰ ⵢⴰⵏ ⵓⵎⵙⵏⵎⵣⵔⵓⵢ ⴰⵎⵖⵔⵉⴱⵉ ⵉⴷⴷⵔⵏ ⴳ ⵓⵣⵎⵣ ⵏ ⵉⵎⵓⵡⴰⵃⵃⵉⴷⵉⵢⵏ. ⵉⵍⵓⵍ ⴳ ⵎⵕⵕⴰⴽⵛ, ⵉⵖⵔⴰ ⴳ ⴼⴰⵙ ⴷ ⵡⴰⵏⴷⴰⵍⵓⵙ. ⵉⵎⵎⵓⴷⴷⴰ ⵉⵍⵎⵎⴰ ⵖⵔ ⵎⵉⵚⵕⴰ ⴰⵙⴳⴳⵯⴰⵙ ⵏ 1217. ⵉⵃⵓⵊⵊⴰ/ⵉⵏⵣⵍ ⴷ ⴰⵙⴳⴳⵯⴰⵙ ⵏ 1223. ⴷ ⵉⴽⴽⴰ ⴷ ⴽⵉⴳⴰⵏ ⵏ ⵜⵉⵎⵉⵣⴰⵔ ⵏ ⵓⴳⵎⵓⴹ. ⴷ ⵉⵙⵙⵓⴼⵖ ⴷ ⴰⴷⵍⵉⵙ ⵏⵏⵙ «ⴰⵏⴰⴳⵔⴰⵣ ⴳ ⵓⵙⴳⵣⵍ ⵏ ⵉⵏⵖⵎⵉⵙⵏ ⵏ ⵍⵎⵖⵔⵉⴱ» ⵙ ⵓⵙⵓⵜⵔ ⵏ ⵢⴰⵏ ⵓⵎⴰⵡⵙⴰⵙ ⵙⴳ ⵉⵙⵙⴼⴰⵡ ⵏ ⵏⵏⴰⵚⵕ ⵍⵄⴱⴱⴰⵙⵉ ⴳ ⵓⵙⴳⴳⵯⴰⵙ ⵏ  1224.

## ⵜⵓⴷⵔⵜ ⵏⵏⵙ
ⵉⵍⵓⵍ ⴳ ⵎⵕⵕⴰⴽⵛ ⴳ ⵜⴳⵉⵔⴰ ⵏ ⵡⴰⵢⵢⵓⵔ ⵏ ⵏⵓⵡⴰⵏⴱⵉⵔ ⴳ ⵓⵙⴳⴳⵯⴰⵙ ⵏ 1185 , ⴳ ⵡⵓⵙⵙⴰⵏ ⵉⵎⵣⵡⵓⵔⴰ ⵏ ⴰⴱⵉ ⵏ ⵢⵓⵙⴼ, ⵢⴰⵄⵇⵓⴱ ⵓ ⵢⵓⵙⴼ ⵓ ⵄⴱⴷ ⵍⵎⵓⵎⵏ ⵓ ⵄⵍⵉ ⴰⵎⵓⵡⴰⵃⵃⵉⴷⵉ, ⵍⵎⵏⵚⵓⵕ, ⴱⴰⴱ ⵏ ⵜⵎⴰⵣⵉⵔⵜ ⵏ ⵍⵎⵖⵔⵉⴱ ⵜⵉⵣⵉ ⴰⵏⵏ. ⵉⵎⵎⵓⵜⵜⵉ ⵉⵍⵎⵎⴰ ⵖⵔ ⵜⵖⵔⵎⵜ ⵏ ⴼⴰⵙ,ⵍⵍⵉⴳ ⴷⴰⵔⵙ ⵜⵍⵍⴰ ⵜⵥⴰ ⵏ ⵉⵙⴳⴳⵯⴰⵙⵏ ⴳ ⵓⵡⵜⴰⵢ ⵏⵏⵙ, ⴷ ⵉⵖⵔⴰ ⴳⵉⵙ ⵍⵇⵓⵕⴰⵏ, ⵉⵙⵖⵓⴷⵓ ⵜ ⴷ ⵢⵓⵍⵙ ⵜ ⵖⴼ ⵢⴰⵜ ⵜⴳⵔⵓⵎⵎⴰ ⵉⵎⵇⵇⵔⴰⵏⵏ ⵉⵀⵢⵢⴰⵏ ⵏ ⵜⵎⴰⵙⵙⴰⵏⵉⵏ ⵏ ⵓⵇⵓⵕⴰⵏ ⴷ ⵡⴰⵡⴰⵍ ⴷ ⵜⵊⵕⵕⵓⵎⵜ ⴷ ⵜⵓⵜⵍⴰⵢⵜ.

ⵜⵉⵣⵉ ⵍⵍⵉ ⵉⵙⵎⴷ ⵍⵎⵕⵕⴰⴽⵖⵉ ⴰⵢⵍⵍⵉ ⵉⵔⴰ ⴳ ⵡⴰⵎⵎⴰⵥ ⴰⵎⴰⵙⵙⴰⵏ ⴳ ⴼⴰⵙ, ⵢⵓⵔⵔⵉ ⴷ ⵖⵔ ⵎⵕⵕⴰⴽⵛ, ⴷ ⵉⵖⴰⵎⴰ ⴰⵔ ⵉⵜⵜⴽⴽⴰ ⴳⵔ ⵜⵎⴷⵉⵏⵉⵏ ⴰⵏⵏ ,ⴷ ⴰⵔ ⵉⵜⵜⴰⵎⵥ ⴰⵢⵏⵏⴰ ⴰⵙ ⵉⵜⵜⵓⴼⴽⴰⵏ ⴳ ⵜⵎⴰⵙⵙⴰⵏⵉⵏ ⴷ ⵜⵓⵙⵙⵏⵉⵡⵉⵏ ⴷ ⵜⵥⵓⵕⵉⵡⵉⵏ.

ⵉⵔⴰ ⵉⵍⵎⵎⴰ ⴰⴷ ⵉⵎⵎⵓⴷⴷⵓ ⵙ ⵡⴰⵏⴷⴰⵍⵓⵙ, ⵉⴼⵜⴰ ⵙⵉⵙ  ⴳ ⵜⵣⵡⵉⵔⵉ ⵏ ⵓⵙⴳⴳⵯⴰⵙ 1207. ⵜⵉⵣⵉ ⵍⵍⵉ ⵏⵏ ⵉⴳⴳⵉⵣ ⴳ ⵢⵉⵛⴱⵉⵍⵢⴰ, ⴷ ⵉⵙⵙⵎⵏⵉⴷ ⵜ ⵢⴰⵏ ⵓⵎⴷⴷⴰⴽⴽⵯⵍ ⵏⵏⵙ ⵉⵙⵎ ⵏⵏⵙ ⵎⵓⵃⵎⵎⴰⴷ ⵓ ⵍⴼⴹⵍ ⵉ ⵓⵏⴱⴱⴰⴹ ⵏⵏⵙ ⴱⵕⴰⵀⵉⵎ ⵓ ⴰⴱⵉ ⵢⴰⵄⵇⵓⴱ ⵢⵓⵙⴼ, ⴳⵯⵎⴰⵙ ⵏ ⵓⵎⴰⵡⴰⵃⵃⵉⴷⵉ ⵏⵏⴰⵚⵕ, ⴷ ⵉⵙⴱⵔⵔⴽ ⵙⵉⵙ ⴷ ⵉⴳ ⵙⵓⵔ ⴷⴰⵔⵙ ⵢⴰⵏ ⴳ ⵉⵎⴷⴷⵓⴽⴽⴰⵍ ⵏⵏⵙ ⵍⵍⵉ ⴷⴰⵔⵙ ⵏⴱⴰⵀⵔⴰ ⵄⵣⵣⴰⵏⵉⵏ.

## ⴽⵔⴰ ⴳ ⵉⴷⵍⵉⵙⵏ ⵏⵏⵙ

# ⴰⵏⴰⴳⵔⴰⵣ ⴳ ⵓⵙⴳⵣⵍ ⵏ ⵉⵏⵖⵎⵉⵙⵏ ⵏ ⵍⵎⵖⵔⵉⴱ .

## ⵥⵕ ⵓⴳⴳⴰⵔ

* **[[ⵎⵀⴷⵉ ⵓ ⵜⵓⵎⵕⵜ]]**
* **[[ⴰⵏⴷⴰⵍⵓⵙ]]**
* **[[ⵉⵎⵓⵡⴰⵃⵃⵉⴷⵉⵢⵏ]]**

## ⵉⵙⴰⵖⵓⵍ
ⵄⴱⴷⵍⴼⵜⵜⴰⵃ ⴽⵉⵍⵉⵟⵓ

**ⵄⴱⴷⵍⴼⵜⵜⴰⵃ ⴽⵉⵍⵉⵟⵓ** (ⵉⵍⵓⵍ ⴳ 10 ⵉⴱⵔⵉⵔ 1945, ⴳ ⵜⵖⵔⵎⵜ ⵏ ⵕⵕⴱⴰⵟ), ⵉⴳⴰ ⵢⴰⵏ ⵓⵎⴰⵔⴰ ⴷ ⵓⵎⵏⴳⴰⵍ ⴷ ⵓⵏⴼⵔⴰⵏ ⴰⵎⵖⵔⵉⴱⵉ. ⴰⵔ ⵉⵜⵜⴰⵔⴰ ⵙ ⵙⵏⴰⵜ ⵜⵓⵜⵍⴰⵢⵉⵏ ⵜⴰⵄⵕⴰⴱⵜ ⴷ ⵜⴼⵕⴰⵏⵚⵉⵚⵜ ⴳ ⵢⵉⴳⵔ ⵏ ⵡⵓⵏⴳⴰⵍ ⴷ ⵓⴼⵔⴰⵏ ⴰⵙⴽⵍⴰⵏ, ⵉⵙⵙⵎⵔⵙ ⵉⵖⴰⵡⴰⵙⵏ ⵉⵜⵔⴰⵔⵏ ⴰⴼⴰⴷ ⴰⴷ ⵉⵔⵎⵙ ⵉⴹⵕⵉⵚⵏ ⵉⴽⵍⴰⵙⵉⴽⵉⵢⵏ/ⵉⵣⴰⵢⴽⵓⵜⵏ. ⵢⵓⵎⵥ ⵜⴰⵙⵎⵖⵓⵔⵜ ⵜⴰⴳⵔⴰⵖⵍⴰⵏⵜ ⵏ ⵓⴳⵍⵍⵉⴷ ⴼⴰⵢⵚⴰⵍ ⴳ ⵜⵓⵜⵍⴰⵢⵜ ⵜⴰⵙⵔⵖⵉⵏⵜ ⴷ ⵜⵙⴽⵍⴰ ⴳ ⵓⵙⴳⴳⵯⴰⵙⵏ 2023. ⴷ ⵢⵓⵎⵥ ⴰⵡⴷ ⵜⴰⵙⵎⵖⵓⵔⵜ ⵜⴰⴼⵕⴰⵏⴽⵓⴼⵓⵏⵉⵜ ⵜⴰⵎⵇⵇⵔⴰⵏⵜ ⵍⵍⵉ ⵜⴰⴽⴽⴰ ⵜⴽⴰⴷⵉⵎⵉⵜ ⵜⴰⴼⵕⴰⵏⵚⴰⵡⵉⵜ; ⵙ ⵓⴷⴰⴽⴰⴹ ⵖⴼ ⵓⴱⵔⵉⴷ ⵏⵏⵙ ⴰⵙⴽⵍⴰⵏ ⴷ ⵓⵡⵏⴳⵉⵎ ⵉⵥⵍⵉⵏ.

## ⵜⴰⵔⵉⴷⵉⵔⵜ ⵏⵏⵙ
ⵉⵍⵓⵍ ⵄⴱⴷⵍⴼⵜⵜⴰⵃ ⴽⵉⵍⵉⵟⵓ ⴳ ⵓⵙⴳⴳⵯⴰⵙ ⵏ 1945 ⴳ ⵜⵖⵔⵎⵜ ⵏ ⵕⵕⴱⴰⵟ, ⵍⵎⵖⵔⵉⴱ. ⵉⵖⵔⴰ ⵙ ⵉⵣⵡⴰⵔ ⴳ ⵜⵎⵣⴳⵉⴷⴰ, ⵉⵍⵎⵎⴰ ⵉⵙⵎⴷ ⵉ ⵜⵉⵖⵔⵉ ⵏⵏⵙ ⵜⴰⵙⵉⵏⴰⵏⵜ ⴳ ⵓⵙⵉⵏⴰⵏ ⵏ ⵎⵓⵍⴰⵢ ⵢⵓⵙⴼ ⴳ ⵕⵕⴱⴰⵟ. ⵉⴽⵛⵎ ⴹⴰⵕⵜ ⵏⵏⵙ ⵙ ⵜⵖⵉⵡⴰⵏⵜ ⵏ ⵜⵙⴽⵍⴰ ⴷ ⵜⵎⴰⵙⵙⴰⵏⵉⵏ ⵜⵉⵏⴼⴳⴰⵏⵉⵏ ⴳ ⵜⵙⴷⴰⵡⵉⵜ ⵏ ⵎⵓⵃⵎⵎⴰⴷ ⵡⵉⵙ ⵙⵎⵎⵓⵙ, ⴷⴰⵜ ⴰⴷ ⵉⵎⵎⵓⴷⴷⵓ ⵙ ⴱⴰⵔⵉⵣ, ⵖⵉⵍⵍⵉ ⴳ ⵢⵓⵎⵥ ⴷⵓⴽⵜⵓⵔⴰ ⵏ ⵓⵡⴰⵏⴽ ⵙⴳ ⵜⵙⴷⴰⵡⵉⵜ ⵏ ⵚⵚⵓⵕⴱⵓⵏ ⵜⴰⵎⴰⵢⵏⵓⵜ ⴳ ⵓⵙⴳⴳⵯⴰⵙ ⵏ 1982, ⵙ ⵢⴰⵜ ⵜⵓⵙⵔⵉⵙⵜ ⵖⴼ "ⴰⵍⵍⴰⵙ ⴷ ⵉⵏⴳⵔⴰⵡⵏ ⵉⴷⵍⵙⴰⵏⵏ ⴳ ⵜⴳⵛⵔⴰⵔ/ⵉⵏⴰⵡⵏ ⵉⵙⴽⵍⴰⵏ(ⵍⵎⴰⵇⴰⵎⴰⵜ) ⵏ ⵍⵀⴰⵎⴰⴷⴰⵏⵉ ⴷ ⵍⵃⴰⵔⵉⵔⵉ". ⵉⵙⵙⵏⵜⵉ ⴰⵙⵙⵍⵎⴷ ⴳ ⵓⵙⴳⴳⵯⴰⵙ ⵏ 1968 ⴰⵎ ⵓⵙⵍⵎⴰⴷ ⴳ ⵜⵖⵉⵡⴰⵏⵜ ⵏ ⵜⵙⴽⵍⴰ ⴳ ⵜⵙⴷⴰⵡⵉⵜ ⵏ ⵎⵓⵃⵎⵎⴰⴷ ⵡⵉⵙ ⵙⵎⵎⵓⵙ ⴳ ⵕⵕⴱⴰⵟ.

ⵉⵙⵙⵖⵔⴰ ⴰⵡⴷ ⴰⵎ ⵓⵙⵍⵎⴰⴷ ⴰⵏⵔⵣⴰⴼ ⴳ ⵜⵓⴳⵜⵜ ⵏ ⵜⵙⴷⴰⵡⵉⵢⵉⵏ ⵜⵉⵡⵕⵓⴱⴱⵉⵢⵉⵏ ⴷ ⵜⵎⵉⵔⵉⴽⴰⵏⵉⵢⵉⵏ, ⵙⴳⵉⵙⵏⵜ ⵜⴰⵙⴷⴰⵡⵉⵜ ⵏ ⴱⵓⵕⴹⵓ,ⴷ ⵚⵚⵓⵕⴱⵓⵏ ⵜⴰⵎⴰⵢⵏⵓⵜ, ⴽⵓⵍⵉⵊ ⴷⵓ ⴼⵕⴰⵏⵙ, ⵜⴰⵙⴷⴰⵡⵉⵜ ⵏ ⴱⵔⵉⵏⵙⵜⵓⵏ, ⵜⴰⵙⴷⴰⵡⵉⵜ ⵏ ⵀⴰⵔⴼⴰⵔⴷ. ⴳⴰⵏⵜ ⵜⵡⵓⵔⵉⵡⵉⵏ ⵏⵏⵙ ⴰⵙⵏⵜⵍ ⵏ ⵉⵎⴰⴳⵔⴰⴷⵏ ⴷ ⵉⵖⴼⴰⵡⴰⵍⵏ ⴷ ⵉⴷⵍⵉⵙⵏ, ⴷ ⵉⵔⵣⵣⵓⵜⵏ ⵉⵙⴷⴰⵡⴰⵏⵏ, ⵙ ⵜⵄⵕⴰⴱⵜ ⴷ ⵜⴼⵕⴰⵏⵚⵉⵚⵜ. ⵉⵙⴽⵔ ⵜⵓⴳⵜⵜ ⵏ ⵜⵉⵏⴰⵡⵉⵏ, ⴷ ⵉⴷⵔⴰ ⴳ ⵉⵏⵎⵓⴳⴳⴰⵔⵏ ⵉⴷⵍⵙⴰⵏⵏ ⴳ ⵍⵎⵖⵔⵉⴱ ⴷ ⴱⵕⵕⴰ ⵏⵏⵙ, ⵉⴳⴰ ⴰⴳⵎⴰⵎ ⴳ ⵜⴰⵎⵓⵏⵜ ⵏ ⵉⵎⴰⵔⴰⵜⵏ ⵏ ⵍⵎⵖⵔⵉⴱ. ⵜⵜⵢⴰⵡⵙⵓⵖⵍⵏⵜ ⴽⵔⴰ ⵏ ⵜⵡⵓⵔⵉⵡⵉⵏ ⵏⵏⵙ ⵙ ⵜⵓⴳⵜⵜ ⵏ ⵜⵓⵜⵍⴰⵢⵉⵏ ⴰⵎ "ⵜⴰⵏⴳⵍⵉⵣⵜ, ⵜⴰⴼⵕⴰⵏⵚⵉⵚⵜ, ⵜⴰⵍⵉⵎⴰⵏⵜ, ⵜⴰⵚⴱⵍⵢⵓⵏⵉⵜ, ⴷ ⵜⴰⵟⴰⵍⵢⴰⵏⵉⵜ". ⵣⵓⵏ ⴷ : ⴰⵙⵓⵖⵍ ⵏ ⵓⴷⵍⵉⵙ ⵏⵏⵙ (Cheval de Nietzsche) ⵙ ⵜⵄⵕⴰⴱⵜ ⵙⴳ ⵖⵓⵔ ⵄⴱⴷⵍⴽⴱⵉⵔ ⵛⵛⵔⵇⴰⵡⵉ (ⴰⵢⵢⵉⵙ ⵏ ⵏⵉⵜⵛ), ⴷ ⵉⴼⴼⵖ ⴷ ⵓⴷⵍⵉⵙ ⴰⴷ ⵉⵜⵜⵢⴰⵡⵙⵓⵖⵍⵏ ⵙ ⵜⵄⵕⴰⴱⵜ ⴷⴰⵜ ⴰⴷ ⵉⴼⴼⵖ ⵙ ⵜⵓⵜⵍⴰⵢⵜ ⵏⵏⴰ ⵙ ⵉⵜⵜⵢⴰⵔⴰ, ⵜⴰⴼⵕⴰⵏⵚⵉⵚⵜ.

## ⴰⴱⵔⵉⴷ ⴰⵏⴼⵔⴰⵏ ⴷ ⵓⵡⵏⴳⵉⵎ
ⵉⴱⴷⴷ ⴽⵉⵍⵉⵟⵓ ⴳ ⵓⵙⵏⴼⴰⵔ ⵏⵏⵙ ⴰⵏⴼⵔⴰⵏ ⵖⴼ ⵉⵖⴰⵡⴰⵙⵏ ⵏ ⵜⵙⴽⵍⴰ ⵏ ⵓⵙⵎⴰⵣⴰⵍ/ⵓⴱⵓⴷ ⴷ ⵜⵥⵉⵕⵉⵏ ⵜⵉⵏⴼⵔⴰⵏⵉⵏ ⵜⵉⵜⵔⴰⵔⵉⵏ, ⴰⴼⴰⴷ ⴰⴷ ⵢⴰⵍⵙ ⵉ ⵜⵖⵔⵉ ⵏ ⵡⴰⵢⴷⴰ ⴰⵙⵔⵖⵉⵏ ⴰⵎⴰⵍⵍⴰⵙ ⴷ ⵜⵙⵏⵓⴽⵢⵙⵜ/ⵜⵙⵔⵇⵇⵜ. ⴷ ⵎⵇⵇⴰⵔ ⵉⵙⵙⵎⵔⴰⵙ ⴳ ⵜⵉⵔⵔⴰ ⵏⵏⵙ ⵉⴹⵕⵉⵚⵏ ⵏ ⵡⴰⵢⴷⴰ, ⴰⵎ ⵓⴷⵍⵉⵙ ⵏ "ⵉⴼⴹ ⵏ ⵢⵉⴹ ⴷ ⵢⵉⴹ " ⴷ "ⵜⵉⴳⵛⵔⴰⵔ ⵏ ⵍⵀⴰⵎⴰⴷⴰⵏⵉ" ⴷ "ⵜⴰⴱⵔⴰⵜ ⵏ ⵓⵙⴰⵔⵓⴼ" ⵏ ⵍⵎⵄⵔⵉ ⴷ "ⵉⵏⴳⵍⴰⴼ" ⵏ ⵍⵊⴰⵃⴹ, ⴷ ⵏⵜⵜⴰ ⵓⵔ ⴰⵔ ⵉⵜⵜⴰⵏⵏⴰⵢ ⵉⵖⴼ ⵏⵏⵙ ⴰⵎ ⵓⵎⵣⵔⴰⵡ ⴳ ⵜⵙⴽⵍⴰ ⵜⴰⵇⴱⵓⵔⵜ, ⵎⴰⵛⴰ ⴰⵔ ⵉⵥⵕⵕⴰ ⴳ ⵉⴹⵕⵉⵚⵏ ⴰⴷ ⵢⴰⵏ ⵓⵙⴰⵍⴰ ⵏ ⵉⵙⵡⵉⵏⴳⵉⵎⵏ ⵉⵏⴼⵔⴰⵏⵏ ⵍⵍⵉ ⵉⵛⵜⵜⴰⵏ ⴰⵡⴷ ⵏⵜⵜⵏⵉ ⴳ ⵜⵙⴽⵍⴰ ⵜⴰⵜⵔⴰⵔⵜ, ⵜⴰⴼⵕⴰⵏⵚⵉⵚⵜ ⴷ ⵜⵚⴱⵍⵢⵓⵏⵉⵜ ⴷ ⵜⵍⴰⵍⵎⴰⵏⵉⵜ .

## ⵉⴷⵍⵉⵙⵏ ⵉⵅⴰⵜⴰⵔⵏ

# ⵜⵉⵟⵟ ⴷ ⵜⵣⵡⴰⴳⵜ, ⵜⴰⵣⵔⴰⵡⵜ ⴳ "ⵉⴼⴹ ⵏ ⵢⵉⴹ ⴷ ⵢⵉⴹ. ⵉⴼⴼⵖ ⴷ ⴳ 1995.
# ⵓⵔ ⵔⴰⴷ ⵜⵙⴰⵡⵍ ⵜⵓⵜⵍⴰⵢⵜ ⵉⵏⵓ.
# ⵜⴰⵍⵍⴰⵙⵜ ⴷ ⵓⴼⴰⵙⵔ .
# ⵉⵍⵙ ⵏ ⵡⴰⴷⴰⵎ . 
# ⵜⵉⵔⵔⴰ ⴷ ⵜⵍⵙⴰⵔⵉⵜ/ⵓⵎⵢⴰⵙⵏⵖⴰⵍ .2008 .
# ⵓⵍⵍⴰⵀ ⴰⴱⵍⴰ ⵜⴰⵍⵍⴰⵙⵜ ⵉⵏⵓ ⴰⵢⴷ ⵜⴳⴰ,(ⵓⵏⴳⴰⵍ) 2021 .

## ⵜⵉⵙⵎⵖⵓⵔⵉⵏ

* ⵜⴰⵙⵎⵖⵓⵔⵜ ⵏ ⵎⵓⵔⴰⴽⵓⵛ ⵜⴰⵎⵇⵇⵔⴰⵏⵜ 1989.
* ⵜⴰⵙⵎⵖⵓⵔⵜ ⵏ ⵡⴰⵟⵍⴰⵚ ⴰⵎⵇⵇⵔⵏ 1996 .
* ⵜⴰⵙⵎⵖⵓⵔⵜ ⵏ ⵜⴽⴰⴷⵉⵎⵉⵜ ⵜⴰⴼⵕⴰⵏⵚⴰⵡⵉⵜ 1996.
* ⵜⴰⵙⵎⵖⵓⵔⵜ ⵏ ⵜⴽⴰⴷⵉⵎⵉⵜ ⵜⴰⴼⵕⴰⵏⵚⴰⵡⵉⵜ 2024 .

## ⵥⵕ ⵓⴳⴳⴰⵔ

* **[[ⵎⵓⵃⵎⵎⴰⴷ ⵛⵓⴽⵔⵉ]]**
* **[[ⵎⵓⵃⵎⵎⴰⴷ ⵅⴰⵢⵔ ⴷⴷⵉⵏ]]** 
* '''ⵄⴱⴷ ⵍⴽⵔⵉⵎ ⵖⵍⵍⴰⴱ'''
* **[[ⵎⵓⵃⵎⵎⴰⴷ ⵣⴼⵣⴰⴼ]]**

## ⵉⵙⴰⵖⵓⵍⵏ
ⵄⴱⴷⵍⵍⴰⵀ ⴳⵏⵏⵓⵏ

**ⵄⴱⴷⵍⵍⴰⵀ ⴳⵏⵏⵓⵏ** ⵏⵖ ⴷ **ⵄⴱⴷⵍⵍⴰⵀ ⵓ ⵄⴱⴷⵚⵚⴰⵎⴰⴷ ⴳⵏⵏⵓⵏ ⵍⵃⴰⵙⴰⵏⵉ**,  (ⵉⵍⵓⵍ ⴳ 1908 ⴼⴰⵙ, ⵉⵎⵎⵓⵜ ⴳ 9 ⵢⵓⵍⵢⵓⵣ 1989 ) ⵉⴳⴰ ⵢⴰⵏ ⵓⵎⵓⵙⵏⴰⵡ(ⴰⴳⴳⴰⴳ) ⴷ ⵓⵎⴰⵔⴰ ⴷ ⵓⵎⵙⵏⵎⵣⵔⵓⵢ ⴷ ⵓⵎⴷⵢⴰⵣ ⴷ ⵓⴽⴰⴷⵉⵎⵉ ⴷ ⵓⵏⵖⵎⴰⵙ ⴰⵎⵖⵔⵉⴱⵉ. ⵉⴽⴽⴰ ⵜⵜ ⵉⵏⵏ ⵉⴳⴰ ⴰⵏⴼⵍⵓⵙ ⴰⵎⴰⵜⴰⵢ ⵏ ⵜⵎⵙⵎⵓⵏⵜ ⵏ ⵉⵎⵓⵙⵏⴰⵡⵏ/ⵡⴰⴳⴳⴰⴳⵏ ⵏ ⵍⵎⵖⵔⵉⴱ ⴷ ⵢⴰⵏ ⵙⴳ ⵉⵎⵣⵡⴰⵔⵏ  ⵉⵅⴰⵜⴰⵔⵏ ⴳ ⵓⵙⵔⵓⵙ ⵏ ⵜⵔⵙⴰⵍ ⵏ ⵜⵏⴽⵔⴰ ⵜⴰⵙⴽⵍⴰⵏⵜ, ⵜⴰⴷⵍⵙⴰⵏⵜ ⴷ ⵜⵎⴰⵙⵙⴰⵏⵜ ⴳ ⵍⵎⵖⵔⵉⴱ, ⵙⴳ ⵜⵓⵥⵥⵓⵎⵜ ⵏ ⵉⴷ ⵙⵉⵎⵔⴰⵡ ⵜⵊⵕⵎⴰ ⵍⵍⵉ ⵉⵣⵔⵉⵏ ⴰⵔ ⴰⵢⵍⵍⵉⴳ ⵉⵚⵕⵕⴼ ⴳ ⵓⵙⴳⴳⵯⴰⵙ ⵏ 1989.

ⵉⵎⵎⵓⴷⴷⴰ ⵙ ⵟⴰⵏⵊⴰ ⴷ ⵜⵡⵊⴰ ⵏⵏⵙ ⵙ ⵓⵙⵔⴰⴳ ⵏ ⵢⵉⵎⵏⵖⵉ ⴳ ⵜⵉⵣⵉ ⴰⵏⵏ. ⵉⵃⵙⴰ ⴰⵇⵓⵕⴰⵏ ⴳⵔ ⵉⴼⴰⵙⵙⵏ ⵏ ⴱⴰⴱⴰⵙ ⵄⴱⴷⵚⵚⴰⵎⴰⴷ ⴳⵏⵏⵓⵏ ⴷ ⴷⴰⵔ ⵛⵛⵉⵅ ⵃⵎⴰⴷ ⵓ ⵎⵓⵃⵎⵎⴰⴷ ⵍⵡⴰⵙⵉⵏⵉ, ⴷ ⵉⵃⵙⴰ ⵉⵡⴰⵍⵉⵡⵏ ⵏ ⵡⴰⵙⵔ(ⵉⵃⴰⴷⵉⵜⵏ).

## ⵜⵓⴷⵔⵜ ⵏⵏⵙ
ⵉⴽⴽⴰ ⵜ ⵉⵏⵏ ⵓⵙⵍⵎⴰⴷ ⵄⴱⴷⵍⵍⴰⵀ ⴳⵏⵏⵓⵏ ⵢⴰⵏ ⵙⴳ  ⵉⵅⴰⵜⴰⵔⵏ ⵏ ⵜⴰⵙⵓⵜ ⵏ ⵉⵎⵣⵡⴰⵔⵏ ⵍⵍⵉ ⵉⵚⴽⴰⵏ ⵜⴰⵏⴽⵔⴰ ⴷ ⵍⵍⵉ ⵉⵖⵏⵙⵏ ⵖⴼ ⵜⵙⵉⵎⴰⵏⵜ ⵙ ⵓⵡⵏⴳⵎ ⴷ ⵜⵎⴰⵙⵙⴰⵏⵜ ⴷ ⵓⵖⴰⵏⵉⴱ. ⵉⵜⵜⵓⵥⵍⴰ ⵙⴳ ⵎⵥⵥⵉ ⵏⵏⵙ ⵙ ⵜⵎⵓⴼⴰⵢⵜ ⴷ ⵓⵏⵏⵓⵕⵥⵎ ⴷ ⵙ ⵜⵣⵎⵔⵜ ⵏⵏⵙ ⵖⴼ ⴰⴷ ⵉⴹⴼⵕ ⴰⴱⵔⵉⴷ ⴰⵖⵔⵎⴰⵏ ⴷ ⵓⴷⵍⵙⴰⵏ, ⴷ ⵜⵉⵡⵉ ⵜ ⵜⵎⴼⴽⵉⵜ ⴷ ⵜⵓⴳⴳⵯⴰⵙ ⴷ ⵜⵡⵡⵓⵔⴽⴰ ⵏⵏⵙ ⴰⴷ ⵉⴳ ⵢⴰⵏ ⵓⵏⴰⵥⵓⵕ ⵉⴱⵓⵍⵍⴹⵏ ⴷ ⵉⵥⵍⵉⵏ ⵖⴼ ⵉⵏⴰⵥⵓⵕⵏ ⴰⵏⵏ ⵢⴰⴹⵏ ⵍⵍⵉ ⴷⵉⴷⵙ ⵉⴷⴷⵔⵏ ⵜⵉⵣⵉ ⴰⵏⵏ. ⴷ ⵉⴳ ⴰⵏⴼⵍⵓⵙ ⴰⵎⴰⵜⴰⵢ ⵏ ⵜⵎⵙⵎⵓⵏⵜ ⵏ ⵉⵎⵓⵙⵏⴰⵡⵏ ⵏ ⵍⵎⵖⵔⵉⴱ ⵎⵇⵇⴰⵔ ⵓⵔ ⵉⵖⵔⵉ ⴳ ⵜⵙⴷⴰⵡⵉⵜ ⵏ ⵍⵇⴰⵕⴰⵡⵉⵢⵢⵉⵏ, ⵓⵍⴰ ⴳ ⵜⵖⵉⵡⴰⵏⵜ ⵏ ⵓ ⵢⵓⵙⴼ, ⴷ ⵓⵍⴰ ⵓⵔ ⴷ ⴰⴽⴽⵯ ⵉⵙⵙⵓⴼⵖ ⵙⴳ ⴽⵔⴰ ⵏ ⵜⵉⵏⵎⵍ ⵏⵖ ⴷ ⴰⵙⵉⵏⴰⴳ ⵏⵖ ⴷ ⵜⴰⵙⴷⴰⵡⵉⵜ. ⵎⴰⵛⴰ ⵉⴳⴰ ⴰⵎⴰⵔⴰ ⴷ ⵓⵎⵙⵏⵎⵣⵔⵓⵢ ⴷ ⵓⵏⵖⵎⴰⵙ ⴷ ⵓⵎⴷⵢⴰⵣ, ⴷ ⴰⵡⴷ ⴰⴳⵎⴰⵎ ⴳ ⵜⵓⴳⵜⵜ ⵏ ⵉⵊⵎⵓⵄⵏ/ⵜⴳⵔⵓⵎⵎⴰⵡⵉⵏ ⵏ ⵜⵎⴰⵙⵙⴰⵏⵜ ⴷ ⵜⵙⵏⵉⵍⵙⵜ ⴷ ⵢⵉⵙⵍⴰⵎ, ⵎⵇⵇⴰⵔ ⵓⵔ ⵉⵟⵟⴰⴼ ⴽⵔⴰ ⵏ ⵓⵙⵍⴽⵉⵏ ⴰⵙⴷⴰⵡⴰⵏ. ⵉⴳⴰ ⴰⵎⵙⵙⵔⵙⵍ ⵏ ⵜⵏⴽⵔⴰ ⵏ ⵓⵙⵙⵍⵎⴷ ⴳ ⵟⴰⵏⵊⴰ .

ⵉⵖⵔⴰ ⴳⵏⵏⵓⵏ ⵜⵓⵙⵙⵏⴰ ⴳⵔ ⵉⴼⴰⵙⵙⵏ ⵏ ⴱⴰⴱⴰⵙ, ⴳ ⵜⴳⵎⵎⵉ ⵏⵏⵙ ⵍⵍⵉ ⴳ ⵉⵣⴷⵖ ⴳ ⵟⴰⵏⵊⴰ, ⴹⴰⵕⵜ ⵎⴰⴷ ⵓⵔ ⵓⴼⵉⵏ ⴰⴷ ⴷⴷⵓⵏ ⵙ ⵛⵛⴰⵎ ⵙⴳ ⴼⴰⵙ ⵙ ⵓⵙⵔⴰⴳ ⵏ ⵓⴽⵛⵛⵓⵎ ⵏ ⵓⵙⴷⵓⵔⵔⵉ ⵙ ⵍⵎⵖⵔⵉⴱ. ⵉⴽⴽⴰ ⵜ ⵏⵏ ⴱⴰⴱⴰⵙ ⵉⴳⴰ ⵢⴰⵏ ⵓⵎⵓⵙⵏⴰⵡ ⵉⴳⴹⵏ ⴱⴰⵀⵔⴰ ⴳ ⵜⵎⴰⵙⵙⴰⵏⵉⵏ "ⵏ ⵓⵙⴳⴷ" ⴷ ⵜⵓⵙⵙⵏⵉⵡⵉⵏ ⵜⵉⵎⵢⴰⵏⴰⵡⵏⵉⵏ.

ⵜⴳⴰ ⵜⵖⵔⵉ ⵏⵏⵙ ⵜⴰⵎⵢⴰⵏⴰⵡⵜ ⴷ ⵜⵅⴰⵜⴰⵔⵜ. ⵙ ⵜⵓⴳⴳⴰⵙ ⵏⵏⵙ ⵉⵥⵍⵉⵏ ⵉⵍⵎⴷ ⵜⴰⵚⴱⵍⵢⵓⵏⵉⵜ ⴷ ⵜⴼⵕⴰⵏⵚⵉⵚⵜ, ⴷ ⵉⴽⴽⴰ ⵜ ⵉⵏⵏ ⴰⵔ ⵙⵉⵙⵏⵜ ⵢⴰⵇⵔⵔⴰ ⵙ ⵙⵏⴰⵜ.ⵓⵔ ⵉⴽⴽⵉ ⵢⴰⵜ ⵉⴳ ⵏⵉⵜ ⵉⵅⴰⵜⴰⵔⵏ ⵏ ⵜⵓⵙⵙⵏⴰ ⴷ ⵜⵎⴰⵙⵙⴰⵏⵜ "ⵏ ⵓⵙⴳⴷ" ⴷ ⵜⵡⵓⵔⵉ ⵜⴰⵏⴰⵎⵓⵔⵜ ⵍⵍⵉⵖ ⵉⴷⵔⴰ ⴳ ⵓⵙⴰⵜⵉ ⵏ ⵓⵎⵓⵙⵙⵓ ⴰⵏⴰⵎⵓⵔ. ⵉⴼⵍ ⴷ ⴰⴷⵖⴰⵔ ⵏⵏⵙ ⴳ ⵜⵣⵔⴰⵡⵉⵏ ⵜⵉⵙⴽⵍⴰⵏⵉⵏ, ⴷ ⴳ ⵜⵉⵔⵔⴰ ⵏ ⵜⵙⴽⵏⵉⴹⵉⵔⵉⵏ, ⴳ ⵓⵔⵣⵣⵓ ⵏ ⵡⴰⵔⵔⴰⵜⵏ ⵉⵇⴱⵓⵔⵏ, ⴳ ⵓⵙⵓⴼⵖ ⵏ ⵉⵖⵎⵉⵙⵏ ⴷ ⵜⵙⵖⵓⵏⵉⵏ ⴷ ⵓⵙⵡⵓⴷⴷⵓ ⵏⵏⵙⵏⵜ ⴷ ⵓⵔⴰⵢⴱ ⵏⵏⵙ ⴼⵍⵍⴰⵙⵏⵜ ⴷ ⴰⴷ ⴰⵙⵏⵜ ⵉⴼⴽ ⵜⴰⵎⵜⵜⴰ ⵜⴰⵎⵢⴰⵏⴰⵡⵜ ⵜⴰⵏⴱⵖⵓⵔⵜ, ⴳ ⵜⵡⵓⵔⵉ ⵜⴰⴽⴰⴷⵉⵎⵉⵜ ⴷ ⴳ ⵜⴳⵔⵓⵎⵎⴰ ⴷ ⵜⵓⴳⵜⵜ ⵏ ⵜⵖⴰⵡⵙⵉⵡⵉⵏ ⵢⴰⴹⵏ . ⴷ ⴳⴰⵏ ⵓⴽⴰⵏ ⵙⵓⵍ ⵉⴷⵍⵉⵙⵏ ⵏ ⴳⵏⵏⵓⵏ ⵉⵙⴰⵖⵓⵍⵏ ⵉⵅⴰⵜⴰⵔⵏ ⵍⵍⵉ ⵉⵜⵜⵢⴰⵡⵙⵙⵓⵜⴰⵔⵏ ⴳ ⵜⵙⴷⴰⵡⵉⵢⵉⵏ, ⴷ ⵍⵍⵉ ⵉⵜⵜⵢⴰⵡⵙⵙⵖⵔⴰⵏ, ⴷ ⴰⵔ ⴼⵍⵍⴰⵙⵏ ⵜⵜⵉⵍⵉⵏ ⵜⴱⵔⴰⵜⵉⵏ ⴷ ⵜⵓⵙⵔⵉⵙⵉⵏ.

## ⴰⵎⵣⵔⵓⵢ ⵏ ⵜⵓⴷⵔⵜ ⵏⵏⵙ
1932- ⵉⵜⴰⵀⵍ ⵉⵍⵍⵉⵙ ⵏ ⵓⴼⵇⵉⵀ ⵎⵓⵃⵎⵎⴰⴷ ⵓ ⵜⴰⵡⵉⵜ ⴳ ⵟⴰⵏⵊⴰ .

1939- ⵢⵓⵎⵥ ⴷⵓⴽⵜⵓⵔⴰ ⵏ ⵡⴰⴷⴷⵓⵔ ⵙⴳ ⴷⴰⵔ ⵜⵙⴷⴰⵡⵉⵜ ⵏ ⵎⴰⴷⵔⵉⴷ ⵜⴰⵏⴰⵎⵎⴰⵙⵜ.

1945- ⵉⵙⵙⵔⵙⵍ ⴰⵙⵉⵏⴰⴳ ⴰⵡⵉⵙⵍⴰⵎ ⴳ ⵟⴰⵏⵊⴰ. 

1948- ⵉⵜⵜⵢⴰⵡⵙⵜⴰⵢ ⴰⵎ ⵓⵏⵎⵀⴰⵍ ⴳ ⵓⵙⵉⵏⴰⴳ ⵏ ⵎⵓⵍⴰⵢ ⵍⵃⴰⵙⴰⵏ ⵏ ⵉⵔⵣⵣⵓⵜⵏ ⴳ ⵜⵉⵟⵟⴰⵡⵉⵏ.

1949- ⵉⵜⵜⵢⴰⵡⵙⵜⴰⵢ ⴰⵎ ⵓⵙⵍⵎⴰⴷ ⴳ ⵓⵙⵉⵏⴰⴳ ⴰⵙⴳⴷⴰⵏ ⴰⵏⴰⴼⵍⵍⴰ ⴳ ⵜⵉⵟⵟⴰⵡⵉⵏ. 

1953- ⵉⵎⵎⵓⴷⴷⴰ ⵙ ⵜⵉⵟⵟⴰⵡⵉⵏ ⴹⴰⵕⵜ ⵏ ⵜⵎⵙⴰⵔⵉⵏ ⵏ 20/8/53.

1960- ⵉⵜⵜⵢⴰⵡⵙⵜⴰⵢ ⴰⴷ ⵉⴳ ⴰⵙⵎⴰⴳⴰⵍ ⵏ ⵓⵙⵇⵇⵉⵎ ⵏ ⵓⴷⵓⵙⵜⵓⵔ/ⵜⵎⵏⴷⴰⵡⵜ. 

1961- ⵉⵜⵜⵢⴰⵡⵙⵜⴰⵢ ⴰⴷ ⵉⴳ ⴰⵏⴼⵍⵓⵙ ⴰⵎⴰⵜⴰⵢ ⵏ ⵜⵎⵙⵎⵓⵏⵜ ⵏ ⵉⵎⵓⵙⵏⴰⵡⵏ ⵏ ⵍⵎⵖⵔⵉⴱ, ⵉⵖⴰⵎⴰ ⴳ ⵜⵔⵙⵓⵜ ⴰⵏⵏ ⴰⵔ ⴰⵢⵍⵍⵉⴳ ⵉⵎⵎⵓⵜ.

1981- ⵉⵜⵜⵢⴰⵡⵙⵜⴰⵢ ⴰⴷ ⵉⴳ  ⴰⴳⵎⴰⵎ ⴰⵎⵙⵡⵓⵔⵉ ⴳ ⵜⴽⴰⴷⵉⵎⵉⵜ ⵏ ⵜⴳⵍⴷⵉⵜ ⵏ ⵍⵎⵖⵔⵉⴱ. 

1981- ⵉⵜⵜⵢⴰⵙⵜⴰⵢ ⴰⵏⵙⵙⵉⵅⴼ ⵏ ⵓⵙⵇⵇⵉⵎ ⴰⵎⴰⵙⵙⴰⵏ ⴰⵙⴳⴰⵡⴰⵏ ⴳ ⵟⴰⵏⵊⴰ.

1989- (9 ⵢⵓⵍⵢⵓⵣ) ⵉⵎⵎⵓⵜ.

## ⵉⴳⵉⵜⵏ ⵏⵏⵙ

# ⴰⵙⴰⴷⴼ ⴳ ⵓⵎⵣⵔⵓⵢ ⵏ ⵍⵎⵖⵔⵉⴱ ⵉⵙⴽⴽⵉⵏⵏ ⵉⵏⵙⵍⴰⵎⵉⵢⵉⵏ .

## ⵥⵕ ⵓⴳⴳⴰⵔ

* '''ⵎⵓⵔⴰⴽⵓⵛ'''
* **[[ⴰⵎⵣⵔⵓⵢ]]**

## ⵉⵙⴰⵖⵓⵍⵏ
ⵉⵙⵍⵉⵍⴰⵏ

thumb|ⴰⵣⵣⵉⴳⵣ ⵏ ⵉⵙⵍⵉⵍⴰⵏ ⵖⵓⵔ ⵜⵎⵖⴰⵔⵜ ⴷ ⵉⵀⵓⵕⵎⵓⵏⵏ ⵏⵏⴰ ⴳⵉⵙ ⵉⵜⵜⴷⵔⵓⵏ

**ⵉⵙⵍⵉⵍⴰⵏ** ⴳⴰⵏ ⵢⴰⵏ ⵓⴳⵣⵣⵓⵎ ⴰⴳⴰⵎⴰⵏ ⴳ ⵜⵓⴷⵔⵜ ⵏ ⵜⵡⵜⵎⵜ, ⵉⴳ ⵢⴰⵜ ⵜⵉⴽⵍⵉ ⵜⴰⵏⴼⵔⴰⵔⵜ ⵏⵏⴰ ⵉⵜⵜⴰⵡⵙⵙⵏⵏ ⴳ ⵜⵙⵔⵉ ⴷ ⵜⴰⵣⵣⵉⴳⵣⵜ ⵜⴰⵔⵉⵙⴰⵏⵜ, ⴳⴰⵏ ⵉⵙⵍⵉⵍⴰⵏ ⵜⴰⵢⴰⴼⵓⵜ ⵏ ⵢⴰⵏ ⵓⵙⵏⴼⵍ ⴰⵀⵓⵕⵎⵓⵏⵉ ⴰⵢⵢⵓⵔⴰⵏ ⵏⵏⴰ ⵉⵣⵔⴰⵢⵏ ⴳ ⵜⴼⴽⴽⴰ ⵏ ⵜⵡⵜⵎⵜ, ⴰⵔ ⴷ ⴳⵉⵙ ⵉⴷⵃⵃⵉ ⵓⵔⵖⵏ ⴰⴷⵉⵙ ⵏⵏⵙ ⵉⴳ ⴰⴽⴽⵯ ⵉⴷⴰⵎⵎⵏ ⴷ ⵜⵉⵖⵔⴰⵙⵉⵏ ⵎⵎⵓⵜⵏⵉⵏ, ⵜⴰⵎⵀⵍⵜ ⴰⴷ ⴰⵔ ⴱⴷⴷⴰ ⵜⵜⴰⵍⵙ ⴽⵓⴷ ⴰⵢⵢⵓⵔ ⵏⵖ ⴳ ⵡⴰⵙⵙ ⵏ 28, ⵎⴰⵢⴰⴷ ⵉⴳⴰ ⵜⴰⵎⴰⵜⴰⵔⵜ ⵎⴰⵙ ⴷ ⵜⴰⵖⵙⵙⴰ ⵏ ⵜⵎⵖⴰⵔⵜ ⵜⵥⴹⴰⵕ ⴰⴷ ⵜⴰⵙⵉ ⴰⵔⵔⴰⵡ 9 ⵏ ⵉⵔⵏ.

ⵎⵇⵇⴰⵔ ⴷ ⵎⴰ ⴰⴷ ⴰⴽⴽⵯ, ⵜⵉⵣⵉ ⵏ ⵉⵙⵍⵉⵍⴰⵏ ⵉⵥⴹⴰⵕ ⴰⴷ ⵜⴳ ⴼ ⵜⵡⵜⵎⵜ ⵢⴰⵜ ⵜⵉⵣⵉ ⴱⴰⵀⵔⴰ ⵉⵛⵇⵇⴰⵏ, ⵢⵓⵙⵉⵏ ⵜⵓⴳⵜⵜ ⵏ ⵜⵎⵎⴰⵔⴰ ⴷ ⵡⴰⵟⵟⴰⵏ, ⴰⴱⵣⵣⴰⴳ ⴷ ⵡⴰⵇⵇⴰⵙⵏ, ⵜⴰⴱⴱⴰⵢⵜ ⵏ ⵜⴼⵢⵢⵉ ⴷ ⵓⵙⵏⴼⵍ ⵏ ⵓⵕⵏⵉⵄ ⴷ ⵜⵓⴳⵜⵜ ⵢⴰⴹⵏ, ⵎⴰⵢⴰⴷ ⴰⴷ ⵉⵜⵜⴰⵊⵊⴰⵏ ⵜⴰⵡⵜⵎⵜ ⴰⴷ ⵜⵉⵍⵉ ⴳ ⵢⴰⵏ ⵡⴰⴷⴷⴰⴷ ⵉⵀⵔⵛⵏ ⴱⴰⵀⵔⴰ ⴷ ⵓⵔ ⵜⵥⴹⴰⵕ ⴰⴷ ⴳⵉⵙ ⵜⵙⴽⵔ ⴰⵎⵢⴰ ⴷ ⴽⵔⴰ ⵏ ⵜⵉⴽⴽⴰⵍ ⵓⵔ ⴰⵔ ⵜⵜⵉⵥⴹⵉⵕ ⵎⵇⵇⴰⵔ ⴷ ⴰⴷ ⴰⴽⴽⵯ ⴼⵍⵍⴰⵙ ⵜⵙⴰⵡⵍ.

## ⵥⵕ ⵓⴳⴳⴰⵔ

## ⵉⵙⴰⵖⵓⵍⵏ
ⵀⴰⵍⵓⵡⵉⵏ

ⴳⴰⵏ ⵀⴰⵍⵓⵡⵉⵏ ⵢⴰⵜ ⵜⵉⴳⴳⴰ ⵜⴰⴼⵓⵍⴽⵍⵓⵕⵉⵜ ⵉⵜⵜⵢⴰⵏⵏⴰⵢⵏ ⵖ ⵡⴰⵙⵙⴼ ⵏ 31 ⴽⵟⵓⴱⵕ ⵖ ⴽⵔⴰ ⵉⴳⴰ ⵜⵜ ⴰⵙⴳⴳⵯⴰⵙ, ⵜⴻⵜⵜⵢⴰⵡⴱⴷⴰⵔ ⵖⴼ ⵉⵥⵓⵕⴰⵏ ⵏⵏⵙ ⵉⵡⴰⵜⴰⵏⵉⵢⵏ ⴷ ⵉⵙⴳⴷⴰⵏⵏ, ⵉⵎⵎⴰ ⴳ ⵜⵓⴳⴳⵜ ⵏ ⵜⵎⵉⵣⴰⵔ ⵏ ⵜⵓⵕⵓⴱⵜ, ⴷ ⵓⵎⵔⵉⴽⴰ ⵏ ⵓⴳⴰⴼⴰ, ⵉⵜⵜⵢⴰⵡⵎⵢⴰⵔ ⵓⵙⴼⵓⴳⵍⵓ ⵏⵏⵙ ⴰⴷ ⵓⵔ ⵉⴳⵉ ⴰⵙⴳⴷⴰⵏ ⵙ ⵎⴰ ⵉⴳⴳⵓⵜⵏ, ⴰⵔ ⵜ ⵙⵙⵉⴷⵉⵔⵏ ⵙ ⵜⴼⵓⴳⵍⵉⵡⵉⵏ ⴷ ⵜⵎⵍⵙⵉⵜ ⵏ ⵜⴰⵡⴷⴰ ⴷ ⵓⵙⵔⴰⵎ ⵏ ⵜⵅⵙⴰⵢⵉⵏ ⵍⵍⵉ ⵎⵉ ⵜⵜⵉⵏⵉⵏ "ⵊⴰⴽⴽ ⵓ ⵍⴰⵏⵜⵉⵔⵏⵙ" ⴷ ⵜⵉⴽⴽⵉ ⵏ ⵍⴼⴰⵏⵉⴷ, ⵎⴰⵛⵛ ⵜⵉⴳⴳⴰ ⴰⵔ ⴷⴰⵖ ⵜⴳⵣⵣⵉ ⵓⵍⴰ ⴰⵙⵙⵏⵜⵉ ⵏ ⴰⵍⵀⴰⵍⵍⵓⵜⵉⴷ ⴷ ⵢⴰⵏ ⴽⵕⴰⴹ ⵏ ⵡⵓⵙⵙⴰⵏ ⵏ ⵉⵕⵎⵎⵓⵢⵏ ⵥⵍⵉⵏ ⵜⵏ ⵉ ⵓⴽⵜⵜⴰⵢ ⵏ ⵉⵎⵜⵜⵉⵢⵏ ⴷ ⴰⵔ ⵙⵙⵏⵜⴰⵢⵏ ⵖ ⵡⴰⵙⵙⴼ ⵏ ⵀⴰⵍⵓⵡⵉⵏ ⵎⴷⵓⵏ ⵙ ⵡⴰⵙⵙⴼ ⵏ ⵉⴳⵔⵔⴰⵎⵏ (1 ⵏⵓⵡⴰⵎⴱⵉⵔ) ⴷ ⵡⴰⵙⵙⴼ ⵏ ⵉⴷ ⵉⵎⴰⵏ (2 ⵏⵓⵡⴰⵎⴱⵉⵔ).  

## ⴰⵎⵣⵔⵓⵢ
ⵖⴰⵍⵏ ⵉⵙ ⴷ ⵜⴽⴽⴰ ⵜⵉⴳⴳⴰ ⴰⴷ ⴽⵔⴰ ⵏ ⵓⵏⵎⵓⴳⴳⴰⵔ ⵉⵣⵡⴰⵔⵏ ⴰⵣⵎⵣ ⴰⵎⴰⵙⵉⵃ, ⴰⵔ ⴰⵙ ⵜⵜⵉⵏⵉⵏ "ⵙⵉⵀⵡⵉⵏ" ⴽⴽⴰⵏ ⵜⵜ ⵉⵏⵏ ⴰⵔ ⵙⵉⵙ ⵙⴼⵓⴳⵍⵓⵏ ⵉⴳⴷⵓⴷⵏ ⵉⴽⵍⵜⵉⵢⵏ ⴳ ⴱⵕⵉⵟⴰⵏⵢⴰ ⴷ ⵉⵔⵍⴰⵏⴷⴰ ⵜⴰⵇⴱⵓⵔⵜ, ⵖ ⵡⴰⵙⵙⴼ ⴰⵏⵏ ⴷ ⵢⵓⵙⴰⵏ ⵖ ⵓⵎⵣⵡⴰⵔⵓ ⵏ ⵡⴰⵢⵢⵓⵔ ⵏ ⵏⵡⴰⵎⴱⵉⵔ ⵖ ⵎⵙⵎⵍⵓⵙⵙⴰⵏ ⵏ ⴷⵖ ⴰⵙⵙⴰⴷ, ⵏⵏⴰⵏ ⵉⵙ ⴷ ⴰⴽⵓⴷ ⴰⴷ ⴰⴷ ⴳⴰⵏ ⴰⵙⵙⵏⵜⵉ ⵏ ⵉⵎⵉⵔ ⵏ ⵜⴰⴳⵔⵙⵜ, ⴽⵓⴷⵍⵍⵉ ⴷ ⵜⵜⵉⵡⵔⵔⵉⵏ ⵉⵎⴽⵙⴰⵡⵏ ⵙⵖ ⵜⴰⵢⵙⵙⴰ ⵏ ⵡⵓⵍⵍⵉ. ⵖ ⵜⵉⵣⵉ ⴰⴷ ⵏ ⵓⵏⵎⵓⴳⴳⴰⵔ ⵏ ⵙⵉⵀⵡⵉⵏ, ⵉⴷ ⵉⵎⴰⵏ ⵏ ⵡⵉⵍⵍⵉ ⵎⵎⵓⵜⵏⵉⵏ ⴰⵔ ⴷ ⵜⵜⴰⴹⵓⵏ ⴰⴷ ⵔⵣⴼⵏ ⵜⵉⴳⵎⵎⴰ ⵏⵏⵙⵏ, ⴷ ⵡⵉⴷ ⵎⵎⵓⵜⵏⵉⵏ ⵖ ⵓⵙⴳⴳⵯⴰⵙ ⴰⵏⵏ ⴰⵔ ⵜⵜⵎⵓⵔⵔⵓⵢⵏ ⵖ ⴷⴷⵓⵏⵉⵜ ⵢⴰⴹⵏⵉⵏ, ⵎⵉⴷⴷⵏ ⴰⵔ ⵜⵜⴳⴳⴰⵏ ⵉⵊⵓⴼⴼⴰ ⵖ ⵓⴼⵍⵍⴰ ⵏ ⵜⵉⵡⵔⴰⵔ ⴰⴼⴰⴷ ⴰⴷ ⵙⵙⵓⴼⵓⵏ ⵜⵉⵎⵙⵙⵉ ⵏ ⵡⵓⵍⴰⵡⵏ ⵏⵏⵙⵏ ⵉ ⵜⴳⵔⵙⵜ, ⴷ ⴽⵔⴰ ⵏ ⵜⵉⴽⴽⴰⵍ ⴰⵔ ⵜⵜⴳⴳⴰⵏ ⵉⵖⵏⵛⴰⵛ ⵖⴼ ⵓⴷⵎⴰⵡⵏ ⵏⵏⵙⵏ ⵙ ⵓⵡⵜⵜⴰⵙ ⴰⴷ ⵔⴽⵙⵏ ⵉ ⵉⵎⵏⴹⵕⵏ ⴷⴰ ⵖⴰⵍⵏ ⵉⵙ ⴰⵔ ⴷⵖⵉⵏⵏ ⵜⵜⵉⵍⵉⵏ,  ⴷⵖ ⵎⴽⴰⴷ ⴰ ⵙ ⵙⵎⵓⵏⵏ ⵜⵉⵇⴷⴷⴰⵛⵉⵏ ⴷ ⵉⴷⴰⴽⴰⵍⵏ ⴷ ⵉⴷⴰⵢⵎⵓⵏⵏ ⴷ ⵉⵙⵜ ⵜⴰⵔⵢⴰⵍ ⵙ ⵡⴰⵙⵙⴰⴷ. 
ⵖⴰⵍⵏ ⴷⴰⵖ ⵎⴷⴷⵏ ⵉⵙ ⴷ ⵉⵎⵉⵔ ⵏⵏⴰ ⵉⵕⵡⴰ ⵉ ⵜⴳⵣⵣⴰⵏⵜ ⵏ ⵜⵖⴰⵡⵙⵉⵡⵉⵏ ⵣⵓⵏ ⴷ ⵍⵉⵜⵜⵉⵀⴰⵍ ⴷ ⵜⴰⴷⵓⵙⵉ ⴷ ⵜⵎⵜⵜⴰⵏⵜ. 

ⵍⵍⵉⵖ ⵉⵍⵎⵎⴰ ⵙⵍⴽⵏ ⵉⵕⵓⵎⴰⵏⵏ ⵜⵉⵎⵉⵣⴰⵔ ⵏ ⵉⴽⵉⵍⵜⵉⵢⵏ ⵖ ⵜⴰⵙⵓⵜ ⵜⴰⵎⵣⵡⴰⵔⵓⵜ ⵏ ⵜⵍⴰⵍⵉⵜ, ⵔⵏⴰⵏ ⵜⵉⴼⵓⴳⵍⵉⵡⵉⵏ ⵏⵏⵙⵏ ⵏ ⴼⵉⵔⴰⵍⵢⴰ, ⵢⴰⴷⴷⵔⵏ ⴰⵣⵣⵔⴰⵢ ⵏ ⵓⵎⵜⵜⴰⵏ ⴷ ⵡⵉⵏ ⴼⵓⵎⵓⵏⴰ ⵍⵍⵉ ⵜⵜ ⵉⴳⴰⵏ ⴷ ⵜⴰⴽⵓⵛⵜ ⵏ ⵜⵎⴳⵔⴰ. ⴷ ⵜⴰⵙⵓⵜ ⵜⵉⵙ ⵙⴰⵜ, ⴰⴱⴰⴱⴰ ⴱⵓⵏⵉⴼⴰⵙ ⵡⵉⵙ ⴽⴽⵓⵥ ⵉⵙⴽⵔ ⴰⵙⵙⴼ ⵏ ⵉⴳⵔⵔⴰⵎⵏ, ⵖ ⵉⵙ ⵉⵣⵡⴰⵔⵏ ⵖ 13 ⵏ ⵎⴰⵢⵢⵓ, ⴷ ⵜⴰⵙⵓⵜ ⴷ ⵉⵎⴰⵍⵏ, ⵙⵎⴰⵜⵜⵉⵏ ⵜ ⵙ ⵓⵎⵣⵡⴰⵔⵓ ⵏ ⵏⵡⴰⵎⴱⵉⵔ ⴷ ⵉⵔⵡⴰⵙ ⵉⵙ ⵔⴰⵏ ⴰⴷ ⴷ ⵛⵛⴰⵛⴽⴰⵏ ⴰⵙⵙ ⴰⵏⵏ ⴷ ⵜⵉⴳⴳⴰ ⵜⴰⵡⴰⵜⴰⵏⵉⵜ, ⵜⴰⴷⴳⴳⴰⵜ ⴷⴰ ⵉⵣⵡⴰⵔⵏ ⵡⵉⵏ ⵉⴳⵔⵔⴰⵎⵏ, ⵢⵉⵡⵔⵔⵉ ⴷ ⵉⴳⴰ ⴰⴼⵓⵥⴰⵕ "holy", ⵏ ⵃⴳⴳⵯⴰ, ⵙⵖ ⴷ ⵜⵣⵣⵉⴳⵣ  ⵜⴰⴳⵓⵔⵉ ⵏ "ⵀⴰⵍⵓⵡⵉⵏ".

## ⵜⵉⵡⵍⴰⴼⵉⵏ

ⴰⴼⴰⵢⵍⵓ:Jack-o'-Lantern_2003-10-31.jpg|thumb|ⵊⴰⴽⴽ ⵓ ⵍⴰⵏⵜⵔⵉⵏ ⵉⴳⴰ ⵜⴰⵎⴰⵜⴰⵔⵜ ⵏ ⵀⴰⵍⵓⵡⵉⵏ
ⴰⴼⴰⵢⵍⵓ:Halloween_Postcard_1923-1925.jpg|thumb|ⵀⴰⵍⵓⵡⵉⵏ ⵉⴳⴰ ⵢⴰⵜ ⵜⵉⴳⴳⴰ ⵖ ⵜⵎⵉⵣⴰⵔ ⵏ ⵜⵓⵕⵓⴱⵜ ⴷ ⵓⵎⵔⵉⴽⴰ ⵏ ⵓⴳⴰⴼⴰ
ⴰⴼⴰⵢⵍⵓ:Celts_edit.svg|thumb|ⵜⵉⵎⵉⵣⴰⵔ ⵏ ⵉⴽⵍⵜⵉⵢⵏ ⴷⴰⵜ ⵜⴰⵎⵏⵓⴽⴷⴰ ⵜⴰⵕⵓⵎⴰⵏⵜ


## ⵥⵕ ⵓⴳⴳⴰⵔ

## ⵉⵙⴰⵖⵓⵍⵏ
ⵉⵙⵍⴰ

ⴰⴷⴷⴰⵢ ⵜⴰⵎⵥⴷ ⴰⴱⵔⵉⴷ ⵙⴳ ⴱⵏⵅⵍⵉⵍ ,ⵜⴰⵍⵉⴷ ⵜⴰⵙⴰⵡⵏⵜ ⵏ ⵄⵣⵏⴰ , ⴳ ⵜⵎⴰⵣⵉⵔⵜ ⵏ ⴰⵢⵜ ⵉⵙⵃⴰⵇ, ⵜⴰⵖⴷ ⵏⵏ ⴰⵎⵎⴰⵙ ⵏ ⵉⴷⵓⵔⴰⵔ ⵏ ⴱⵓⵜⵓⵔ ⴷ ⵜⵙⴼⵍⴰⵍⵍⴰⵢⵜ , ⴳ ⵢⴰⵏ ⵡⴰⵙⴽⴰⵔ ⴷⴰ ⵉⵙⵓⴳⴳⵓⵔⵏ ⵅⴼ  ⵡⴰⵇⵇⴰ ⵏ ⵉⵣⵎ , ⵜⴷⴷⵉⴷ ⴰ ⵜⴰⵏⵏⴰⵢⴷ ⴰⵏⴰⵖⵉⵣ ⵏ ⵉⴷⵍⴰ ,ⵉⴳⴰⵏ ⵢⴰⵜ ⵜⴽⵎⵎⵓⵙⵜ ⵏ ⵉⴳⵓⴷⴰⵔ ⵉⵇⴱⵓⵔⵏ ⵉⴼⵔⵓⵔⵉⵏ, ⵏⵏⴰ ⵉⵖⵉⵏ  ⴰⴷ ⵏⵏⴰⵍⵉⵏ ⴰⵅⵓⴱ ⵏ ⵡⴰⴹⵓ ⴷ ⵎⵛⵕⴹⵓⵍ ⵏ ⵓⴼⴳⴰⵏ ⴷ ⵓⴳⴰⵎⴰ ⴷ ⵓⵙⵙⵉⵏⴼ ⵏⵏⴰ ⵜⵜ ⵢⴰⵖⵏ , ⴰⴷ ⵓⵔ ⵜⴳⴳⴰ ⴰⵏⴰⵖⵉⵣ ⴰⵎⵓⵔⴰⵏ.
ⵜⴳⴰ ⵉⴷⵍⴰ ⵢⴰⵜ ⵜⵡⵉⵊⵉⵍⵜ ⵉⵙⵙⴳⵎⴰ ⵓⵎⵣⵔⵓⵢ ⴰⵎⵎⴰⵙ ⵏ ⵄⴰⵔⵉ , ⵣⵔⵉⵏ ⵜⵜ ⵉⴷ ⴰⵢⵜ ⵓⵅⴰⵎ ⵏⵏⵙ ⵅⴰⵙ ⵉⵡⵉⵍ ⵏⵏⵙ , ⵜⴰⵙⵓⵜⴰ ⴹⴰⵕⵜ ⵏ ⵜⵙⵓⵜⴰ ⴰⵍⵍⵉⴳ ⴰⵅ ⴷ ⵜⵉⵡⴹ .
ⵜⴽⴽⴰ ⵉⴷⵍⴰ ⵢⴰⵏ ⵓⵙⴰⵢⵙ  ⴳ ⵉⵎⵖⵉ ⵓⵙⵏⴼⵍⵓⵍ ⵏ  ⵜⵓⵙⵙⵏⴰ ⵏ ⴷⴷⵉⵏ ⴷ ⵜⵉⵏ ⵜⵓⴷⵔⵜ , ⴷⵉⴽⵙ ⴰ ⴳ ⵍⵓⵍⴰⵏ ,ⵎⵏⴰⵇⵇⴰⵔⵏ ⵉⵎⴰⵙⵙⴰⵏ . ⵉⵚⴽⴰ ⵜⵜ ⴱⵓⴱⵛⵔ ⴰⴷⵉⵍⴰⵉ ⵉⴳⴰⵏ ⵙⴳ ⵉⵖⵚ ⵏ ⵉⵎⵊⵊⴰⴹ ⵏ ⵉⵚⵏⵀⴰⵊⵉⵏ ,ⴳ ⵢⵉⵛ ⵡⵉⵙ 17.
ⵜⴰⵎⴰ ⵏ ⵓⵏⴰⵖⵉⵣ ⵏ ⵉⴷⵍⴰ ,ⴷⴰ ⵏⵜⵜⴰⴼⴰ ⵢⴰⵏ ⵓⵖⴱⴰⵍⵓ ⵏ ⵡⴰⵎⴰⵏ ⵉⵙⵓⵍⵏ ⵉⵜⵜⴰⵣⵍⴰⵏ ⵙ ⵡⴰⵎⴰⵏ , ⵉⴳⴰ ⵉⵏⵉⴳⵉ ⵅⴼ ⵜⵎⵙⴰⵔⵉⵏⵉ ⵏ ⵓⵎⵣⵔⵓⵢ ⵏⵏⵙ . ⵉⵛⴰ ⴰⵅ ⵜⴰⵡⵏⴳⵉⵎⵜ ⵉⵙ ⵜⴽⴽⴰ ⵉⴷⵍⴰ ⴰⵅⴰⵎ ⵏⵏⴰ ⴳ ⴷⴰ ⵜⴻⵜⵜⴰⵏ ⴰⵔ ⵙⵙⴰⵏ  ⵉⵏⵊⴷⴰ ⴷ ⵉⵏⴱⴳⴰⵡⵏ ⵏ ⴰⵢⵜ ⵉⴷⵍⴰ .
ⴰⵎⵎⴰⵙ ⵏ ⵡⵓⵔⵜⴰⵏ ⵏ ⵡⴰⴹⵉⵍ ⴷ ⵓⵣⴰⵜⵉⵎ ,ⵜⵙⵓⵍ ⵉⴷⵍⴰ ⵜⴳⴰ ⵜⴰⵎⵙⵙⵓⵎⴰⵏⵜ ⴰⴷ ⵓⵔ ⵜⵎⵜⴰⵜ ⵎⵇⵇⴰⵔ ⴷⴰ ⵜⵙⵜⵜⴼ ⵉⵎⴰⵏ . ⵓⵏⵉⵏⵏ ⴰⵙ ⴳ ⵓⴱⵔⵉⴷ ⵉⵙⵔⵔⵃⵏ ⵖⵔ ⴰⵇⵇⴰ ⵏ ⵉⵣⵎ ,ⵜⵍⵍⴰ ⵜⵙⵓⵍ ⵜⴳⵖⴱⴰⵍⵓⵜ ⵏ ⵡⵓⴷⴰⵢⵏ,  ⴰⵅ ⵉⵜⵜⵉⵏⵉⵏ ⵉⵙ ⴽⴽⴰⵏ ⵡⵓⴷⴰⵢⵏ ⵍⴰⵏ ⴰⴷⵖⴰⵔ ⵖⵔ ⴰⵢⵜ ⵉⴷⵍⴰ.
ⵉⵡⵉⵏ ⴰⵅ ⴷ ⵉⴷⵍⵉⵙⵏ ⴷ ⵜⴰⵍⵍⴰⵙⵜ ⵜⴰⵎⵉⵡⴰⵏⵜ , ⵉⵙ ⵜⵙⵙⴳⵎⴰ ⵉⴷⵍⴰ 5000 ⵏ ⵓⵎⴰⵙⵙⴰⵏ ⴷ ⵛⵉⴳⴳⴰⵏ ⵏ ⵉⵎⵃⴹⴰⵕ , ⴷ ⴰⵎ 1000 ⵏ ⵜⵎⵃⴹⴰⵕⵉⵏ, ⴰⵔ ⵉⵜⵜⴰⴳⵎⵏ ⵙⴳ ⵓⵖⴱⴰⵍⵓ ⵏ ⵜⵓⵙⵙⵏⴰ ⴷ ⵜⵎⴰⵙⵙⴰⵏⵜ ⵏ ⴰⵢⵜ ⵉⴷⵍⴰ .ⵓⵔ ⵉⵜⵜⵓ ⵓⵎⵣⵔⵓⵢ ⴰⴷ ⴰⵅ ⴷ ⵢⴰⵡⵉ ⵉⵙ ⵜⴽⴽⴰ ⵢⴰⵜ ⵜⵙⴷⵍⵉⵙⵜ ⴳ ⵙⵜⵜⴼⵏ ⵓⴳⴰⵔ ⵏ 10000 ⵏ ⵓⴷⵍⵉⵙ ⵏⵏⴰ ⵓⵔ ⵏⵙⵙⵉⵏ ⵎⴰⵏⵉ ⴳ ⵓⵛⴽⴰⵏ ⵖⵔ ⴷⵖⵉ .



## ⵉⵙⴰⵖⵓⵍⵏ
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⴰⵙⵇⴰⵎⵓ ⵓⵏⵏⵉⴳ ⵏ ⵜⵉⵎⵓⵣⵖⴰ

**ⴰⵙⵇⴰⵎⵓ ⵓⵏⵏⵉⴳ ⵏ ⵜⵉⵎⵓⵣⵖⴰ** ⵏⵖ **ⴰⵙⵇⵇⵉⵎ ⴰⵎⴰⵜⵜⴰⵢ ⵏ ⵜⵉⵎⵓⵣⵖⴰ** ⴷ ⴰⵎⴰⵖⵏⵓ ⴰⵏⴰⵎⵓⵔ ⴰⴷⵣⴰⵢⵔⵉ ⵉⵜⵜⵓⵙⵔⵙⴰⵍ ⴰⵙⴳⴳⵯⴰⵙ ⵏ 1995 ⵙ ⵓⵎⵕⵚⵓⵎ ⵏ ⵜⵏⵙⵙⵉⵅⴼⵜ ⵜⴰⴷⵣⴰⵢⵔⵉⵜ 147-95, ⴹⴰⵕⵜ ⵏ ⵓⵙⵍⴰⴳ ⵉⵕⵥⵎⵏ ⴳ ⵜⵙⴳⴰ ⵏ ⵍⵇⴱⴰⵢⵍ ⵖⴼ ⵜⵓⵜⵍⴰⵢⵜ ⴷ ⵜⵎⴰⴳⵉⵜ ⵜⴰⵎⴰⵣⵉⵖⵜ, ⵙⴳ ⵉⵡⵜⵜⴰⵙⵏ ⵏⵏⵙ ⴰⵙⵎⵙⴰⵙⴰ ⴷ ⵓⵙⴱⵖⵙ ⵏ ⵜⴷⵍⵙⴰ ⴷ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⴳ ⵓⵥⵟⵟⴰ ⵏ ⵡⴰⵎⵓⵏ.. ⵙⴳ ⵎⴰⴷ ⵜⵙⵔⵙⵍ ⵜⵎⵔⵙⵍⵜ ⴰⴷ ⵜⵙⵙⵏ ⵜⵎⴰⵣⵉⵖⵜ ⵢⴰⵏ ⵓⵙⴱⵓⵖⵍⵓ ⴳ ⵉⵍⵉ ⵏⵏⵙ ⴳ ⵓⵡⵏⴰⴹ ⴰⵎⴰⵜⴰⵢ, ⴷ ⵏⵜⵜⴰⵜ ⵙ ⵉⵅⴼ ⵏⵏⵙ ⵜⴳⴰ ⵢⴰⵏ ⵙⴳ ⵜⵎⵙⵡⵉⵜⵉⵏ ⵍⵍⵉ ⵉⵖⵡⵉ ⵓⵎⵓⵙⵙⵓ ⴰⵎⴰⵣⵉⵖ ⴳ ⴷⵣⴰⵢⵔ.
ⵉⵍⵍⴰ ⴳ ⵜⵎⴰⵥⵓⵏⵜ ⵏ ⴷⵣⴰⵢⵔ. ⵜⴰⵡⵓⵔⵉ ⵏⵏⵙ ⵉⴳⴰ ⵜⵜ ⵓⵙⵙⵉⴷⵔ ⵏ ⵜⵓⵜⵍⴰⵢⵜ, ⵜⴰⵎⴰⴳⵉⵜ, ⴷ ⵜⵖⵔⵎⴰ ⵜⴰⵎⴰⵣⵉⵖⵜ. ⵏⵜⵜⴰ ⴰⴷ ⵉⴹⴼⴼⵕⵏ ⴰⵙⵙⵍⵎⴷ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⴳ ⴷⵣⴰⵢⵔ. ⴷⴰ ⵉⵙⵙⵓⴼⵓⵖ ⵓⵍⴰ ⴽⵔⴰ ⵏ ⵉⴷⵍⵉⵙⵏ ⵖⴼ ⵜⵎⴰⵣⵉⵖⵜ ⴷ ⵉⴷⵍⵉⵙⵏ ⵉⵎⴰⵣⵉⵖⵏ ⵙ ⵓⵎⴰⵜⴰ.
## ⴰⵎⵏⴰⴹ ⵏ ⵓⵙⵔⵙⵍ
ⵙⴳ ⵡⴰⵙⵙ ⵏ 20 ⴰⴱⵔⵉⵍ 1980 ⴰⴽⵜⵜⵓⵢ ⵏ ⵜⴰⴼⵙⵓⵜ ⵏ ⵉⵎⴰⵣⵉⵖⵏ ⴳ ⵜⵉⵣⵉ ⵓⵣⵣⵓ, ⵍⵍⵉⴳ ⵜⴳⴷⵍ ⵜⵏⴱⴰⴹⵜ ⵜⵉⵏⴰⵡⵜ ⵖⴼ ⵜⵎⴷⵢⴰⵣⵉⵏ ⵙ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵏ ⵎⵓⵍⵓⴷ ⵎⵄⵎⵎⵔⵉ ⴳ ⵜⵙⴷⴰⵡⵉⵜ, ⴰⵙⵓⵎⵔ ⴰⴷ ⵢⵓⵊⵊⴰ ⵜⴰⵙⵇⵙⴰⵢⵜ ⵜⴰⵎⴰⵣⵉⵖⵜ ⴰⴷ ⵜⵉⵍⵉ ⴱⴷⴷⴰ ⴳ ⵜⵉⵍⴰⵡⵜ ⵜⴰⵙⵔⵜⵉⵜ ⵏ ⵜⴰⵡⵡⵓⵏⴽⵜ ⵜⴰⴷⵣⴰⵢⵔⵉⵜ, ⵜⴰⵖⵓⵍⴷ ⵜⵎⴰⵣⵉⵖⵜ ⴰⵎ ⵜⵓⵜⵍⴰⵢⵜ ⴷ ⵜⵎⴰⴳⵉⵜ ⵙⴳ ⵉⵙⵙⵓⵜⵔⵏ ⵉⴷⵙⵍⴰⵏⵏ ⵏ ⵉⵏⴰⵎⵓⵔⵏ ⵉⴷⵣⴰⵢⵔⵉⵢⵏ, ⴰⵔ ⵓⵙⴳⴳⵯⴰⵙ ⵏ 1995 ⵍⵍⵉⴳ ⵜⵙⴽⵔ ⵜⵙⴳⴰⵡⵉⵏ ⵏ ⵉⵎⴰⵣⵉⵖⵏ ⵢⴰⵏ ⵓⵙⵍⴰⴳ ⵉⵎⵥⵎⵏ, ⵉⴼⴰⵡ ⵙ ⵢⴰⵏ ⵓⵎⵙⴰⵙⴰ ⴰⵎⵣⵡⴰⵔⵓ ⵏⴳⵔ ⵜⵎⵙⵎⵓⵏⵉⵏ ⵜⵉⵎⴰⵣⵉⵖⵉⵏ ⴷ ⵓⵏⵙⵙⵉⵅⴼ ⵏ ⵜⵏⴱⴰⴹⵜ ⵜⴰⴷⵣⴰⵢⵔⵉⵜ ⴰⴽⵓⴷ ⴰⵏⵏ **ⵍⵢⴰⵎⵉⵏ ⵥⵕⵡⴰⵍ** ⴰⵙⵙ ⵏ 22 ⴰⴱⵔⵉⵍ 1995, ⵉⴹⴼⴰⵕⵜ ⵓⵎⵕⵚⵓⵎ ⵏ ⵓⵙⵔⵙⵍ ⵏ **ⵓⵙⵇⵇⵉⵎ ⵓⵏⵏⵉⴳ ⵏ ⵜⵉⵎⵓⵣⵖⴰ**. 
## ⵉⵙⴰⵖⵓⵍⵏ
ⵜⴰⴼⵙⵓⵜ ⵏ ⵉⵎⴰⵣⵉⵖⵏ

**ⵜⴰⴼⵙⵓⵜ ⵏ ⵉⵎⴰⵣⵉⵖⵏ** ⵜⴳⴰ ⵢⴰⵏ ⵜⵔⵡⴰⴽⵜ ⵜⴰⴷⵙⵍⴰⵏⵜ ⵜⴰⵙⵔⵜⴰⵏⵜ ⵜⴳ ⴰⵎⵓⵙⵙⵓ ⴰⵏⴰⵎⵓⵏ ⴳ ⵜⵙⴳⴰ ⵏ ⵍⵇⴱⴰⵢⵍ ⵏⴳⵔ 20 ⴰⴱⵔⵉⵍ 1980 ⴰⵔ 3 ⵎⴰⵢⵢⵓ 1980, ⴹⴰⵕⵜ ⵎⴰⴷ ⵜⴳⴷⵍ ⵜⵏⴱⴰⴹⵜ ⵜⵉⵏⴰⵡⵜ ⴳ ⵜⵙⴷⴰⵡⵉⵜ ⵏ ⵜⵉⵣⵉ ⵓⵣⵣⵓ ⵖⴼ ⵜⵎⴷⵢⴰⵣⵉⵏ ⵜⵉⵇⴱⴰⵢⵍⵉⵢⵉⵏ ⵏ ⵎⵓⵍⵓⴷ ⵎⵄⵎⵎⵔⵉ. ⵉⴳⴰ ⵡⴰⵙⵙ ⴰⵏⵏ ⴰⵙⵏⵜⵜⵉ ⵏ ⵢⴰⵏ ⵓⵣⴰⵣⵓ ⴰⵎⵣⵔⵓⵢⴰⵏ ⴳ ⵜⵙⵇⵙⴰⵢⵜ ⵜⴰⵎⴰⵣⵉⵖⵜ, ⴰⵛⴽⵓ ⵜⵙⵙⵏ ⵙⴳ ⴰⴽⵓⴷ ⴰⵏⵏ ⵜⵓⴳⵜⵜ ⵏ ⵜⵢⴰⴼⵓⵜⵉⵏ ⵉⵖⵡⵉ ⵜⵜⵏ ⴰⵎⵓⵙⵙⵓ ⴰⵎⴰⵣⵉⵖ ⵉⵍⴽⵎ ⴰⴹⵓ ⵏⵏⵙ ⵙ ⵉⵡⵏⴰⴽⵏ ⵏ ⵉⵥⵍⵎⴹ ⵏ ⵉⴼⵔⵉⵇⵢⴰ.
## ⴰⵎⵏⴰⴹ ⴰⵎⵣⵔⵓⵢⴰⵏ
ⴷⴰⵜ ⵏ ⵜⵙⵉⵎⴰⵏⵜ ⵏ ⴷⵣⴰⵢⵔ ⴰⵙⴳⴳⵯⴰⵙ ⵏ 1962, ⵉⴽⴽⴰ ⵜ ⵉⵏⵏ ⵢⵓⵏ ⵓⵎⴹⴰⴽⴰⵕ ⵖⴼ ⴰⵙⵙⵎⵏⵉⴷ ⵏ ⵜⴰⵡⵡⵓⵏⴽⵜ ⵜⴰⴷⵣⴰⵢⵔⵉⵜ ⵉⵙ ⵜⴳⴰ ⵖⴰⵙ ⵜⴰⵡⵡⵓⵏⴽⵜ ⵜⵓⵖⵔⵉⵎⵜ ⵏⵖ ⵜⴰⵄⵔⴰⴱⵜ ⵜⴰⴷ ⵍⵍⵉ ⵉⴳⵓⵔⴰⵏ ⴰⴼ ⵉⵣⵔⵉ ⵢⴰⵏ ⵓⵎⴹⴰⴽⴰⵕ ⵉⵎⵎⵔⵏ ⵏⴳⵔ ⵉⴳⵎⴰⵎⵏ ⵏ ⵓⵙⵇⵇⵉⵎ ⴰⵏⴰⵎⵓⵔ ⵏ ⵜⵙⵉⵎⴰⵏⵜ ⵜⴰⴷⵣⴰⵢⵔⵉⵜ ⵉⵜⵜⵢⵓⵙⵙⴰⵏ ⴷⴰⵜ ⵙ "**ⵜⴰⵙⴰⵙⵜ ⵜⴰⵎⴰⵣⵉⵖⵜ**"(ⵙ ⵜⴰⴼⵕⴰⵏⵙⵉⵙⵜ **crise berbère**.
ⴹⴰⵕⵜ ⵏ ⵜⵙⵉⵎⴰⵏⵜ ⴷⵣⴰⵢⵔ ⵜⵙⴽⵔ ⴽⵉⴳⴰⵏ ⵏ ⵜⵙⵔⵜⵉⵜⵉⵏ ⵜⵉⵏⴰⵎⵎⴰⵙⵉⵏ ⴳ ⵓⵙⵙⵍⵎⴷ, ⵜⴰⴷⵎⵙⴰ, ⵜⴰⴷⵍⵙⴰ ⴷ ⵜⵓⴷⵔⵜ ⵜⴰⵙⵔⵜⴰⵏⵜ ⴰⵢⵍⵍⵉ ⴷ ⵢⵓⵊⵊⴰⵏ ⵜⵎⵏⴰⴹⵉⵏ ⵏ ⵉⵎⴰⵣⵉⵖⵏ ⵙ ⵓⵎⴰⵜⴰ ⴰⴷ ⵙⵙⵏ ⴽⵉⴳⴰⵏ ⵏ ⵉⵙⵙⵓⵔⵙⵏ ⵀⵔⵛⵏⵉⵏ ⵙⵍⴰⵡⵏ ⴰⴽⴽⵯ ⵍⵇⴱⴰⵢⵍ. ⵉⵙⴳⴳⵯⴰⵙⵏ ⴰⴽⴽⵯ ⵍⵍⵉ ⴷ ⵉⴽⴽⴰⵏ ⵜⴰⵙⵉⵎⴰⵏⵜ, ⵉⴽⴽⴰ ⵜⵜ ⵉⵏⵏ ⵢⴰⵏ ⵓⵎⵓⵙⵙⵓ ⴰⴷⵍⵙⴰⵏ ⴰⵙⵔⵜⴰⵏ ⵏ ⵓⴼⵔⴰⴽ ⵙ ⵜⵎⴰⴳⵉⵜ ⴷ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⴷ ⵉⵣⵔⴼⴰⵏ. ⵙ ⵎⴰⴷ ⵉⵇⵇⵏ ⵙ ⵓⵎⵓⵙⵙⵓ ⴰⴷⵍⵙⴰⵏ ⴰⵎⴰⵙⵙⴰⵏ ⵉⴳⴰ ⵎⵓⵍⵓⴷ ⵎⵄⵎⵎⵔⵉ ⵢⴰⵏ ⵙⴳ ⵓⴷⵎⴰⵡⵏ ⵉⵜⵜⵢⵓⵙⵙⴰⵏ ⵉⵣⵄⵎ ⴰⴷ ⵉⵙⴽⵔ ⵢⴰⵏ ⵜⵉⵏⴰⵡⵜ ⵖⴼ ⵜⵎⴷⵢⴰⵣⵉⵏ ⵜⵉⵇⴱⴰⵢⵍⵉⵢⵉⵏ ⴳ ⵜⵙⴷⴰⵡⵉⵜ ⵏ ⵜⵉⵣⵉ ⵓⵣⵣⵓ, ⵎⴰⵛⴰ ⵜⵏⴱⴰⴹⵜ ⴳ ⵓⵙⴰⵜⵉ ⵏ ⵓⴳⴷⵍ ⴷ ⵓⵙⵉⵜⵜⵉ ⵏ ⵜⵎⴰⵣⵉⵖⵜ, ⵜⵙⴽⵔ ⴰⴳⴷⵍ ⵓⵍⴰ ⵉ ⵜⵉⵏⴰⵡⵜ ⴰⵢⵍⵍⵉ ⵓⵔ ⵉⵙⵓⵙⵎ ⵉ ⵉⵎⵔⵣⵓⵜⵏ ⵉⵎⴰⵣⵉⵖⵏ ⵏ ⵜⵙⴷⴰⵡⵉⵜ, ⵍⵍⵉ ⵙⴽⵔⵏ ⵢⴰⵏ ⵜⵔⵡⴰⴽⵜ ⵉⴱⵓⵖⵍⴰ ⵙⵓⵍ ⵙ ⵓⵎⵔⴷⵓⴽⵓ ⴷ ⵜⴰⴳⴳⴰⵍⵉⵏ ⵜⵉⵎⴰⵜⵜⴰⵢⵉⵏ ⵉⴼⴼⵓⵖ ⵙ ⵜⵓⴳⵜⵜ ⵏ ⵢⵉⵎⵉⵥ ⴷ 120 ⵜⴰⵎⵜⵜⴰⵏⵜ ⴷ 5 ⵉⴼⴹⵏ ⵉⴱⵔⵉⵏⵏ.
## ⵉⵙⴰⵖⵓⵍⵏ
ⵜⴰⵔⴰⴱⴱⵓⵜ ⵜⴰⵏⴰⵎⵓⵔⵜ ⵜⴰⵎⵖⵔⵉⴱⵉⵜ ⵏ ⵜⵛⴰⵎⵎⴰ ⵏ ⵓⴹⴰⵕ

**ⵜⴰⵔⴰⴱⴱⵓⵜ ⵜⴰⵏⴰⵎⵓⵔⵜ ⵜⴰⵎⵖⵔⵉⴱⵉⵜ** ⴰⵎⴰⵔⵉ ⵏ ⵜⴳⵍⴷⵉⵜ ⵜⴰⵎⵖⵔⵉⴱⵉⵜ ⴳ ⵜⵓⵏⵏⵓⵏⵜ ⵏ ⵜⵛⴰⵎⵎⴰ ⵏ ⵓⴹⴰⵕ, ⵙⴳ ⵎⴰⴷ ⵉⵙⵏⵜⵉ ⵓⵔⴰⵔ ⴰⵙⵙ ⵏ 19 ⴽⵟⵓⴱⵕ 1957 ⵎⵏⵉⴷ ⵏ ⵜⵔⴰⴱⴱⵓⵜ ⵏ ⵉⵕⴰⵇ ⵜⴰⵎⵏⴳⴰⵍⵜ ⵏⵏⴰ ⵉⵙⵎⴷⵏ ⵙ 3-3. ⵜⴰⵔⴰⴱⴱⵓⵜ ⴰⴷ ⵜⴰⵏⴰⵎⵓⵔⵜ ⵜⴳⴰ ⴰⴳⵎⴰⵎ ⴳ ⴰⵎⵓⵏ ⴰⵎⴰⴹⵍⴰⵏ ⵉ ⵜⵛⴰⵎⵎⴰ ⵏ ⵓⴹⴰⵕ (ⴼⵉⴼⴰ), ⴷ ⵡⴰⵎⵓⵏ ⵉⴼⵔⵉⵇⵉ ⵏ ⵜⵛⴰⵎⵎⴰ ⵏ ⵓⴹⴰⵕ, ⵜⴱⴷⴷ ⴼⵍⵍⴰⵙ ⵜⴰⵙⴷⴰⵡⵉⵜ ⵜⴰⴳⵍⴷⴰⵏⵜ ⵜⴰⵎⵖⵔⵉⴱⵉⵜ ⵏ ⵜⵛⴰⵎⵎⴰ ⵏ ⵓⴹⴰⵕ, ⴰⵔ ⴰⵙ ⴰⵇⵔⴰⵏ ⵙ ⵉⵣⵎⴰⵡⵏ ⵏ ⵡⴰⵟⵍⴰⵙ, ⵉⴽⵯⵍⴰⵏ ⵏ ⵜⵔⴰⴱⴱⵓⵜ ⵜⵜⵢⴰⵙⴰⵢⵏⵜ ⵙⴳ ⵉⴽⵯⵍⴰⵏ ⵏ ⵓⵛⵏⵢⴰⵍ ⴰⵏⴰⵎⵓⵔ ⵏ ⵍⵎⵖⵔⵉⴱ.

ⵉⵏⵔⵓ ⵍⵎⵖⵔⵉⴱ ⴰⴽⴰⵙ ⵏ ⵜⵉⵎⵜⵜⴰ ⵜⵉⴼⵔⵉⵇⵉⵢⵉⵏ ⴰⵙⴳⴳⵯⴰⵙ ⵏ 1976, ⵉⵖⵡⵉ ⵜⴱⵔⵣⴰ ⵏ ⵜⵉⵎⵜⵜⴰ ⵜⵉⴼⵔⵉⵇⵉⵢⵉⵏ ⵜⵉⴷⵖⵔⴰⵏⵉⵏ ⵙⵏⴰⵜ ⵜⵉⴽⴽⴰⵍ 2018 ⴷ 2020, ⵉⵖⵡⵉ ⴰⴽⴰⵙ ⵏ ⵡⴰⵄⵔⴰⴱⵏ 2012. ⴷⵔⴰⵏ ⵉⵣⵎⴰⵡⵏ ⵏ ⵡⴰⵟⵍⴰⵙ ⴳ ⴰⴽⴰⵙ ⵏ ⵓⵎⴰⴹⴰⵍ ⵚⴹⵉⵚ ⵏ ⵜⵉⴽⴽⴰⵍ, ⴳ ⵜⵉⴽⴽⵍⵜ ⵜⵉⵙⵙ ⵙⵏⴰⵜ ⵉⴳⴰ ⵜⵔⴰⴱⴱⵓⵜ ⵜⴰⵏⴰⵎⵓⵔⵜ ⵜⴰⵢⵉⴼⵔⵉⵇⵉⵜ ⵜⴰⵎⵣⵡⴰⵔⵓⵜ ⵉⵜⴰⵎⵥⵏ ⵜⴰⵙⴽⵯⴼⵍⵜ ⵉⵣⵡⵓⵔⵏ ⴳ ⵜⵔⵓⴱⴱⴰ ⵏ ⵓⴽⴰⵙ ⴳ ⵜⵙⵓⵜⵍⵜ ⵏ 1986, ⴹⴰⵕⵜ ⵏ ⵜⵢⴰⴼⵓⵜⵉⵏ ⴰⴷ:
ⵍⵎⵖⵔⵉⴱ 0-0 ⴱⵓⵍⴰⵏⴷⴰ, ⵍⵎⵖⵔⵉⴱ 0-0 ⵉⵏⴳⵍⵉⵣ ⴷ ⵍⵎⵖⵔⵉⴱ 3-1 ⴱⵓⵔⵜⵓⴳⴰⵍ.

ⴰⵎⵓⴼⴰⵢ ⵏ ⵜⵢⴰⴼⵓⵜⵉⵏ ⵏⵏⵙ ⵉⵍⴽⵎ ⴷ ⴳ ⵓⴽⵡⴰⵙ ⵏ ⵓⵎⴰⴹⴰⵍ 2022 ⵇⴰⵟⴰⵕ, ⵍⵍⵉⵖ ⵉⴳⴰ ⵜⵔⴰⴱⴱⵓⵜ ⵜⴰⵏⴰⵎⵓⵔⵜ ⵜⴰⵢⵉⴼⵔⵉⵇⵉⵜ ⵜⴰⵎⵣⵡⴰⵔⵓⵜ ⵉⵍⴽⵎⵏ ⵓⵣⴳⵏ ⵏ ⵓⵙⵎⴷ ⵏ ⵓⴽⵡⴰⵙ ⴰⵎⴰⴹⵍⴰⵏ, ⴹⴰⵕⵜ ⵎⴰⵔ ⵉⵙⵎⴷ ⵜⵙⴽⵯⴼⵍⵜ ⵏ ⵜⵔⵓⴱⴱⴰ ⴳ ⵜⵉⵣⵡⵉⵔⵉ, ⵉⵣⵔⵉ ⵚⴱⴰⵏⵢⴰ ⴳ ⵜⵙⴽⵯⴼⵍⵜ ⵏ ⵉⴷ 16, ⵉⵏⵔⵓ ⵍⵎⵖⵔⵉⴱ ⴱⵓⵔⵜⵓⴳⴰⵍ ⵙ 1-0 ⵖⵍⵉⵏ ⵏⵉⵜ ⵙ ⵓⵣⴳⵏ ⵏ ⵜⴳⵉⴷⴰ ⵏ ⵓⵡⴰⵙ ⴰⵎⴰⴹⵍⴰⵏ, ⵎⴳⴰⵔⵏ ⴷ ⴼⵕⴰⵏⵙⴰ ⵍⵍⵉ ⵜⵏⵜ ⵉⵏⵔⵓⵏ ⵙ 2-0. ⵉⴳ ⵡⵉⵙⵙ ⴽⵕⴰⴹ ⵏ ⵜⵔⵓⴱⴱⴰ ⵓⵔ ⵉⴳⵉ ⵓⵕⵓⴱⵉ ⵏⵖ ⴰⵎⵔⵉⴽⵉ ⵏ ⵉⴼⴼⵓⵙ ⵉⵍⴽⵎⵏ ⵓⵙⵡⵉⵔ ⴰⵏⵏ, ⴹⴰⵕⵜ ⵏ ⵜⵔⴰⴱⴱⵓⵜ ⵜⴰⵏⴰⵎⵓⵔⵜ ⵏ ⵎⵉⵔⵉⴽⴰⵏ ⴰⵙⴳⴳⵯⴰⵙ ⵏ 1930 ⴷ ⵜⵔⴰⴱⴱⵓⵜ ⵜⴰⵏⴰⵎⵓⵔⵜ ⵏ ⴽⵓⵔⵢⴰ ⵏ ⵉⴼⴼⵓⵙ ⴰⵙⴳⴳⵯⴰⵙ ⵏ 2002.
thumb|'''ⵜⴰⵍⴳⴰⵎⵜ ⵏ ⵉⵎⵓⵔⴰⵔⵏ ⵏ ⵜⵔⴰⴱⴱⵓⵜ ⵜⴰⵏⴰⵎⵓⵔⵜ ⵏ ⵓⵙⴳⴳⵯⴰⵙ 1986.'''

## ⴰⵙⵉⴹⵏ
ⴳ ⵓⵎⵣⵔⵓⵢ ⵏ ⵜⵔⴰⴱⴱⵓⵜ ⵜⴰⵏⴰⵎⵓⵔⵜ ⵏ ⵍⵎⵖⵔⵉⴱ ⵣⵔⵉⵏ ⵜⵓⴳⵜⵜ ⵏ ⵉⵎⵓⵔⴰⵔⵏ ⵙⴽⵔⵏ ⴰⵙⴳⵎⴹ ⵏⵏⵙ ⴳ ⵜⴱⵔⵉⴷⵜ ⵏ ⵜⵓⵔⴰⵔⵜ ⵏⵖ ⵜⵎⵙⵙⵡⵉⵜⵉⵏ ⴷ ⵓⵟⵟⵓⵏ ⵏ ⵜⵎⵏⴳⴰⵍⵉⵏ, ⵙ ⵎⴰⴷ ⵉⵇⵇⵏ ⵙ ⵜⵎⵙⵡⵉⵜⵉⵏ ⴳⴰⵏ ⵙ ⵜⵡⴰⵍⴰ ⴰⵎ ⵖⵎⴽ ⴰⴷ:

## ⵥⵕ ⵓⴳⴳⴰⵔ

* ⴰⵛⵔⴰⴼ ⵃⴰⴽⵉⵎⵉ
* ⵃⴰⴽⵉⵎ ⵣⵉⵢⵢⴰⵛ
* ⵢⵓⵙⵓⴼ ⵃⴰⵊⵊⵉ

## ⵉⵙⴰⵖⵓⵍⵏ
ⴰⵙⵎⵉⵍ:ⵜⴰⵛⴰⵎⵎⴰ ⵏ ⵓⴹⴰⵕ
ⴰⵙⵎⵉⵍ:ⵜⵓⵏⵏⵓⵏⵜ
ⴰⵙⵎⵉⵍ:ⵜⵓⵏⵏⵓⵏⵜ ⵜⴰⵎⵖⵔⵉⴱⵉⵜ
ⴰⵙⵎⵉⵍ:ⵜⴰⵛⴰⵎⵎⴰ ⵏ ⵓⴹⴰⵕ ⵜⴰⵎⵖⵔⵉⴱⵉⵜ
ⴰⵙⵎⵉⵍ:ⵍⵎⵖⵔⵉⴱ
ⴰⵃⵡⴰⵛ ⵏ ⵜⵎⵖⴰⵔⵉⵏ ⵏ ⵉⵃⴰⵃⴰⵏ

**ⴰⵃⵡⴰⵛ ⵏ ⵜⵎⵖⴰⵔⵉⵏ** ⵏⵖ ⴷ **ⵍⵀⴹⵕⵜ ⵏ ⵜⵎⵖⴰⵔⵉⵏ,** ⵉⴳⴰ ⵢⴰⵏ ⵡⴰⵏⴰⵡ ⵉⵥⵍⵉⵏ, ⴷ ⵓⵃⵡⴰⵛ ⴰⴷ ⴰⵔ ⴳⵉⵙ ⵜⵜⵓⵙⴽⴰⵔⵏ ⵜⵓⴳⴷⵜ ⵏ ⵉⵎⵓⵙⵙⵓⵜⵏ ⴷ ⵉⴷⵔⴰⵣⵏ ⴷ ⵉⵜⵜⵢⵓⵙⵙⴰⵏ ⴱⴰⵀⵔⴰ ⴳ ⵉⵃⴰⵃⴰⵏ. 

## ⴰⵃⵡⴰⵛ ⵏ ⵜⵎⵖⴰⵔⵉⵏ ⵏ ⵉⵃⴰⵃⴰⵏ
ⴳ ⵓⵃⵡⴰⵛ ⴰⴷ ⴷ ⴰⵔ ⵜⵜⵎⵓⵏⴰⵏⵜ ⵜⵎⵖⴰⵔⵉⵏ ⴳ ⴽⵔⴰ ⵏ ⵉⴷⵖⴰⵔⵏ ⵉⵥⵍⵉⵏ ⵙⵉⵙⵏⵜ ⴳ ⵓⴳⵏⵙⵓ ⵏ ⵜⴳⵎⵎⴰ ⴷ ⵓⵔ ⴰⵔ ⴷⵉⴷⵙⵏ ⵜⵜⵉⵍⵉⵏ ⵉⵔⴳⴰⵣⵏ. ⴷ ⵉⴷ ⵃⵉⵏⴰ ⴰⵔ ⵜⵜⴳⴳⴰⵏ ⵉⵔⴳⴰⵣⵏ ⵏ ⵓⴹⵡⵡⴰⵕ ⴰⵏⵏ ⵖⴰⵙ ⵉⵎⵙⴼⵍⵉⴷⵏ ⵏⵖ ⵉⴳⴷⵓⴷⵏ, ⴷ ⵓⵔ ⴰⵙ ⵢⵓⴼⵉ ⵓⴱⵕⵕⴰⵏⵉ ⴰⴷ ⵢⵉⵍⵉ ⴳⵔ ⵉⵔⴳⴰⵣⵏ ⴰⵏⵏ.

ⴳ ⵓⵃⵡⴰⵛ ⵏ ⵜⵎⵖⴰⵔⵉⵏ ⴳ ⵉⵃⴰⵃⴰⵏ, ⴰⵔ ⵜⵜⵓⵙⵎⵔⴰⵙⵏ ⵉⵎⴰⵙⵙⵏ ⵥⵍⵉⵏⵉⵏ ⴰⵎ ⵏⵏⴰⵇⵓⵙ ⴷ ⵓⴽⴱⴰⵍ ⴷ ⵜⴳⵏⵣⴰ. ⴷ ⴰⵔ ⴽⵓⵍⵍⵓ ⴷⵔⵔⵓⵏⵜ ⵜⵎⵖⴰⵔⵉⵏ ⵙ ⵓⵃⵡⴰⵛ ⴷ ⵓⵎⴰⵔⴳ ⴰⵎⴳⵔⵓ ⴷ ⴰⵔ ⵜⵜⵙⵎⵙⴽⴰⵍⵏⵜ ⵉⵣⵍⴰⵏ ⴷ ⵡⴰⵏⵢⴰⵜⵏ ⴷ ⵜⴳⵓⵔⵉⵡⵉⵏ, ⴷ ⴰⵡⴷ ⵜⵉⵖⵔⵉⵜⵉⵏ ⵍⵍⵉ ⴱⴰⵀⵔⴰ ⵉⵙⵜⴰⵡⵀⵎⵎⴰⵏ ⴳ ⵓⵃⵡⴰⵛ ⵏⵏⵙⵏⵜ. ⴰⵔ ⵜⵜⵎⵔⴰⵔⴰⵏⵜ ⴰⴷⵔⴰⵣ ⵢⴰⵜ ⵙ ⵢⴰⵜ, ⴷ ⴰⵔ ⵜⴻⵜⵜⵓⵙⵔⴰⵙ ⵛⵛⴼⵏⴰ ⵏ ⵓⴱⵔⴷⵉⴽⴽ ⴳ ⵜⵓⵥⵥⵓⵎⵜ ⵏⵏⵙⵏⵜ ⵎⴳⴰⵍ ⵏ ⵓⵃⵡⴰⵛ ⵏ ⵉⵔⴳⴰⵣⵏ, ⵍⵍⵉⵖ ⵓⵔ ⴰⵔ ⴳⵉⵙ ⴰⴽⴽⵯ ⴷⵔⵔⵓⵏⵜ ⵜⵎⵖⴰⵔⵉⵏ; ⵎⴰⵛⴰ ⴳ ⴽⵔⴰ ⵏ ⵜⴽⴽⴰⵍ ⴰⵔ ⵜⴷⵔⵔⵓ ⵜⵎⵖⴰⵔⵜ ⵜⴰⵎⵛⵛⴰⵢⴱⵓⵜ ⴰⵎ ⵜⵎⴷⵢⴰⵣⵜ ⵎⴰⵛⴰ ⵉⵅⵚⵚⴰ ⴰⴷ ⵏⵏ ⵜⵉⵍⵉ ⴳ ⵢⴰⵜ ⵜⵃⴰⵏⵓⵜ ⵉⵥⵍⵉⵏ ⵏⵖ ⴷ ⴰⴷ ⵜⵃⴱⵓ ⵓⴷⵎ ⵏⵏⵙ ⵙ ⴽⵔⴰ ⵏ ⵓⵎⵍⵃⴰⴼ ⵏⵖ ⴽⵔⴰ ⵢⴰⴹⵏ ⴰⴼⴰⴷ ⴰⴷ ⵓⵔ ⵢⵓⵎⴰⵏ ⵎⴰⴷ ⵜⴳⴰ, ⴷ ⵜⵖⴰⵡⵙⴰ ⴰⴷ ⵓⵔ ⴰⵔ ⵜⵜ ⵙⵓⵔ ⵙⴽⴰⵔⵏ ⵜⵇⴱⵉⵍⵉⵏ ⵏ ⵢⵉⵃⴰⵃⴰⵏ ⴷ ⵓⵔ ⵙⵓⵔ ⵜⵍⵍⵉ ⴳ ⵓⴱⴰⵔⴰⵣ ⵏ ⵓⵃⵡⴰⵛ ⴳ ⵓⵣⵎⵣ ⴰⴷ.

## ⵥⵕ ⵓⴳⴳⴰⵔ

* ⴰⵃⵡⴰⵛ ⵏ ⵉⵃⴰⵃⴰⵏ ⵏ ⵜⵎⴰⵏⴰⵔ
* ⴰⵃⵡⴰⵛ
* ⵉⵃⴰⵃⴰⵏ

## ⵉⵙⴰⵖⵓⵍⵏ